
Dacă am venit de la moaştele Sfântului Mare 
Ierarh Spiridon de la Kerkira din Corfu, peste Marea 
Adriatică am mers cu un vapor cu şase etaje, şi am 
mers 330 km până la portul Bari. Aici se află 
moaştele Sfântului Mare Ierarh Nicolae, făcătorul de 
minuni, la care ne-am închinat. De acolo am plecat 
la Neapoli; acolo e şi Vezuviul - vulcanul cel mare. 
La portul Neapolelui e Marea Tiraniană. Am luat-o 
OU acceleratul la Roma, unde am ajuns a doua zi, 
când a răsărit soarele. Şi am stat la Roma trei zile. 
Acolo era un cunoscut de-al Părintelui Ioanichie, un 
inginer, care a fost în ţară la noi. Ne-a condus 
săracul, cu maşina lui. 

Multe am văzut la Roma, acolo am văzut şi 
catedrala Sfântul Petru, unde sunt moaştele Sfântului 
Apostol Petru, catedrală cu 25 de altare, unde 
Slujeşte papa. După aceea am vizitat muzeul din 
Vatican, care e unul din cele mai mari muzee ale 
lumii. M-au durut picioarele cât am mers prin palatul 
acela. Tot ne arătau: Capela Sixtină, etc. nu mai 
ajungeai la lumină. Numai balcoane aurite, numai 
picturi, numai sculpturi, numai busturi de aur, de 

marmură, fel de fel de minunăţii. Eram obosiţi, că 
am intrat Ia 9.30 în Muzeul Vatican şi am ieşit la 
14.30. Şi n-am văzut decât o parte a lui, nu l-am 
văzut tot. 

- Părinte, dar luxul acesta este plăcut Iui 
Dumnezeu, aduce vreun folos? 

- Să vă spun ce este: e plăcut-neplăcut, au fost 
bani, s-a făcut. E lux, parcă în lux stă Dumnezeu? 
Dar acolo este muzeu, dacă a fost împărăţia papei 
atâţia ani, că stăpânea şi pe împăraţi. Nici un împărat 
din Europa de Apus nu se ungea fără voia Iui. 
Stăpânea şi armata şi biserica. Pe atunci s-au făcut 
lucrurile acestea groaznice, acum nu s-ar mai putea 
face. 

După catedrala Sfântul Petru, am vizitat 
catedrala Santa Măria Maggiore; mare biserică, 
făcută de Sfântul Constantin cel Mare. Aici sunt 
picturi bizantine, o frumuseţe rară. Care aţi fost la 
Ierusalim, catedrala din Betleem, cât este de mare, 
încape cu tot cu cruce într-însa. Santa Măria 
Maggiore înseamnă Sfânta Măria Mare pe limba lor. 
Şi catedrala San Giovani, Sfântul Ioan Evanghelistul, 
straşnică catedrală şi alte biserici. Columna Iui 
Traian; am fotografiat-o, o vedeţi pe sală. 

Am vizitat şi teatrul Maximus şi alte edificii, că 
Roma are peste cinci milioane de locuitori, dar are 
clădiri vechi: Arcul lui Constantin cel Mare, Forul 
Roman, Forul lui Adrian, Columna lui Antonin şi 
câte şi câte. Şi am vizitat şi vestitul Coliseum. Vai şi 
amar cât sânge de creştini s-a vărsat acolo. 



Dumneavoastră nu ştiţi! Gândiţi-vă că 300 de 
ani Biserica noastră a fost persecutată de 1 1 împăraţi 
tirani de la Roma. Atunci s-au făcut milioane de 
sfinţi, iar la Roma s-au făcut 6 milioane de martiri, 
de mucenici. Prigoana şi persecuţia asupra Bisericii a 
ţinut de la Nero până la Sfântul Constantin cel Mare. 
Şi bieţii creştini, atunci nu numai că nu-ţi dădea voie 
să te închini lui Dumnezeu, dar era destul să te arate 
pe tine unul că tu eşti creştin, şi atunci te dădea la 
fiare, atunci te răstignea, te băga în cuptoare, te 
dădea la lei. Şi de marea prigoană şi de focul 
prigoanei care era, ei au făcut săracii pe sub pământ 

biserici şi mănăstiri. 

Am fost la Coliseum unde au pătimit martirii şi 
am văzut cele mai cumplite unelte cu care îi chinuia 
pe sfinţi acolo. Am văzut cuştile leilor şi a panterelor 
şi a tigrilor şi a leoparzilor. Coliseumul este o 
clădire rotundă mare, unde intrau 100.000 de 
spectatori să vadă cum îi mâncau fiarele pe creştini, 
cum îi răstigneau pe creştini, cum îi fierbeau în 
căldări pe sfinţi. Am fost acolo şi am văzut unghiile 
de fier, că spune în Vieţile Sfinţilor că-i strujeau cu 
unghii de fier. Sfântul era legat de un lemn sau de-o 
cruce şi cu unghiile de fier îi rupeau carnea. Şi 
unghiile de fier le-am văzut, că se păstrează ca 
obiecte de muzeu; sunt sute. Sunt nişte lanţuri, cum 
sunt acelea de la puşcăriaşi şi au gheare de oţel 
ascuţite pe ambele părţi, cu două tăişuri şi sunt 
ascuţite ca briciul. Şi când prindeau pe sfânt şi când 
trăgeau pe dânsul în jos, căngile acelea de oţel 

toceau zece brazde de carne odată, şi tot sângele îl 
pierdea. Am văzut acestea pline de sângele 
martirilor. Când ai vedea ce e acolo! 

Vai de noi şi de noi, că noi n-am suferit nimic 
pentru Biserica lui Hristos, sfinţii lui Dumnezeu care 
îi avem în calendar cât au suferit! 

Multe ar fi de spus, dar să trecem peste toate, 
cea mai impresionantă privire care ne-a fost la Roma 
au fost catacombele Romei. La câţiva metri sub 
pământ te cobori şi e o împărăţie creştină, cum a zis 
Deciu: „Degeaba vrei să distrugi împărăţia creştină 
de pe pământ, că ea s-a întemeiat sub pământ". La 
câţiva kilometri de Roma încep catacombele Romei. 
Ia gândiţi-vă voi, când o cârtiţă face muşuroi, o vezi 
că ea scoate ţărâna afară, mişcă. Dacă ai săpa, o 
prinzi atunci, că ea scoate ţărâna la suprafaţă. Cum 
s-a scos atâta ţărână să facă un oraş aşa de mare sub 
pământ, şi nimeni să nu vadă ţărâna? Aici e ceva! 
Am întrebat pe ghizii care ne conduceau: „Domnule, 
atâtea biserici şi spitale şi cimitire sub pământ, zeci 
de metri, atâtea străzi, cum s-au putut face de nu i-a 
prins, mai ales că-i urmărea aşa de tare?" 

Ce făceau săracii? Numai papa Damas avea 
4000 de gropari şi papa Urban - că toţi papii aceştia 
îi avem uite colo în calendar - Sfântul Leon, papa 
Romei, Sfântul Grigorie al Romei, Sfântul Urban 
sunt toţi sfinţi, că nu erau atunci catolici, eram o 
singură Biserică, până la 1054 nu existau catolici sau 
protestanţi, toţi eram ortodocşi. Şi sfinţii papi care 
conduceau Biserica la Roma stăteau ascunşi în 






pământ. Aşa de tare îi căutau. Pe cine îi căuta? întâi 
îi căuta pe arhierei, pe mitropoliţi şi pe preoţi, ca 
să-i omoare, ca să nu aibă poporul capi. Ei n-aveau 
nevoie de popor, că ziceau: „poporul dacă n-are cine 
să-i înveţe credinţa, îi întoarcem la închinarea de 
idoli". Dar aceştia erau căutaţi mai tare şi de aceea 
puneau armata prin catacombe; prin munţi îi căutau, 
unde să-i găsească pe conducătorii Bisericii. 

Numai papa Damas avea 4000 de gropari, îi 
conducea unul Diogene. Aceştia săpau acele 
tuneluri. Dar ce făceau cu ţărâna? O puneau în tărgi 
pe roate, în căruţă, şi în puterea nopţii săpau în 
malul fluviului Tibru - Tibrul trece prin mijlocul 
Romei - şi ţărâna o dădeau toată noaptea în apa 
Tibrului. Şi până în ziuă astupau gaura, puneau 
pietre şi nisip, şi chiar dacă trecea o corabie nu ştia 
ce a fost acolo. Şi toată ţărâna o dădeau în apa 
Tibrului şi din apa Tibrului se ducea în mare. 

Şi aşa ţărâna de sub pământ nu ştia nimeni 
unde se duce. Cum şi-au făcut ei acolo atâtea 
lucruri? Să vezi acolo picturi din secolul I, din 
secolul II, din secolul III! Acolo e începutul picturii 
bizantine - din catacombe a început. Să vezi 
Mântuitorul cu mielul după cap. Să vezi săpată în 
piatră nunta din Cana Galileii, înmulţirea pâinilor, 
intrarea Mântuitorului în Ierusalim, să vezi atâtea şi 
atâtea altare şi atâtea morminte şi atâtea locuri şi 

ascunzători. 

în catacombe dacă nu te ţii de spatele celui 
dinaintea ta, că ghizii merg înainte, e pericol de 

moarte, nu te mai găseşti; atâtea ascunzători sunt. Că 
ne-a spus ghidul: „Să vă ţineţi de spatele celui din 
faţa voastră, că dacă nu ştii şi calci în altă parte, te-ai 
pierdut! Te mai găseşte din atâtea hrube câte sunt 
acolo?" Numai catacomba Sfântului Calist are 20 km 
pe sub pământ şi e ţesută ca sita. Gândiţi-vă ce e 
acolo! Străzile merg în toate părţile şi sunt făcute cu 
piatră şi sunt becuri puse. Da, că altfel pe întuneric 
acolo e iad, nu mai poţi pe întuneric să răzbaţi. 

Să vezi acolo altare şi biserici. Când intrai la 
catacombe, intrai în genunchi, iar când treceai 
dincolo o biserică de femei şi biserica de bărbaţi. 
Biserica de bărbaţi deoparte - cum scrie acolo în 
latineşte - şi bazilica de femei de altă parte, iar drept 
înainte baptisteriul - aghiasmatarul -, unde îi boteza 
pe cei care treceau la creştinism. Să vezi şipuri cu 
apă precum cristalul, mese de piatră, scaune. 

într-un loc erau vreo 30 de capete de martiri. 
Căci atunci când îi mâncau fiarele sau le tăiau 
capetele la Coliseum sau la teatrul Maximus, 
poruncea la soldaţi să ducă trupurile lor în Tibru, 
toate sfintele moaşte, ca să nu Ie fure creştinii şi să 
le aibă de blagoslovenie în casele lor. Şi soldaţii 
puneau în căruţe resturile care rămâneau de la fiare 
şi plecau la Tibru. Creştinii ieşeau pe altă parte prin 
munţi cu pungi cu bani de aur şi le ziceau: „Hai la 
catacombe cu ele!" Şi aşa au ajuns atâtea sfinte 
moaşte în catacombe. 

într-un loc era o grămadă cât casa asta, numai 
bucăţi de cap, mâini, picioare; ardeau candele de aur 

la ele. Ce era? Scria: „Aceste resturi sunt rămase de 
la mâncarea fiarelor în arene şi au fost ascunse în 
catacombe". Şi căruţele pline de sânge pe osii, tot 
închegat, cum au adus acele resturi de martiri, că 
soldaţii le-au lăsat cu tot cu căruţe. Le ţineau ca 
obiect de muzeu. într-un loc am văzut un ulcior 
mare de lut şi am întrebat: „Ce e cu dânsul?" Şi 
scria: „Acesta este ulciorul în care aducea vin pentru 
Preacuratele Taine, pentru Liturghie". Că aveau 

biserici mari. 

într-un loc ardea o candelă şi era o cruce mare 
albă şi scria: „Aici odihneşte roaba lui Dumnezeu 
Flavia fecioara, care a fost mâncată de lei şi capul şi 
mâna dreaptă i s-a adus aici", cât a putut fi luat din 
arenă. Dacă mergeai mai încolo, vedeai morminte în 
formă de arc: „Aici se află cutare martir, aici 
cutare...", că ce puteau căpăta din arene aduceau în 
catacombe, dar cele mai multe erau aruncate de 
păgâni în apa Tibrului. 

Când am ajuns la mormântul Sfântului 
Tarsisius am plâns, că pentru mine nu erau o noutate 
catacombele. Eu le-am povestit cu lacrimi în ochi la 
atâta popor cu zeci de ani în urmă, că citisem toată 
istoria lor în „Tezaurul liturgic" şi în „Biserica din 
catacombe", dar nu le văzusem, iar acum mergeam 

pe acolo. 

Când am ajuns la mormântul lui Tarsisius, 
pruncul acela martir de 10 ani care a murit pentru 
Sfintele Taine, acolo era scris în latină, franceză şi 
engleză. Bietul Ioanichie ştia franceză, din care ne 

traducea, şi din italiană aveam inginerul care 
cunoştea şi ştia şi Părintele Ioanichie puţin. Ce-i 
aici? Martirul lui Hristos, Tarsisius, a murit aducând 
Preacuratele Taine la temniţa Eschiliană la anul 301, 
în ziua cutare, la ora cutare. Acolo au plâns mulţi 
oameni şi s-a oprit şi ghidul, că acolo-i mormânt 
mare şi-i pictată viaţa martirului. Şi era totul 
organizat - unde era mai grozav ne adunam cu toţii, 
că eram mulţi turişti şi vorbea la toţi odată. 

Aici unde este martirul Tarsisius, eu ştiu pe de 
rost viaţa lui. Cum a fost? Pe vremea lui Diocleţian, 
ultimul prigonitor, în ajunul marelui Constantin, 
primul general al armatei lui Diocleţian era Sfântul 
Sebastian - este în calendar la 18 decembrie, cu 
Sfântul Modest într-o zi. El a condus pe creştini în 
taină şi i-a ajutat 20 de ani. Era ostaş, ofiţer mare la 
împărat, şi nu numai aşa, dar el şi scria cu mâna 
edictele care se dădeau de împărat contra creştinilor, 
iar pe de altă parte le spunea: „Fugiţi şi vă 
ascundeţi, că uite ce ordine s-au dat". Era mare 
ajutător creştinilor. El s-a descoperit cu ocazia lui 
Marcelin şi Marcu, care ştiţi istoria, cei doi fraţi. 
Atunci s-a descoperit el că e creştin. 

împăratul Diocleţian, marele prigonitor, a dat 
ordin să trimită în catacombe 14 regimente de 
armată, ca să-i caute pe creştini. Şi au făcut sute de 
lăzi de făclii, de torţe. Făceau beţe înfăşate cu 
păcură şi cu smoală şi le dădeau foc, că în 
catacombe, dacă n-ai lumină, acolo mori. Soldaţii 
mergeau cu făclii, că armata dacă s-ar fi băgat în 




catacombe şi ar fi rătăcit, acolo mureau, nu mai ştiau 
pe unde să iasă. Iar creştinii când vedeau lumini sau 
simţeau fum de păcură, ştiau că a intrat armata şi se 
ascundeau în cele mai ascunse locuri. 

Sfântul Sebastian a scris către papa: „Părinte, 
aveţi mare grijă că mai vine o primăvară". Ei, când 
anunţau o prigoană, ziceau că vine o primăvară. 
Acesta era cuvântul secret între creştini: „vine o 
primăvară". „Şi iată un edict dat de împăratul, 
trimite atâta armată în catacombe şi a zis că unde va 
găsi creştin, să-1 scoată şi să-1 piardă cu cele mai 
groaznice munci. Şi ascundeţi-vă în cele mai adânci 
catacombe sub pământ, astupaţi gurile catacombelor, 
astupaţi intrările". 

Că nouă ne-au arătat numai una-două intrări, ca 
să vedem cum erau: una era peste o rădăcină de 
copac, intrai în pădure şi de acolo în catacombe. Una 
intrai printr-un mormânt, era un cimitir ia marginea 
pădurii. Că mormintele în Occident sunt ca lăzile, 
sunt de piatră şi au o lespede. Se dădea lespedea la o 
parte, mormântul era spart şi de acolo mergeai 
kilometri întregi pe sub pământ până la catacombe. 
Iar intrările erau foarte secrete ca să nu le găsească 
păgânii. Iar la intrarea în catacombe erau puse 
santinele creştine, bărbaţi puternici care ştiau să 
păstreze secretul. Şi era monograma lui Hristos pe 
care o vedeţi pe Filocalie. V-aţi pus întrebarea 
vreodată ce înseamnă? Hristos împăratul, alfa şi 
omega, începutul şi sfârşitul. Aceasta o purtau 
creştinii la mână în timpul celor mai mari persecuţii. 

Şi când intrai în catacombe, veneai cu soţia, cu 
copiii, santinela care păzea intrarea întâi zicea: „Adă 
mâna încoace". Şi dacă vedea monograma, bine, iar 
dacă nu, îl oprea, ca să nu fie spion, că aşa mulţi au 
intrat şi au omorât zeci de mii de creştini. 

Şi avem alte semne şi simboluri în catacombe. 
Să vezi peştele în catacombe - ihtis pe greceşte - 
sculptat şi pictat în bisericile de acolo. Ihtis pe 
greceşte are iniţialele de la „Iisus Hristos, Fiul lui 
Dumnezeu, Mântuitorul". Peştele, porumbelul, 
crucea. Când te duceai în casa unui creştin, bunăoară 
satul acesta era păgân, dar erau 10-12 familii de 
creştini, şi tu, fiind creştin, dacă te-ai dus la masă, 
creştinul avea ordin aşa de Ia episcopii din 
catacombe: „Voi când împărţiţi mâncarea să o 
împărţiţi în cinci, sau dacă tăiaţi pâinea, să o tăiaţi în 
cinci, iar dacă aveţi peşte Ia masă să nu puneţi pe 
masă mai mult de doi peşti". Şi eu când veneam la 
matale la masă şi mă pofteai, te ştiam că eşti creştin. 
După ce? Vedeam cinci pâini şi doi peşti, simbolul 
Evangheliei. 

Creştinii purtau toiege, aşa îi învăţau preoţii 
din catacombe. Şi el stând de vorbă cu tine, flcea un 
peşte pe pământ, nu crucea, că era cunoscută. Ihtis - 
adică Hristos. Şi când mergea printre creştini, se ştia: 
„Ăsta cu toiagul a făcut semnul peştelui, se vede că e 
creştin". Aşa se cunoşteau. Aveau simbolurile lor cu 
care se cunoşteau, ca să nu-i prindă păgânii. 

Atunci au început să folosească toaca, toaca 
asta de lemn cu care toacă în jurul bisericii. Aceea 







de fier a ieşit în secolul XII, în timpul lui Alexie 

Comneanul, pusă de el în Sfântul Munte, dar toaca 

de lemn e foarte veche. Asta la catacombe a slujit 

mult ca semn de adunare a creştinilor. Un creştin se 

fâcea nebun toată viaţa. A luat cuvântul Sfântului 

Apostol Pavel: Cel nebun pentru Hristos e mai 

înţelept decât toată lumea. înţelepciunea lui 

Dumnezeu, nebunia lumii. Ăsta se făcea nebun. Prin 

satele acestea erau creştini amestecaţi cu păgâni, dar 

ei se păzeau tare să nu se descopere unii pe alţii. Cel 

nebun lega o scândură de gât şi trecea pe stradă şi 

bătea semnele slujbelor. Şi păgânii ziceau: „A, 

nebunul acela cu scândura de gât!" Şi când bătea o 

dată, zicea alte cuvinte neînţelese. Şi când anunţa de 

trei ori, creştinii ziceau: 

- Măi, a bătut toaca. 

- Ce-a zis? De câte ori a bătut? 

- A bătut de trei ori - Sfânta Treime. Mergem 

:u copiii la botez. 

Toţi pregăteau copiii, că adunarea în numele 
Sfintei Treimi era botezul. Şi toaca mergea prin sat 
şi creştinii anunţau botezul că a bătut de trei ori. Şi 
când mergea prin sat şi bătea ca ciocănitoarea, 
anunţa privegherile şi atunci se făceau cununiile. 

- Măi, a bătut aşa des pe toacă, a anunţat 

privegherile şi cununiile. 

Şi ştiau că merg la cununie în catacombe, pe 
unde ştiau că sunt intrările secrete. Aveau toate 
semnalele pe toacă şi acel „nebun" făcea cel mai 
mare serviciu Bisericii lui Hristos, anunţând pe 

creştini să ştie când să vină Ia biserică şi cu ce să fie 
pregătiţi, pentru cununie sau pentru altceva. 

Crezi că era ca acum, cu cruce pe vârful 
bisericii şi să tragă clopotele şt toaca şi noi să stăm 
acasă? Şi să ai libertate să te duci pe la mănăstiri? 
Ehei, stai că la sfârşitul lumii spune că are să fie 
prigoană de mii de ori mai grea. Toţi sfinţii spun şi 
Mântuitorul spune, dar noi- n-am apucat vremurile 
acelea, noi n-am suferit nimic, noi stăm în rai pe faţa 
pământului, cum stăm acum. 

Şi atunci ştiai: „Gata, a trecut toaca, a făcut 
semnele, pregăteşte-te, cutare... La care biserică 
mergi? La Sfânta Cecilia, la Sfântul Sebastian, Ia 
sfântul cutare, la Sfântul Calist...". 

Că ei aveau bisericile lor, erau organizaţi pe 
sub pământ, cu parohiile lor, cu episcopii lor. Aşa 
era pe timpul când a pătimit Sfântul Tarsisius 
pruncul. Sfântul Sebastian a scris: „Retrageţi-vă în 
cele mai adânci catacombe, astupaţi gurile catacom- 
belor şi ieşirile, ca nu cumva să prindă păgânii 
secretul şi să intre după voi". Şi el i-a mai rugat 
ceva: „Fraţilor, vă rugăm din inimă, primăvara care 
vine, la temniţa Eschiliană sunt 3500 de creştini 
.bătrâni şi tineri, femei şi copii şi tot felul, care 
mâine la ora trei îi scoate la mâncarea fiarelor". 

Am fost unde i-au mâncat, am văzut şi cuştile 
leilor şi toate. Că nu i-au dat o dată, ci de zeci de 
mii de ori i-au scos acolo pe creştini în trei sute de 
ani. Ăsta a fost un caz. Şi 1-a rugat Sfântul Sebastian 
pe părinte: „Părinte, vă roagă cei de la temniţe să 



trimiteţi Preacuratele Taine, ca înainte de a merge Ia 
măselele leilor să primească pe Hristos. Au la 
închisoare pe preotul Lucianus, care are aproape 90 
de ani şi se roagă cu lacrimi ca să ajungă Sfintele 
Taine la ei, ca mai înainte de a-şi vărsa sângele 
pentru Hristos şi a-şi da viaţa, să-i împărtăşiţi ca să 
se întărească cu Hristos". 

Ce rugăciune era atunci! Persecuţia pe timpul 
lui Diocleţian - ne-a arătat ghidul de la Roma, că 
eram atent - era în cinci feluri. Mai întâi, dacă te 
prindea că crezi în Hristos, te dădea afară din 
serviciile statului, nu aveai voie să ai serviciu Ia stat. 
Era prima persecuţie. A doua persecuţie, îţi lua 
averea. „N-ai voie să ai nimic, nici o avere, dacă 
eşti creştin". A treia persecuţie, dacă nici aşa nu te 
lepădai de credinţă, te punea la munci obşteşti. De la 
lunţi şi până la Roma, conductele de apă, cele mai 
;rele munci ale oraşului le făceau cu creştini 
>edepsiţi, care nu se lepădau de Hristos. Zeci de mii 
.reau de foame, că le dădea mâncare puţină şi 
..jnci grele, să moară făcând canale şi cazărmi şi 
jrice aveau ei nevoie. Aceasta era a treia persecuţie. 
Care nici aşa nu se lepăda de sfânta credinţă, de 
împărăţia cerurilor, îi băga la temniţă. A patra era 
temniţa. Şi în temniţă îi ţinea ani de zile. Şi dacă nu 
se lepădau, a cincea persecuţie te aştepta mâncarea 
fiarelor, sau arderea pe rug, sau răstignirea, sau 
căldările cu smoală şi cu plumb topit, cu ulei încins; 

asta îi aştepta. 

Aceşti creştini de la temniţa Eschiliană care îi 
scotea a doua zi la moarte răbdaseră toate celelalte 

persecuţii şi erau de mai mulţi ani la închisoare, iar 

acum erau la ultima persecuţie, să-i scoată la 

mâncarea fiarelor. Şi au scris ei Sfântului Sebastian, 

iar Sfântul Sebastian, pentru că era general creştin, a 

pus la uşa temniţei caporali de schimb creştini, 

santinele creştine, că erau şi în armată creştini. Şi a 

pus comandantul gărzii pe un ofiţer, unul Radus, tot 
creştin: 

- Măi Radus, mâine are să scoată la moarte 
atâţia fraţi de-ai noştri. Tu ai grijă ca să vină Sfintele 
Taine. Dar trimite să aducă Sfintele Taine de la 
catacombe. 

Că acolo erau biserici, pe sub pământ. Erau şi 
în Roma vreo 60 de biserici, dar nimeni nu ştia unde 
sunt. în beciuri, sub case, prin podurile creştinilor, 
în case. Nimeni nu ştia pe unde erau preoţii, că aici, 
în Roma, ţineau legătura cu cei din catacombe. Calea 
Apiană, vestita Cale Apiană, care scrie acolo în 
„Biserica din catacombe" şi în „Fabiola". Am 
călcat-o cu nevrednicie acum şi mă sfiam să merg pe 
ea, că noi mergeam cu taxiul: „Vai! Aşa se merge pe 
aici? Cât sânge s-a vărsat şi câte lacrimi pe acest 
drum!" Acum este asfalt şi-i spune Apia Antica - 
Calea Apiană între Roma şi catacombe. Mergeam, 
erau copaci de o parte, asfalt, păduri, frumos. Ehei, 
cu câtă frică şi cutremur se mergea pe aici! 

Şi a zis Sfântul Sebastian: „Dar băgaţi de 
seamă. Calea Apiană este foarte păzită, că se ştie că 
face legătura între catacombe şi oraş! Să nu cumva 
să trimiteţi un om zdravăn, voinic, care ar părea că-i 



vrednic să facă legătură, ceva. Să puneţi o babă 
bătrână, şchioapă, cu o traistă rea în spate sau un 
copil nebăgat în seamă. Dacă îl întreabă de unde 
vine, că acolo-s păduri, să zică: «Vin de la bureţi!» 
ca să nu bănuiască că aduce ceva sau că face ceva 

legătură". 

Când a venit scrisoarea Sfântului Sebastian, era 

duminică. Bisericile erau pline de lume şi bătrânul 
patriarh a anunţat din altar: 

- Dragi fraţi, mai vine o primăvară peste noi - 
adică o prigoană. Iată ce ne scrie fratele nostru 
Sebastian, generalul: să astupăm uşile catacombelor, 
intrările, să ne băgăm în cele mai ascunse locuri şi, 
totodată, să trimitem Preacuratele Taine că la 
temniţa Eschiliană se roagă cu lacrimi de sânge 3500 
de fraţi ai noştri care mâine vor fi scoşi la amfi- 
teatrul Maximus şi la Coliseum să-i mănânce fiarele, 
şi ei îşi doresc să primească Sfintele Taine. Dar auzi 
ce spune: să trimitem Sfintele Taine sau printr-un 
copil mic, sau printr-o bătrână, sau printr-un bătrân 
nebăgat în seamă, cu o traistă veche, îmbrăcat rupt, 
ca nu cumva paznicii care-i păzesc să-i poată afla pe 
aceştia că fac legătura între catacombe şi Roma. 

Şi acum, după ce au citit aceea, a întrebat 

iarhul în biserică: 

- Ei, care are curajul să se ducă cu Sfintele 

aine? 

- Părinte, mă duc eu. 
Erau oameni de jertfă. 

- Nu, nu, nu, a zis patriarhul. 
S-a aflat altul, care ştia intrările. 

- Nu trimitem oameni mari. Uite ce scrie aici. 
Acela ştie de ce: „Un copil". 

Atunci se ridică un copil, numai zece ani avea: 

- Părinte, mă duc eu cu Sfintele Taine. 

- Mă copile mă, dar tu ştii ce înseamnă Sfintele 
Taine? 

- Vai de mine, e Trupul şi Sângele Domnului. 

- Dar dacă te prinde cineva şi ţi-I ia? 

- Părinte, eu mor şi nu le dau. 

- Măi băiete, dar dacă te întâlneşti cu cineva? 

- Nu spun, eu mor şi nu spun. 

Şi atunci patriarhul era bucuros pentru că un 
copil se oferea, dar se temea: „Măi, dau Sfintele 
Taine, se poate să le profaneze, să cadă în mâinile 
unui păgân, păcatul e al meu". 

Erau părinţii lui la biserică, taică-său şi 
maică-sa. Şi îi cheamă: 

- Ce ziceţi, să trimit copilul ăsta? 
Dar părinţii se temeau: 

- De, noi l-am învăţat că Sfintele Taine sunt cu 
adevărat Trupul şi Sângele Domnului. Dar ştim noi? 
Minte de copil! Dar dacă vrea el... El când are să se 
împărtăşească nu se supără. Se roagă mult, posteşte. 
Noi îl învăţăm, că în toată sâmbăta se pregăteşte de 
împărtăşit. 

Se împărtăşeau creştinii în fiecare duminică pe 
vremea aceea. în fiecare duminică. Duminică 
dimineaţă în zori de zi se împărtăşeau - Stato die 




ante lucem conveniret, după cum spune Pliniu cel 
Tânăr către împăratul Traian. 
Şi a zis bietul patriarh: 

- Măi copile, dar dacă te prinde? 

- Nu le dau, părinte. 
A luat atunci patriarhul cinci pâini curate şi vin 

curat, care îl aduceau cu mare greutate de unde îl 

căpătau, şi a făcut Sfânta Liturghie, a chemat Sfântul 

Duh şi a sfinţit şi a prefăcut toate pâinile şi vinul în 

Trupul şi Sângele Domnului. După aceea le-a 

împachetat în pânză curată, a pus procoveţe, a pus 

sfânta anafura şi a pus vin de luat după sfânta 

anafura şi a făcut un pacheţel cam mare. 

Şi Sfintele Taine când mergi cu ele pe drum - 
că eu le-am purtat atâţia ani - n-ai voie să le porţi la 
subsuori, ci totdeauna în partea inimii, aici. 

- Măi copile, poţi să duci aşa pachetul? 

F- îl duc, părinte. 
A pus într-o traistă veche pachetul şi deasupra 
de pachet a pus nişte şervete vechi cu un fel de 
pâine, cu nişte ceapă, ca să creadă că-i mâncarea 
băiatului. Şi după ce le-a pregătit toate, când să plece 
copilul, a îngenuncheat toată biserica să se roage să 
întărească Dumnezeu pe copil să ajungă la cei care 
aşteptau moartea. Şi toţi au îngenuncheat - şi 

■ arhiereii şi preoţii - şi s-au rugat pentru copil: „Să-1 
păzeşti. Doamne, să ajungă Sfintele la cei ce le 
doresc". După ce s-au rugat, a pus mâna pe capul 

copilului şi i-a zis: 

- Ştii pe unde să ieşi din catacombe? 

- Ştiu. 

Dar i-a dat doi oameni gospodari şi le-a zis: 

- Duceţi-1 până la Calea Apiană să-1 scoateţi în 
cutare Ioc. Să nu grăiască cu nimeni şi să meargă cu 
frica lui Dumnezeu, zicând rugăciuni. 

Şi toţi s-au uitat după copil. „Uite copilul ce 
odor duce la el, duce Sfintele la atâta lume, care 
merg la moarte". A plecat copilul. L-au scos 
oamenii din catacombe şi când a intrat pe Calea Apia 
Antica aceasta - erau drumuri rele pe atunci, nu ca 
acum cu asfalt - l-au întrebat: 

- Copile, ştii drumul? 

- Ştiu de aici. 

Şi a plecat. Şi iaca ispita! Când a ajuns în 
marginea Romei, acolo era şcoala unde învăţa el, că 
era elev de 10 ani. Iar copiii, ca şi copiii, când l-au 
văzut cu pachetul acela, cu traista, au sărit la el: 

- Măi Tarsisius, ce-ai acolo? 

- Bureţi am. 

Nu voia să spună. Şi pe fugă, ei după el. Nu 
l-au prins. A fugit copilul. în timpul acela. Sfântul 
Sebastian a văzut că nu vin Sfintele Taine şi ora 
trece, iar la ora trei trebuia să-i scoată pe soldaţii 
creştini din gardă, că erau ordine şi paraordine, se 
schimba garda şi intrau păgâni, nu cei pe care i-a pus 
el. Nu se mai putea face mişcarea asta cu Sfintele 
Taine. Intrau ofiţeri păgâni şi un caporal tot păgân, 
care era împotriva Iui Hristos şi a Sfintelor Taine. Şi 
atunci ca să se grăbească în timpul cât era garda lui, 
a trimis pe Radus ofiţerul. Acela era un om spătos, 
voinic, înalt ca un brad: 









- Du-te, Radus, pe Calea Apia, şi vezi ce-i 
întâlni, femeie, copil, bătrân... Trebuie să vină 
Sfintele, că dacă nu vin, ăştia merg ia moarte cu 
oleacă de îndoială, zic că nu au Sfintele Taine. Şi cât 
i-ar întări Sfintele Taine pe ei! 

S-a dus Radus. Copilul, după ce a fugit de la 
şcoală şi nu l-au prins copiii, iaca iese un fierar, care 
potcoveşte caii, boii. Era păgân şi, când a văzut că 
copilul fuge şi ţine ceva în traistă - un pachet -, ce a 
zis? Pe atunci creştinii, unde îi mâncau fiarele pe 
martiri, pe mucenici, trimiteau copiii să fure vreun 
os: .Du-te măi, adu de la mână un os, de la picior, 
un os cât de mic!" - sfintele moaşte pe care le avem 
acum. Era mare preţ că aducea osul unui martir care 
a pătimit, că acela făcea minuni în casa ta. Şi 
trimiteau copiii să fure oasele, că pe copii nu-i 
suspectau tare. Şi ce a zis fierarul ăsta păgân când a 
văzut că copilul fuge şi ţine strâns un pachet? „Asta 
e un drac de copil de creştin care a furat oase din 
arenă, care rămân de la iei". Şi a strigat după el: 
- Stai, măi copile! 

Şi copilul pe fugă. Copilul, mai sprinten. Dacă 
a văzut fierarul că nu-1 poate prinde, a zvârlit cu o 
osie de fier ce avea în mână. Şi 1-a lovit pe copil în 
cap. Când 1-a lovit, i-a crăpat capul. Copilul a căzut 
jos ţinând strâns pachetul cu mânuţele. In timpul 
acela venea şi ofiţerul Radus. Drept atunci a rânduit 
Dumnezeu. Când a văzut că a căzut copilul, a strigat 

la fierar: 

- Stai, măi criminalule! Ce ai făcut? De ce ai 

lovit copilul? 

Acela a văzut că e ofiţer, s-a pus pe fugă. Ce, 
ştia că e creştin? Era autoritate. Când a zis ofiţerul 
„Stai!", acela a fugit. Ofiţerul s-a apropiat. Copilul 
era în agonia morţii, dar îl vedea pe ofiţer că venea 
la biserică şi îl cunoştea. Şi ofiţerul când 1-a văzut, 
n-a ştiut că copilul are Sfintele, dar a văzut că are 
ceva la dânsul. L-a luat în braţe, copilului ti curgea 
sânge din cap, şi prin lacrimi şi sânge l-a cunoscut 
pe ofiţer. Şi când a văzut că-1 cunoaşte, el ţinea 
strâns pachetul cu Sfintele Taine, nu era sigur că-1 
vede pe Radus. Şi a strigat acest cuvânt şi a murit: 

- Radus, Radus, dacă eşti tu, nu da Sfintele 
Taine! 

Acest cuvânt a mai zis şi a murit în braţele 
ofiţerului. Auzi ce grijă a avut copilul! Ultimul lui 
cuvânt! Că el a zis acolo în biserică: „Eu viu nu le 
dau!" Ai văzut copil de creştin de pe atunci! A murit 
cu acest cuvânt: „Radus, Radus, nu da Sfintele 
Taine!" Zicând aceasta, a murit. Ofiţerul, când a 
văzut că copilul are Sfintele Taine, a plâns, a luat în 
braţe pe copil şi Sfintele Taine şi l-a dus acasă la 
Casianus, profesorul din Roma, unde era biserică 
înăuntru. El ştia ce biserici sunt în Roma. Şi i-a zis: 

- Măi frate, păstrează odorul acesta. Uite un 
martir care a zburat Ia cer aducând Sfintele Taine la 
ceilalţi. Uite! 

Şi a luat el pachetul şi a început a plânge că 
vedea că erau picături de sânge din capul copilului 
pe pachetul cu Sfintele Taine. EI era martir înainte 
de martiri, că şi-a vărsat sângele înainte de a se 
împărtăşi aceia cu Sângele Iui Hristos. 





' 




Şi s-a dus Radus la temniţă, iar când a ajuns 
acolo, i-a găsit pe toţi în genunchi la rugăciune. Toţi 
se rugau împreună cu preotul să vină Sfintele Taine. 
Şi Radus i-a adunat pe toţi şi le-a ţinut o predică: 

- Fraţii mei creştini, suferiţi de atâţia ani, dar 
câţi au murit în temniţa asta şi s-au dus la cer. 
uraţi-vă! Nu vă mâhniţi, fraţilor, că Hristos v-a 
împlinit cererea. Iată a ajuns la voi însuşi Hristos 
viu, cu Trupul şi Sângele Său. Dar gândiţi-vă că cel 
ce a adus aceste Preacurate Taine, a zburat înaintea 
voastră la ceruri. Uite un copil de zece ani a murit în 
braţele mele ţinând strâns pacheţelul şi strigând cu 
toată inima: „Radus, Radus, dacă eşti tu, nu da 
Sfintele Taine!" Şi zicând aceasta, a adormit copilul. 
Au plâns toţi şi s-au înflăcărat. Şi atunci s-a 
dezbrăcat unul de o haină mai curată care o avea şi a 
pus-o unde era un loc mai curat în temniţă, apoi au 
desfăcut pachetul şi au găsit acolo şi scrisoarea de la 
catacombe: „Am trimis Sfintele Taine şi ne rugăm în 
biserică - ei n-au contenit în biserică de a se ruga - 
să ajungă Preacuratele Taine la voi, ca să vă fie spre 
îmbărbătare, sfinţire şi înnoirea puterilor sufleteşti". 
Şi i-a împărtăşit cu Preacuratele Taine preotul 
Lucianus pe toţi, iar peste o oră a venit garda păgână 
şi i-a schimbat pe aceştia care în taină erau creştini, 
dar nimeni nu ştia. Şi a dat ordin Diocleţian: „Creştinii 
care merg la mâncarea fiarelor să fie dezbrăcaţi de 
hainele lor şi să fie îmbrăcaţi cu piei de dobitoace: 
de oi, de capre, de viţei, de cai". De ce? Când i-ar 
vedea fiarele, să nu-i mai socoată oameni, să sară 
mai tare pe ei. Şi i-au scos împărtăşiţi cu Sfintele 

Taine. Şi leii, când au ieşit, au făcut aşa o roată de 
trei ori şi se uitau la dânşii. Iar preotul, bătrânul, 
le-a zis: „Dragii mei, îngenunchiaţi, că-i ultima 
rugăciune". S-au rugat la Dumnezeu ca prin dinţii 
fiarelor să meargă la cer. Şi după ce s-au rugat şi 
s-au iertat unii pe alţii, leii au început să-i mănânce. 

Am fost la cuştile acelea de fier unde stăteau 
leoparzii, tigrii, panterele şi leii. Am fost şi le-am 
văzut acolo şi ne zicea: „Uite, de aici a dat drumul 
la lei, uite aici i-a mâncat". Şi sus priveau în 
amfiteatru o sută de mii de spectatori cum îi 
mănâncă fiarele. O femeie avea copilul în braţe când 
a scos-o în arenă şi copilul, când a văzut că leul a 
pus labele pe pieptul mamei sale, a ţipat şi 1-a iritat. 
Şi atunci leul s-a întors şi a prins capul copilului ca o 
nucă. Şi a rupt şi mâna dreaptă a femeii şi pe copil 
deodată 1-a omorât. 

Şi în câteva ceasuri au rămas din ei grămezi de 
oase. Leii erau plini de carne, de sângele martirilor, 
cu labele însângerate şi mustăţile şi gurile pline de 
sânge. Stăteau tolăniţi la soare sătui de carne de 
martiri, căci pântecele leilor se făcuseră morminte 
de martiri. 

Şi am văzut rămăşiţele acestor martiri în 
catacombe. Ardeau candele de aur şi scria: rămăşiţe 
de la martirii care au murit în anul cutare. în altă 
parte altele de altădată care au fost daţi la fiare, că 
nu numai acum au fost daţi. Şi când am ieşit din 
aceste catacombe de la Roma, am ieşit cu jumătate 
de inimă. Ii spuneam la un diacon Vartolomeu, care 
e pictor: „Ia, măi frate, o mână de ţărână de aici că 

asta toată e udată cu sânge de martir" . Am luat şi noi 
cum am putut. 

Şi aceia s-au dus la cer şi noi îi pomenim 
acum: „Sfinte mare mucenice Gheorghe, roagă-te lui 
Dumnezeu!" şi atâţia sfinţi. în calendare sunt trecuţi 
o parte, dar în mineie sunt mai mulţi şi în 
martirologiul roman. Şi vă spun, dragii mei, de 
aceea să cinstiţi pe sfinţi, că sfinţii lui Dumnezeu 
şi-au dat viaţa şi şi-au pus sufletul pentru Hristos. 
Mântuitorul a spus: Cel ce mărturiseşte pentru Mine 
înaintea oamenilor şi Eu voi mărturisi pentru dânsul 
înaintea Tatălui Meu care este în ceruri... Cel ce îşi 
cruţă sufletul său îl va pierde, iar cel ce îl va pierde 
pentru Mine şi pentru Evanghelie îl va afla. Deci 
Biserica noastră s-a împodobit ca cu o porfiră cu 
sângele a zeci de milioane de sfinţi mucenici. 

Pe unde te duceai, numai morminte de sfinţi. Şi 
ce puteai să faci, că o catacombă avea 20 de 
kilometri. Noi am mers două ore şi ne-am întors 
apoi. Când ne-am ridicat deasupra, ne arătau 
unţi, ogoare cu porumb, grâu, copaci şi ne 
spuneau: „Pe acolo tot catacombă este". Dar zic eu: 
„în cât timp se poate vizita catacomba asta?" „Cam 
într-o lună jumătate-două, ca să o vezi toată". 

Atâtea biserici şi minuni am văzut pe sub 
pământ. Şi la catacomba Sfintei Domitilla şi la a 
Sfântului Sebastian şi a Sfintei Cecilia, cea oarbă. 
Să vedeţi acolo cum s-a întemeiat Biserica noastră. 
Când am fost la Ierusalim am zis: „Din Mormântul 
Domnului a înviat Hristos!", iar acolo am zis: „De 
sub pământ a înviat Biserica lui Hristos trei sute de 

ani!". Căci catacombe nu erau numai la Roma, ci 
erau şi în Cartagina Africii şi în Nicomidia, unde 
este Turcia astăzi, că era reşedinţa de vară a lui 
Diocleţian. Au fost peste 750 km de catacombe pe 
sub pământ făcute de creştini, în timpul marilor 
persecuţii şi necazuri de atunci. Iată cum a trăit 
Biserica noastră. 

Astăzi suntem liberi, ne trage clopotul, ne sună 
toaca, ne cheamă preoţii la biserică să ne citească 
Evanghelia şi Apostolul şi să ne ţină predici, şi nu 
mergem, că suntem liberi. Atunci uite cu câtă 
greutate ţineau credinţa. De aceea s-au făcut sfinţi, şi 
auziţi ce spune Scriptura: Minunat este Dumnezeu 
întru sfinţii Săi, Dumnezeul lui Israel! Şi iarăşi: 
Sfinţilor care sunt pe pământul Lui, minunate a făcut 
Domnul toate voile Sale întru dânşii! 

Dar vă spun: Toţi sfinţii lui Dumnezeu spun şi 
Mântuitorul o spune: înainte de vremea cea de la 
urmă o să vină prigoană mai mare peste Biserică. 
Pentru că Sfântul Ioan Evanghelistul la Apocalipsă 
zice: Am văzut sufletele celor junghiaţi pentru 
cuvântul lui Dumnezeu şi pentru mărturisirea care 
au dat-o. Şi strigau către tronul mielului, către tronul 
lui Hristos: Până când, Doamne, nu vei judeca şi nu 
vei răzbuna sângele nostru de la cei ce locuiesc pe 
pământ? Şi auzi ce le-a spus Mântuitorul: Staţi şi 
aşteptaţi până se vor plini şi cei dimpreună cu voi 
care vor veni la sfârşitul veacurilor. Şi iarăşi spune 
Sfântul Ioan: Am văzut mulţime mare de sfinţi 
îmbrăcaţi cu haine de in albe şi purtând ramuri de 
finic. Şi erau din toată limba şi neamul de sub cer şi 






nimeni nu-i putea număra. Şi strigau: Aliluia, 
aliluia, aliluia, slava şi mântuirea este a 
Dumnezeului nostru în vecii vecilor. Aceştia sunt cei 
care vin din necazul cel mare şi şi-au spălat 
veşmintele lor şi le-au albit în sângele Mielului. 

I Sfinţii n-au luat plata, ei stau în rai, dar n-au 
luat împărăţia cerurilor până nu vin şi sfinţii cei de la 
sfârşit. Şi de aceea v-am spus: Noi, săracii de noi, 
suntem în timpurile cele mai fericite că avem 
libertatea să ne închinăm oricând, oriunde, e mare 
fericire pe noi. Noi n-am suferit nimic pentru 
dragostea Mântuitorului, dar în sufletele noastre şi în 
adâncul inimii să fim hotărâţi să suferim, că 
Mântuitorul spune: Cel ce va răbda până în sfârşit, 
acela se va mântui. 

Deci pentru rugăciunile Preasfintei Născătoare 
de Dumnezeu şi ale Pururea Fecioarei Măria şi ale 
tuturor milioanelor de sfinţi care au suferit pentru 
Biserica noastră, să fie mila Domnului cu noi cu toţi, 
să ne mântuim şi noi şi dumneavoastră să vă meargă 
bine în veacul de acum şi în cel viitor. Amin. 

DIALOG CU UN SECTAR 
DESPRE RUGĂCIUNEA 
ÎN DUH ŞI ÎN ADEVĂR 

P. Cleopa - Da voi, măi băieţi, ce aveţi de 
întrebat? Voi n-aţi venit să întrebaţi ceva? 

Sectarul - Da, încă multe. 

P. C. - Păi, ia vedeţi, că uite ceasul se duce şi 
eu am de prăşit. Buruienile pe ogorul meu cresc şi 
eu prăşesc la alţii. 

S. - Şi ale noastre cresc, trebuie să curăţim şi 
noi. 

P. C. - Eu prăşesc la voi, dar la mine cine 
prăşeşte pe urmă? 

S. - Ia să vă întreb ceva. 

P, C. - Da. 

S. - Sunt două lupte care se întâmplă în 
organismul omenesc, firea se luptă împotriva duhului 
şi duhul împotriva firii. 

P. C. - Cum spune Apostolul Pavel: Văd întru 
mine două legi, legea duhului vieţii m-a izbăvit de 
legea păcatului, trupul se luptă împotriva duhului şi 
duhul împotriva trupului. Cugetul trupului este 
moarte, clar, şi cugetul duhului este viaţă veşnică. 
Binele pe care voiesc să-lfac nu-lfac şi răul pe care 
nu voiesc să-lfac îl fac. 

S. - Şi prin aceasta mărturisesc că păcatul 
locuieşte în mine. Adică omul face ceea ce nu vrea 
să facă. Acum alt aspect. 



rP. C. - Da. 
S. - Legea şi harul, tot din cuvânt. Faptele 
legii şi faptele harului. Din care se poate primi 
mântuirea, din faptele legii sau din faptele harului? 
P. C. - Prin faptele Legii nu se mântuieşte, că 
Legea, spune Apostolul Pavel, n-a desăvârşit nimic. 
Din faptele Legii nu se mântuieşte, dar legea harului 
este unită cu faptele. 

S. - Unită cu faptele!? 

P. C. - Da, pentru că spune Apostolul Iacob: 
faptele sunt moarte fără credinţă şi credinţa fără 
fapte este moartă. Clar! 

S. - în Romani, Apostolul Pavel spune că cel 
neprihănit va trăi prin credinţă. Nu spune prin fapte. 
P. C. - Nu. Ia ascultă! Acelaşi Pavel îţi spune 

I dincolo: Toţi vom sta înaintea divanului lui lisus 
Hrîstos ca să luăm fiecare plată pentru ce am lucrat, 
bune sau rele. 

S. - Da. în Corinteni. 

P. C. - Şi Ecclesiastul spune: Toată fapta bună 
sau rea o aduce Dumnezeu la judecată, ca să 
răsplătească fiecăruia după faptele lui. Şi Psalmul 
61 zice: Doamne, Tu vei răsplăti fiecăruia după 
faptele lui. Evanghelia lui lisus Hristos zice: Când 
va veni Fiul Omului şi va sta pe scaunul slavei Sale, 
va răsplăti fiecăruia după faptele lui - vezi la Matei. 
Ai venit la mine? Văd că cunoşti oleacă 
îcriptura. Apoi stai şi cu moş Costache, eu sunt un 
loşneag mai bătrân, poate nu ştiu cât voi, dar poate 
îai ştiu şi eu ceva, ce am auzit de la alţii. 

S. - Ăă, problema mântuirii ne preocupă nu 
numai pe noi, ci preocupă pe întreaga omenire, 
fiecare se zbate, întreabă cum este mai bine, aici sau 
acolo, acolo sau aici? După cuvântul lui Dumnezeu 
care este scris, apostolul dă multe explicaţiuni şi la I 
Corinteni 1 versetul 18-19, spune: Mai întâi de toate 
aud, fraţilor, că atunci când veniţi la adunări între 
voi sunt dezbinări şi certuri şi în parte cred, căci 
trebuie să fie şi între voi partide ca să iasă la lumină 
cei găsiţi buni. 

P. C. - Eresurile, că eresurile sunt care se 
dezbină de biserică, că Biserica este stâlp şi întărire 
a adevărului, şi Biserica e trupul lui Hristos. 

S. - Trupul Iui Hristos, aşa este. Domnul Iisus 
spune la Apostolul Petru, în Matei 16, 18 că tu eşti 
Petru şi pe această piatră voi zidi Biserica Mea. 

P. C. - Biserica este alcătuită din păstori şi 
păstoriţi. Asta e biserica ascultătoare şi cei păstoriţi 
trebuie să asculte de cei puşi de Duhul Sfânt în 
Biserică. 

S. - Aşa este. 

P- C. - Păi aşa este măi... 

S. - Vasile. 

P. C. - Măi Vasile, măi. 

S. - Nu v-am întrerupt că spune: Ingăduiţi-vă 
unii pe alţii şi am stat să ascult mai întâi şi după 
aceea să vorbim. 

P. C. - Aşa, ia spune. 

S. - Deci spune că este zidit pe pietre vii. Nu? 
Pietre. 



P. C. - Ei, acelea sunt mădularele Bisericii. 
Ca nişte pietre vii. Dar care-i piatra vie? 

bS. - Piatra vie sunt oamenii. 
I P. C. - Oamenii. Voi sunteţi mădularele lui 
■ Iisus Hristos, Biserica, şi mădulare din parte. Noi 
toţi formăm Biserica. 

S. - Da, sigur că da. 

P. C. - Biserica este totalitatea credincioşilor, 
iar piatra cea din capul unghiului pe care este clădită 
tiserica este Hristos, pe temelia apostolilor şi a 
proorocilor. Deci noi nu suntem Biserică aparte, noi 
suntem mădulare ale Bisericii, şi când ne adunăm 
toţi este Biserica povăţuitoare pusă de Hristos în 
frunte şi noi cei ascultători, ca nişte pietre vii, 
alcătuim o Biserică care se cheamă totalitatea 
credincioşilor. Iar cuvântul Biserică în Scriptură e în 
patru feluri, băiete. Mai întâi e Biserica povăţuitoare 
sau ierarhia canonică a Bisericii, al doilea este 
Biserica - totalitatea credincioşilor, al treilea este 
biserica ca lăcaş de închinare - Solomon a primit 
poruncă să-i facă lui Dumnezeu biserică -, şi al 
patrulea suntem noi ca Biserică generală, fiecare 
mădular al Bisericii formând Biserica toată. Aşa-i 
cuvântul Biserică în Scriptură. 

S. - Bun. Acum, când a stat de vorbă Domnul 
Iisus cu samariteanca, a spus samariteanca: Unde 
este bine ca oamenii să se închine? Aici, în muntele 
acesta, sau în Ierusalim ? 

P. C. - Da. 

S. - Şi domnul Iisus ce i-a răspuns? 

P. C. - Crede mie, femeie, că va veni o vreme 
şi acum este când închinătorii cei adevăraţi se vor 
ruga Tatălui cu duhul şi cu adevărul nu numai aici, 
ci pretutindeni, că Tatăl caută acest fel de 
închinători care să se roage Lui oriunde cu duhul şi 
cu adevărul. Dar cum înţelegi dumneata rugăciunea 
cu duhul şi cu adevărul? Ia să te văd! 

S. - Să se roage în duh şi în adevăr, adică să 
aibă o legătură directă cu Tatăl, la rugăciune. 

P. C. - Stai oleacă, dacă ai venit aici, apoi 
ascultă. Tu ştii că eu am scris Sectologia, eu am fost 
predicator trimis de patriarh în toată ţara. Ai nimeri- 
t-o cu mine. 

S. - Eu ascult, că este scris: Ascultaţi de mai 
marii voştri. 

P. C. - Eu am fost la Curtici, tu ai auzit de 
Curtici? 

S. - La Arad, la graniţă cu iugoslavii. 

P. C. - 40 de predicatori au vorbit cu mine şi 
erau de diferite nuanţe de secte şi era vlădica Andrei 
Maghieru lângă mine. Şi i-au zis: „De unde ai adus 
omul ăsta?" Uită-te la mine, eu am scris Sectologia y 
uită-te aici, acum se tipăreşte în 5000 de exemplare 
Ia Bucureşti, ia uite aici ce scrie: Călăuză spre 
cunoaşterea şi apărarea credinţei strămoşeşti. Şi am 
şi alte cărţi, eu nu numai vorbesc, eu şi scriu. Şi asta 
este aprobată şi de Sinod şi de Consiliul de Stat. 
Acum s-a aprobat şi au adus şi hârtia să o tipărească. 
Uite şi alta scrisă de mine: Predici de Arhimandrit 
Cleopa Ilie. Deci cu mine ai ce discuta. Eu acum am 



fost la o conferinţă la Buzău de orientare antisectară, 
unde am stat 14 zile, unde au fost 14 protoierei, 20 
de preoţi misionari şi 1 1 profesori universitari de la 
Institutul Teologic şi a prezidat vlădica Antonie, 
Plămădeală, care-i la Patriarhul Iustin în sinod. 
Venise din Australia şi din Noua Zeelandă, unde a 

ffost să sfinţească nişte biserici ortodoxe. Şi la fiecare 
prelegere care o dădea un profesor universitar din 
llucureşti, eu eram în dreapta vlădicăi. Şi-mi zicea: 
l'ărinte Cleopa, ţine o predică la acest subiect", că 
au fost şi predici cu caracter naţional bisericesc, cu 
caracter pur naţional, cu caracter pur bisericesc şi cu 
caracter antisectar. Aşa că cu mine ai ce vorbi, dacă 

ai venit aici. 

S. - Acum numai ca să binevoim să ascultăm. 

Deci ca să înţelegem legăturile... 

P. C. - Nu, nu, stai, stai, nu trece. Care-i 
rugăciunea în duh şi adevăr? Ia spune matale. Cum o 

înţelegi? 

S. - Eu înţeleg aşa. Domnul Iisus Hristos a 

pus ucenicilor Săi: Rămâneţi în cetate până veţi fi 
mbrăcaţi cu putere de sus şi după zece zile s-a 
logorât în ziua Cincizecimii Duhul Sfânt. în Faptele 
postolilor, capitolul 2, ei vorbeau în limbi. 
Jamenii care erau de diferite naţiuni au rămas 
uimiţi, că fiecare îi auzea vorbind în limbile lor. 

P. C. - în limbile lor, iar cei localnici din 

Palestina ziceau că sunt beţi. De aceea Petru a zis: 

Vraţilor, nu suntem beţi, că abia e ceasul al treilea 

zi. Aceia erau palestinienii galileeni, care grăiau 

în limba maternă, iar cei din 15 naţiuni, care erau la 
Cincizecime, că 15 erau, că i-am numărat, aceia 
fiecare auzeau măririle Iui Dumnezeu în limba lui. Şi 
ziceau: Cum aceştia sunt bărbaţi galileeni şi noi 
auzim măririle lui Dumnezeu fiecare în limba 
noastră? Acesta este darul de a zidi Biserica: eu să-ţi 
vorbesc ţie într-o limbă şi tu să înţelegi în limba ta. 
Eu am fost la penticostalii de la Straja şi de la Ulma, 
de acolo. Ia Vicovul de sus, şi le-am zis: „Măi, voi 
aveţi pretenţia că vorbiţi în limbi, da? Poftim!" 

Au început a face convulsiuni şi strigăte: „Uă! 
Uo!" Săreau în sus, făceau spume la gură, cutare, 
ziceau că a venit Duhul Sfânt peste ei. 

„Măi, dar aşa au făcut apostolii? Au jucat ca 
voi, s-au trântit pe jos, să facă spume? Nu vedeţi că-i 
duhul dracilor în voi? Dumnezeul nostru nu este 
Dumnezeul neorânduielii, ci al păcii. Ai auzit că 
apostolii săreau în sus şi băteau din palme ca voi, 
făceau exclamări ca voi? Se tăvăleau pe jos, valeu şi 
cutare?" Au învăţat câteva cuvinte de la acei care-i 
plăteau cu bani, care vin de pe la Hamburg şi din 
toate părţile ca să zică că ştiu să vorbească în limbi. 

„Dacă ştii în limbi, uite ce-i - erau zece 
predicatori acolo -, uite, eu numai un preot am cu 
mine" - că eu am fost în casa lor de rugăciuni, am 
fost cu vlădica Teofil, am vorbit la Vicov, eu unde 
n-am fost, că unde au fost secte, pe mine m-au tot 
trimis pe front în linia întâi. Aşa, cu mine ai de 
vorbit, poţi să vorbeşti ani de zile. 

S. - Eu mă bucur dacă am de la cine să învăţ. 



P. C. - Da, şi atunci zic: „Mă, dacă ştii limbi 
era un predicator, unul Isachie -, uite ce, fiţi 
atenţi!" - dar aceia tot făceau convulsiuni, băteau din 
palme, că se roagă, săreau. Ziceai că erau 
■ iiiirambele acelea greceşti când vorbeau lui Zeus şi 
\iicmidei, că aşa făceau aceia, săreau în sus cu 
duhul diavolului ca să se roage Artemidei Efesului, 
lui Bacchus, zeul vinului, şi celorlalţi. Zic: „Ăsta nu 

fc duh de rugăciune, aici e duhul satanei, care vă 
Itrâmbă şi vă face să săriţi în sus" - că au zis Că ei 
iui postit o săptămână şi a venit Duhul Sfânt. „Ăsta-i 
Duhul Sfânt? Ai auzit că la Cincizecime au făcut 
apostolii dansuri de astea şi drăcii de astea, şi bătăi 
din palme şi sărituri, şi spume la gură, ca vierul 
Hccla când umblă după scroafe? Ăsta-i Duhul Sfânt? 
Asia-i duhul satanei, măi, care vrea să imite acum, 

|la sfârşitul lumii, venirea lui Hristos şi a Duhului 

Sfânt. 
^m Că această taină s-a împlinii o dată. 

Cincizecimea nu se mai repetă în veacul veacurilor. 

Pentru că spune Sfântul Apostol Petru: Fraţilor gali- 

leieni, nu este cauza mustului dulce, că abia e ceasul 

trei. Acum s-a împlinit proorocia lui loil, că în zilele 

,1,- apoi voi turna din Duhul meu... feciorii voştri şi 

bai rănii voştri... Deci s-a împlinit proorocia. Nu 

uşieptaţi s-o împliniţi la sfârşitul veacurilor, că s-a 

împlinit de atunci. Proorocia de atunci s-a împlinit, 

m Duhul Sfânt o dată a venit peste Biserică şi de 

atunci vine pe altă cale, prin succesiune apostolică şi 

prin cele şapte taine. Nicidecum nu mai vine 

revelară din nou, să se mai pogoare Duhul Sfânt. 
Sau cum zic nişte blestemaţi de prin America, cu 
ţigara în gură, cu burta plină de carne, cu muierea 
lângă dânşii, cică vine Duhul Sfânt! 

Măi, sfinţii care mâncau o dată la 40 de zile nu 
aveau pretenţia că vine Duhul Sfânt direct peste ei. 
Câtă mândrie şi nebunie este Ia voi cu chestia asta!" 
Dar l-am întrebat pe el: „Hai, măi, să o luăm 
raţional, nu duhovniceşte! Dacă voi vorbiţi în limbi, 
ai auzit ce s-a întâmplat la Fapte, capitolul 2, 9? 
Când a venit Duhul Sfânt erau adunaţi bărbaţi 
parteni, mezieni, elamiţi, romani, prozeliţi cutare, 
antiohieni, din 15 neamuri, că ei de două ori pe an 
aveau poruncă să se suie în Ierusalim, cum scrie la 
Ieşire: Ascultă, iudeule, de două ori pe an te vei sui 
în Ierusalim, la sărbătoarea Paştilor şi la 
Cincizecime, că nu-ţi primeşte Dumnezeu rugăciunile 
şi jertfele decât aşa. De aceea Mântuitorul a zis că 
are să vină vremea să te rogi nu numai în Ierusalim 
sau la Muntele Garizim dincoace". Eu am fost la 
Garizim, am fost unde a vorbit Mântuitorul cu 
cananeianca, uite am fotografii acolo. 

S. - Am văzut, am văzut. 

P. C. - Am fost pe acolo la Samaria, am băut 
apă, am luat, am fost în toată partea aceea, am fost 
în Muntele Sinai unde s-au dat tablele Legii, am fost 
unde evreii au cârtit, unde au făcut viţelul. Unde nu 
am fost eu? Eu nu le ştiu numai din Biblie, eu le-am 
călcat cu piciorul şi le-am văzut cu ochii mei. 

Şi atunci zic: „Iată ce, măi, hai să facem altfel. 
Voi vorbiţi inspiraţi de Duhul Sfânt, nu? Aveţi un 



dar harismatic în timpul ăsta? Bun! Eu vreau să se 
repete ce s-a întâmplat la Cincizecime şi cred atunci 
ia aveţi darul Apostolilor. Auzi că acolo erau de 15 

1 feluri şi toţi auzeau în limba lor măririle lui 
Dumnezeu. Şi ăştia care vorbeau erau toţi galileeni. 
Bun, voi vorbiţi! Eu mă duc să aduc aici un rus, un 
german, un indian, un polonez, un grec, un spaniol, 
un francez, un chinez, un japonez, un englez... din 
15 popoare. Şi ei să vă asculte pe voi cum vorbiţi în 
limbi şi fiecare în mintea lui să înţeleagă măririle lui 
Dumnezeu pe care le vorbiţi voi într-o singură 
limbă". Şi zic ei: „Apoi aşa nu se poate!" „Păi dacă 
aveţi pretenţia că sunteţi ca Apostolii şi vine Duhul 
Sfânt peste voi, de ce nu se poate? Că e acelaşi dar. 
\uzi ce zice: Cel ce vorbeşte în limbi singur nu 
ideşte biserica, ci se zideşte pe sine singur. De 
nceea a zis Apostolul: Dacă aş intra în biserică şi aţi 
vorbi în limbi, n-ar zice toţi că sunteţi nebuni şi 
vorbiţi în vânt? Că nu zidiţi Biserica. Dacă este 
l u ic va şi are darul să tălmăcească, atunci vorbirea în 
limbi, cu toate că-i un dar mai mic decât proorocia, 
/-jeleşte Biserica, dacă nu - hă-la-la-la-la - vorbesc 
nişte nebuni acolo şi ceilalţi nu înţeleg nimic". 
J Iaca care-i darul harismatic al vorbirii în limbi: 
| fi vorbeşti tu în limba ta şi cu din toate părţile lumii 
i ie înţeleg, ca să zideşti Biserica. Dar acest dar 
numai apostolii l-au avut, nu aceştia care se laudă 
,i. um că sunt penticostali. Astea-s cele mai mari 
înşelătorii posibile ale satanei. Acesta-i duhul lui 
.tiiiihrist, ca să falsifice harismele Duhului Sfânt care 
nu fost în adevăr. Dar de ce a venit Duhul Sfânt în 

chip de limbi de foc la Cincizecime şi n-a venit în aii 
fel? De ce n-a venit în chip de porumbel? Sfântul 
Ioan Gură de Aur tâlcuieşte. Noi avem Tradiţia, noi 
nu mergem cu o aripă ca sectarii, numai cu 
Scriptura. Noi avem rădăcina Scripturii, avem Sfânta 
Tradiţie. Ce a fost de la Adam până la Moise? Câte 
mii de ani au fost? 

S. -înjur de 2000 de ani. 

P. C. - Să-ţi arăt Hronograful Iui Chedrinos 
care merge paralel cu Scriptura. De la Adam până Ia 
Moise au fost 2642 de ani, uite aici, băiete, să-ţi arăl 
izvoarele. Ce, crezi că noi ştim numai ce ştie un 
sectar? Am Călăuza care este verificată de un sinod 
întreg. Uite aici referatul Sfântului Sinod, îl vezi? 
„Cartea înalt Prea Cuvioşiei Sale, Părintele 
Arhimandrit Cleopa Ilie, intitulată Călăuza spre 
cunoaşterea şi apărarea credinţei strămoşeşti este o 
lucrare temeinică şi convingătoare despre adevărul 
credinţei noastre dreptmăritoare, întemeiată pe 
Sfânta Scriptură. Autorul deschide înţelesuri largi şi 
adânci în textele Sfintei Scripturi, înţelesuri care 
luminează şi fundamentează cu multă evidenţă 
punctele credinţei practicate de Biserică din vremea 
Apostolilor. Scrierea este o adevărată lucrare de 
Dogmatică ortodoxă. Ea expune adevărul credinţei 
noastre fără să jignească pe cei de alte credinţe, încât 
socotesc că ea poate fi tipărită fără nici o şovăială, 
putând aduce mult folos nu numai preoţilor, ci şi 
credincioşilor. 

Cartea ar mai putea apare şi sub titlul unui 
Catehism ortodox, cum nu avem noi până acum, 




Biserica Ortodoxă, şi nu cred că s-ar găsi cineva să-1 

poată alcătui. 

Ar fi bine poate dacă s-ar tipări în câteva zeci 
de mii de exemplare şi distribuite la un preţ mic 
luturor credincioşilor mai răsăriţi din regiunile care 
trebuie să facă faţă asaltului cultelor neoprotestante. 
Bucureşti, 2 ianuarie 1976, Prof. Acad. Dr. D. 
Stăniloae". Cel mai mare teolog al Bisericii noastre. 

S. - Aici aveţi şi trimiteri...? 

P. C. - Toată Scriptura e aici. Toate sectele 
din România le avem aici în carte, şi doctrina şi 

combaterea lor. 

S. - Dar dacă Domnul Iisus a ales pe apostoli, 
după aceea le-a dat dreptul să se numească ucenici, 
nu a mai rânduit să numească apostoli. 

P. C. - Ia ascultă ce spune Apostolul Pavel: 
Datu-mi-s-a darul apostoliei lui Iisus Hristos, mie 
celui ce eram prigonitor şi mulţumesc lui Dumnezeu 
că m-am învrednicit de darul apostoliei. Şi Pavel nu 
a primit-o cât a trăit Mântuitorul, ci el a primit 
descoperirea din cer. Deci spune că i-a dat Hristos 
apostolia şi dumneata spui că s-a numit ucenic, nu 
s-a mai numit apostol. Măi, nu vă luaţi după nebuni, 
că înnebuniţi mai tare decât ei. 

S. - Nu, zic că în afară de apostoli nu a mai 
rânduit pe alţi apostoli, la restul le-a dat numele de 

ucenici, care au mai venit. 

P. C. - Stai oleacă, dar le-a spus: Cine vă 
ascultă pe voi, pe Mine Mă ascultă, cine se leapădă 
dr voi, se leapădă de Mine, şi nu numai de Mine, ci 
fi de Cel ce M-a trimis pe Mine, de Tatăl. Cine se 

leapădă de apostoli. Şi Mântuitorul le-a dat putere: 
Luaţi Duh Sfânt... şi Pavel pune mâinile şi-i spune 
lui Tit: Te-am lăsat în Creta să-mi pui preoţi prin 
cetăţi. Tit era episcop, a fost episcop în Efes şi apoi 
în Creta, şi punea mâinile şi sfinţea preoţi. Deci 
darul harismatic e dat de la Hristos. Că Mântuitorul 
a hirotonit pe Petru, pe Iacov, primul episcop al 
Ierusalimului, şi pe Ioan Evanghelistul; sunt 
hirotoniţi direct de El. Şi le-a dat putere: Cum am 
pus Eu mâinile pe voi, aşa să puneţi şi voi mâinile 
peste alţii. Deci darul pe această cale vine în 
Biserică, numai prin succesiune apostolică, 
nicidecum prin altele. Aceia ce merg pe alături de 
Biserică zic că au har, dar sunt în luntre spartă, nu în 
corabia mântuirii. Tu ai citit Pidalionul? 

S. - Nu. 

P. C. - Păi tu nu cunoşti Cârma Bisericii? 
Dacă nu cunoşti, să ţi-o arăt. Că Biserica e de două 
mii de ani, iar sectele au ieşit ca ciupercile după 
ploaie, acum la sfârşitul lumii. 

S. - De asta am venit ca să vă întreb cam cum 
înţelegeţi. Ştiţi. Că omul citind, unul înţelege într-un 
fel, altul într-altul. Şi e bine ca să aflu, că spune 
acolo: Nici o proorocie nu se tâlcuieşte singură. 

P. C. - Ia ascultă. Zice Scriptura: Cine vrea să 
se mântuiască, cu întrebarea să călătorească. Ai 
auzit de Pidalion? Cârma Bisericii? Ia uite aici: Cine 
e la cârma Bisericii? îl vezi pe Hristos cu Sfânta 
Cruce? Uite Biserica, uite apostolii, corabia 
mântuirii. Uite ce scrie aici: „întru slava Tatălui şi a 
Fiului şi a Sfântului Duh, a Unuia Dumnezeu în 

Treime - Pidalion sau Cârma Corăbiei". Aici sunt 
canoanele Sfinţilor Apostoli, ale celor şapte Sinoade 
ecumenice, ale celor 1 1 sinoade locale şi canoanele 
sfinţilor mari - Sfântul Vasile cel Mare şi toţi care 
au scris canoane din partea Bisericii lui Hristos. 
Asta-i cârma şi zăvoarele Bisericii. Aceasta începe 
cu Petru şi cu Pavel şi cu Mântuitorul şi se termină 
cu Sinodul VII ecumenic, la 787, împotriva icono- 
clasmului, a sectarilor care hulesc sfintele icoane. 

Mă, eu nu cu unul mi-e drag să vorbesc, eu să 
văd 60 de predicatori sectari în jurul meu şi stăm o 
lună de zile de vorbă. Le răspund la toţi tot atunci. 
Dar să fie mulţi, nu numai unul. Cu unul n-am ce 

tace. 

Un credincios - Dar, preacuvioase, spuneţi-ne 

despre rugăciunea în duh şi adevăr. 

P. C. - Da, dar vezi că a sărit în altă parte. 
(către sectar:) Cum înţelegi mata rugăciunea în duh 
şi adevăr? Ia spune! Ia să te văd, că văd că eşti 
oleacă de cărturar, ai venit poate să mă convingi 
acasă. 

S. - Asta înţeleg în duh şi în adevăr, când te-ai 
pus pe genunchi şi, prin credinţă, că spune la 
Romani acolo cel neprihănit va trăi prin credinţă, te 
rogi lui Dumnezeu şi ca să-1 simţi pe Dumnezeu în 
inima ta. Atunci e în duh şi în adevăr. Cuvântul lui 
Dumnezeu, când vorbeşte El, eu nu mă ating că 
iicela e baptist, că e penticostal; la mine spune 
Cuvântul lui Dumnezeu că Dumnezeu 1-a făcut pe 
om după chipul şi asemănarea Sa. 

P. C. - Aşa. 

S. - Excludem cultele toate. Dumnezeu, ca să 
luăm să o înţelegem, spune că în Biserică a rânduit 
prooroci, apostoli, învăţători şi cutare, dar ceilalţi, 
care sunt conduşi de comitete, ei nu orânduiesc asta 
în Biserică, ci orânduiesc preşedinte, director, 
contabil, treburi de astea şi contrazice cuvântul. 

P. C. - N-ai nimerit. Vreau să spui mai bine. 

S. - în duh şi adevăr? Ăă, Domnul Iisus... Eu 
iarăşi o iau şi spun cum o înţeleg: în duh şi adevăr, 
adică să se roage prin duhul lui Dumnezeu. 

P. C. - Păi noi suntem Biserica şi duhul lui 
Dumnezeu locuieşte în noi. 

S. - Spune acolo Ia Matei 18, 20: unde sunt 

adunaţi doi în numele Meu, şi Eu sunt în mijlocul 
lor. 

P. C. - Nu, dar chiar voi sunteţi Biserica Iui 
Dumnezeu, şi duhul lui Dumnezeu locuieşte în voi, 
că avem Duhul Sfânt de la Botez. 

S. - Da, şi noi ne rugăm în duh şi în adevăr. 
Adică duhul însuşi la Romani 8 spune că el se roagă 
în noi... 

P. C. - Cu suspinuri negrăite. 

S. - Cu suspinuri negrăite, este scris, nu putem 
să spunem că nu. 

P. C. - Da. 

S. - Şi dacă noi ne rugăm, adică ne punem pe 
genunchi, explic cum înţeleg, şi când te rogi, aşa 
prin credinţă, să simţi legătura cu cerul, e în duh şi 
în adevăr. 



P. C. - Te-ai apropiat, dar puţin. 

S. - Eu aşa înţeleg. 

P. C. - Ia stai, că nu cum înţelegi. Hai să 
.idem cum înţelege Biserica lui Hristos, care-i 
i ondusă de Duhul Sfânt. 

S. - Nu, eu mă bucur, eu vreau să înţeleg... 

P. C. - Măi frate, Vasile îţi spune? 

S. - Da. 

P. C. - Sufletul nostru e după chipul şi 

emanarea lui Dumnezeu şi el are multe puteri. 
( hnul e sâmburele universului. Omul e icoana Sfintei 
i icimi pe pământ. Omul e chipul şi asemănarea lui 
Dumnezeu pe pământ. Are mari puteri în partea 
nevăzută a sufletului. Tu crezi că omul după trup 

ic chip şi asemănare? Doamne fereşte! După 
iillct. Fiecare are minte, cuvânt şi duh. Mintea e 
l lupul Tatălui, care n-are început. Logosul, cuvântul 
C chipul Fiului şi duhul cel de viaţă făcător care stă 
.ii chip de raze de lumină în mijlocul inimii, după 
Sfântul Grigorie Palama preaîndumnezeitul la minte, 
icest duh este un dor gânditor care stă între minte şi 
mi re cuvânt şi circumscrie în sine şi mintea şi 

jvântul, după cum Duhul Sfânt în sânul Sfintei 
jVeimi are şi pe Tatăl şi pe Fiul, că-i de o fiinţă cu 
El, nu? Aşa acest duh de viaţă făcător în chip de raze 
de lumină care îl avem de la Botez în mijlocul 
Inimii, circumscrie la noi şi cuvântul şi mintea. Şi ca 
te rogi în duh, uite cum este, mintea în vremea 
rugăciunii trebuie să se coboare în inimă, inima e 
cămara minţii, băiete. Când l-ai auzit pe Hristos în 

Evanghelie: tu când te rogi, intră în cămara ta.., să 
nu crezi că-i vorba de pus lacătul. 

S. - Da, spune că încui uşa după tine. 

P. C. - Cămara îţi spune Pavel: V-am logodit 
pe voi mireasă unui mire fără de moarte. Tare mi-e 
frică de voi să nu se zăticnească inimile voastre 
precum a Evei de satana în rai. 

S. - Da, cum a amăgit-o. 

P. C. - Unde ne-am logodit? Noi avem 
logodna cu Hristos: Câţi în Hristos v~aţi botezat, în 
Hristos v-aţi şi îmbrăcat, cum cântă Biserica. 

S. - Da, apostolul Pavel. 

P. C. - Noi avem pe Hristos de la botez în 
inimă, în cămară, dar pentru păcatele noastre el stă 
îngropat acolo. Trebuie să-1 dezgropăm prin 
rugăciunea cea gânditoare a inimii, aceea în duh. 
Cum? Mintea în vremea rugăciunii trebuie să se 
unească cu inima şi să se pogoare mintea în inimă. 
Toţi sfinţii mari rugători, care pogorau foc din cer şi 
înviau morţii ne învaţă aşa. Adică când te rogi intri 
cu mintea în cămara inimii tale. Acolo e Mirele- 
Cuvântul de la botez şi sufletul nostru în vremea 
aceea prin partea cea cuvântătoare, prin minte, se 
uneşte cu ziditorul său, cu Hristos. Aici se întâlneşte 
mirele cu mireasa, unirea cea mai duhovnicească din 
lume. 

Când te-ai pogorât cu mintea în inimă în 
vremea rugăciunii simţi o căldură mare duhovni- 
cească, tot corpul emană sudori şi ochii varsă atâtea 
lacrimi de căldură şi de dragoste către Dumnezeu. 



ii ni spunea un rugător de felul acesta - că nu pot să 
R|wn de mine, trebuie să spun de la cei lucrători, că 
eu n-am nimica bun: „Două ore m-am pogorât cu 
mintea în inimă şi cinci batiste am stors de lacrimi 
|08. Şi dacă aş fi vrut să mă schimb, trei rânduri de 
l< himburi trebuia să le lepăd". Atât emană corpul 
Mulori din căldura Duhului Sfânt, iar inima lacrimi 
prin ochi. Şi atâta de tare e rugăciunea aceasta când 
I i pogorât mintea în inimă şi sufletul s-a unit cu 
lliistos, încât atunci inima noastră se închide repede 
şi se deschide repede. Inima înghite pe Iisus şi Iisus 
pe inima noastră. Că zice în Scriptură: Dă-mi, fiule, 
mima ta. 

Atunci de abia i-ai dat inima lui Iisus, când ai 
mirat cu mintea în inimă. Şi nu poate zice mintea 
noastră cuvinte mari când a intrat în inimă, că e de 
faţă Hristos şi n-are când zice toată rugăciunea asta: 
„Doamne Iisuse Hristoase, Fiul lui Dumnezeu, milu- 
leşte-mă pe mine, păcătosul!" Rugăciunea minţii pe 
care o zice până atunci. Când s-a unit mintea cu 
inima, gata. A venit de faţă Duhul Sfânt în inimă. Şi 
atât mai poate zice sufletul nostru cu mintea: „Mila 



i w 



mea!" „Dumnezeul meu!" Ea mai de multe ori 
numai atâta poate zice: „Iisuse al meu, Iisuse al 

cu!" „Iisuse al meu, Iisuse al meu..." şi se închide 
ioarte repede. E prezenţa lui Dumnezeu în inima ta! 
Şi atâtea lacrimi fierbinţi varsă din dragostea de 

>umnezeu şi nu poate zice alte cuvinte decât 
cuvintele Duhului Sfânt care sunt în inimă, înseşi 

uvintele proprii ale sufletului care se roagă în inimă 

lui Dumnezeu. Că zice Proorocul: Dintru adâncuri 
am strigat către Tine, Doamne, adică din inimă. 
Sfântul Ioan Gură de Aur auzi cum te învaţă? Nu te 
ruga cu buzele numai şi cu limba, că dacă te rogi cu 
limba şi cu buzele şi mintea ta umblă pe dealuri şi 
n-a intrat să vorbească cu Iisus în inimă, auzi pe 
Proorocul Isaia care zice: Aproape eşti Tu, Doamne, 
de gura lor, dar departe de inima lor. 

Trebuie să te rogi în inimă, cu mintea în inimă 
să stai de vorbă cu Iisus, dulceaţa dulceţilor, 
sfinţenia sfinţeniilor, mângâierea mângâierilor. Şi 
cea mai înaltă vorbire cu Iisus în inimă este 
rugăciunea cea gânditoare a inimii. Această 
rugăciune se numeşte în duh şi în adevăr. Ea este 
făcută în duh, iar ca să ai şi adevărul trebuie să 
lucrezi şi poruncile. Că Duhul Sfânt îţi spune în 
psalmul 118: Toate poruncile Tale, Doamne, sunt 
adevărul. Legea Ta este adevărul. Ca să te poţi ruga 
în duh şi în adevăr, mai întâi trebuie să te pogori cu 
mintea în cămara inimii şi al doilea să lucrezi 
poruncile Iui Hristos. Dacă n-ai poruncile, care sunt 
faptele cele bune, nu poţi zice că te-ai rugat în 
adevăr, pentru că în duh te rogi în inima ta, iar 
poruncile le neglijezi, că Mântuitorul le spune 
apostolilor nu numai o poruncă să păzească: 
Mergând, învăţaţi toate popoarele, botezându-i pe 
ei, şi apoi le spune poruncindu-le sâ păzească toate 
câte am poruncit vouă. 

S. - Da. 

P. C. - Că dacă păzeşti toate poruncile, zice 
apostolul, şi numai una ai călcat, eşti călcător 

,-or. Deci dacă vrei să te rogi în duh şi în adevăr, 

im. ii sa te rogi din adâncul inimii în inima ta şi al 
doilea să faci poruncile lui Hristos care sunt 

tlrv.uul. Munci te rogi în duh şi in adevăr. Ai intrai 
., mintea în inimă şi te rogi în faţa lui Hristos şi 
hn, oace lucrezi poruncile care sunt adevărul. Asta e 
(urâciunea în duh şi în adevăr. 

S. - Aşa din umilinţă, cum îi... 
P. C. - Da, cu lacrimi. Nu-i rugăciune aceea 
rfind eu mă rog şi-n mintea mea e secetă. 

S. - Apoi dacă mintea e în altă parte, normal 
i-n nici nu ajunge la ceruri rugăciunea. 
^M P. C. - Şlii unde găseşti pe Iisus? Nu la ceruri 
i ie duci cu mintea. Că Dumnezeu nu-i în cer, măi. 
i ■■ spune Scriptura? Aproape este Domnul de tine, 
In gura ta şi în inima ta. Auzi unde e? Ce spune 
Hristos? împărăţia Cerurilor e înăuntrul vostru. 
Vezi unde trebuie să te pogori? Nu în cer, că ai 

F împărăţia cerurilor aici, măi. Şi zice: Ţie a grăit 
inima mea, Doamne. Mintea grăieşte în inimă cu 
Iimis. împărăţia cerurilor e înăuntru, trebuie să te 
pogori acolo. împărăţia cerurilor e în inima ta. Ce 
/.ice Ieremia: Nimic nu e mai adânc decât inima 
omului şi împărăţia cerurilor este în inima ta. Aici e 
hsus, de la botez. Vorbeşte cu El în inima ta şi ai să 
w/i ce înseamnă rugăciune în duh şi în adevăr. Iar 
Bând te-ai trezit, lucrează şi poruncile, că toate 
poruncile Lui sunt adevărul. Acela e rugător 
adevărat. Ei, frate Vasile, dacă ai venit Ia mine! 
S. - !!! 

P. C. - Iaca aşa-i cuvântul lui Dumnezeu. Este 
viu şi lucrător, cum spune Sfântul Isaac Şirul: 
„Cuvântul lui Dumnezeu este izvor dulce şi fără de 
saţ", pentru că-i apa cea vie şi pâinea cea vie care 
s-a pogorât din cer. El se numeşte şi pâinea cea vie 
şi apa cea vie, că spune Mântuitorul: cel ce crede în 
Mine, râuri de apă vie vor curge din inima lui. El se 
numeşte şi rouă: ...şi rouă cea de la Tine, vindecare 
lor este. Cuvântul lui Dumnezeu se numeşte şi râu. 
în toate chipurile. Şi te adapă şi te răcoreşte şi te 
hrăneşte în tot chipul. Aşa este. 

S. - Aşa este. 

P. C. - Deci, măi băieţi, uite ce-i: Noi am 
prăşit Ia voi până acum, dar la noi pălămida-i mare, 
măi. Popuşoii au buruieni... Mânca-v-ar mântuirea! ■ 
Duceţi-vă şi vă culcaţi, măi, că-i destul! Aşa, măi | 
bucovinenilor. Eu cred că-i destul pe seara asta, măi. 



TRECUT-A UMBRA LEGII 
ŞI DARUL A VENIT 

- Părinte, unii sectari zic că trebuie să ţinem 

bata. 

- Sâmbăta a rămas în umbră, că ea a fost o zi 

pentru poporul Israel. Ce mai avem noi cu dânşii? 
Pentru că noi nu mai ţinem Legea Veche. Dacă 
jinem sâmbăta, să primim şi tăierea împrejur şi la 
..Har să aducem ţapi şi boi şi oi şi capre, jertfe 
sângeroase. Atunci să mutăm şi preoţia şi s-o 
aducem pe a lui Aaron. Nu? Oare asta câtă nebunie 
ar fi? Apostolul nu spune? Iată, cele vechi au trecut, 
roate s-au făcut noi... Nimeni să nu vă învinuiască pe 
voi pentru lunile cele noi şi pentru sâmbete - adică 
de ce nu ţinem sâmbăta -, că acele vechi au trecut. 
Că au fost umbră şi închipuiri ale celor viitoare. 

Deci sâmbăta pentru noi este o amintire a 

; Sabatului din Vechiul Testament, iar nouă nu ne-a 

,k1us sâmbăta mântuirea, ci Duminica, că Hnstos, 

< are ne-a trecut din moarte la viaţă, a înviat în ziua 

j Duminicii. Şi nu numai că a înviat, dar ne-a învăţat 

pe noi să nu ţinem sâmbăta. Ai văzut, apostolii 

mulgeau spice sâmbăta şi fariseii care-L pândeau au 

zis: Uite ce fac învăţăceii Tăi! că aceia erau 

flămânzi, smulgeau spice, le frecau în palmă şi 

mâncau grâul - „Uite că fac ce nu se cuvine 
sâmbăta. Uite, smulg spice". Dar Mântuitorul le-a 
spus: Nu ştiţi ce a făcut David când a flămânzit? Că 
a intrat în templul lui Solonwn şi a mâncat pâinile 
punerii înainte, care nu era voie decât preotul să le 
mănânce. Apoi să ştiţi voi, sâmbăta s-a făcut pentru 
om şi nu omul pentru sâmbătă. 

Când Mântuitorul a vindecat femeia gârbovă de 
18 ani sâmbăta, când a vindecat slăbănogul sâmbăta, 
orbul din naştere sâmbăta, când a făcut atâtea minuni 
sâmbăta îl învinuiau, zicând: Acest om nu este de la 
Dumnezeu, că nu păzeşte sâmbăta. Iar Mântuitorul 
le-a spus: Eu sunt Domn şi al sâmbetei. Adică: Eu 
v-am dat sâmbăta vouă, că eu sunt Dumnezeu. Eu 
sunt Domn şi al sâmbetei. 

Şi-L întrebau: „De ce faci acestea care nu se 
cade a le face sâmbăta?" Iar El le spunea că a venit 
să desfiinţeze sâmbăta: Tatăl Meu până acum 
lucrează, şi Eu lucrez. Dacă Tatăl din cer lucrează 
sâmbăta şi Hristos a lucrat sâmbăta, apoi eu, care mă 
numesc creştin, de ce să ţin sărbătoare sâmbăta? Nu 
trebuie să fac ce-a făcut Hristos? El a lucrat sâmbăta, 
îi spune celui slăbănog, după ce-1 vindecă: Ia patul 
tău pe umeri şi mergi la casa ta! Proorocul Ieremia 
spune: Nu cumva să duceţi vreo greutate sâmbăta, 
iar Hristos îi spune la acesta să-şi ducă patul în spate 
după ce-1 vindecă, şi-L învinuiau că I-a vindecat 
sâmbăta. 

Şi atunci i-a mustrat Mântuitorul: Orbilor, ce 
este mai uşor a zice: iartă-ţi-se ţie păcatele - că I-a 



iertat, i-a iertat şi păcatele - sau a zice: ia patul tău 
şi mergi la casa ta? N-aţi văzut minunea? Că Eu 
^ţam iertat şi păcatele, l-am tăcut şi sănătos şi i-am 
poruncit. Deci Mântuitorul n-a mai vrut să ţină 
sâmbăta, că n-a venit pentru sâmbătă, a venit pentru 
popoare. El era aşteptarea neamurilor, cum zice 
lacov. Ce zice Ieremia Proorocul, ia citiţi la cap. 31 
versetul 31? Iată vin zile, zice Domnul, când voi 
meheia cu casa lui Israel şi cu casa lui Iuda 
legământ nou. Insă nu ca făgăduinţa pe care am 
încheiat-o cu părinţii lor în ziua când i-am luat de 
mână, ca să-i scot din pământul Egiptului, căci ei 
n-au rămas întru făgăduinţa Mea şi Eu nu m-am 
îngrijit de ei, zice Domnul. 

Ai auzit? Şi Testamentul e altul şi poporul 

nostru e altul, şi ziua de sărbătoare a noastră ni s-a 

|at alta, că era proorocit de Ieremia Proorocul cu 

850 de ani înainte de venirea Domnului, că 

Mântuitorul venind o să pună alt testament. 

Testamentul Nou. Pentru că toate cele vechi au fost 

umbră, închipuire a celor viitoare: Trecut-a umbra 

Legii şi Darul a venit, cum auziţi cântând Biserica. 

e vă mai întoarceţi înapoi cu gândul la sâmbătă? 

Dacă te întorci la sâmbătă, atunci ia şi taie copiii 

împrejur, ia şi te du Ia sinagoga iudeilor şi du acolo 

. iţei, oi, şi nu mai du prescuri, nu mai du pâine şi 

/in, întoarce-te la preoţia lui Aaron şi ţine toate 

•hiceiurile Legii Vechi, şi te-ai făcut iudeu. Dacă ţii 

.îmbăta, te-ai întors înapoi la iudaism şi te-ai lepădat 

le Hristos şi atunci ai să vezi unde ajungi. 

Cine vă învaţă să ţineţi sâmbăta vrea să vă 
întoarcă la iudaism, la păgânătate înapoi, să vă 
dezbrace de darul lui Dumnezeu. Hristos a fost 
sfârşitul Legii - nu spune Apostolul Pavel? Păi ce 
mai cauţi înapoi Ia Legea Veche dacă Hristos a fost 
sfârşitul? Zice: Legea şi proorocii până la Ioan y şi 
de aici începe Legea Darului. Păi noi de 2000 de ani 
avem legea lui Hristos şi acum să te întorci înapoi Ia 
iudaism? Cine începe să ţină sâmbăta, se întoarce 
fără să vrea şi se face evreu. Se întoarce înapoi la 
iudaism. Niciodată să nu credeţi asta. 

Evreii, spun Sfinţii Părinţi şi Mântuitorul, au 
să vină la dreapta credinţă ortodoxă. Toţi au să vină 
Ia creştinism, că are să vină Enoh şi Ilie, cum spune 
acolo, şi are să predice, şi va întoarce inima 
părinţilor către fii şi a fiilor către părinţi. Au să vină 
la vremea lor toţi, când va voi Dumnezeu, nu când 
vrem noi. 

Duceţi-vă să vedeţi Sfânta Lumină cum vine în 
biserică. Nu vine în capiştea baptiştilor sau a 
penticostalilor. S-o vedeţi acolo când vine, şi o văd 
sute de mii de oameni. Şi acum să lăsaţi voi o 
minune aşa de mare şi să spuneţi că vă întoarceţi la 
sâmbăta iudaicească sau la sinagoga lor sau Ia şcolile 
lor, când lumina din cer adeverează dreptatea 
credinţei noastre! 



SFÂNTA LUMINĂ - 

MĂRTURIE 

PENTRU DREAPTA CREDINŢĂ 



Creştinismul acoperă pe faţa pământului mai 
mult de un miliard jumătate care cred în Hristos din 
>ate religiile lumii. Dar cea mai dreaptă credinţă de 
„jb cer în creştinism este Credinţa Ortodoxă. Eu am 
fost la Ierusalim la Mormântul Domnului. Eram la 
Ain Karem, unde s-a născut Sfântul Ioan Boteză- 
torul. Eram acolo unde s-a întâlnit Maica Domnului 
cu Sfânta Elisabeta, când s-a umplut Elisabeta de 
Duh Sfânt şi a zis: De unde este aceasta să vină la 
mine Maica Domnului meu? Era acolo o mănăstire 
mare spaniolă şi alta rusească de maici. Acolo este 
scrisă cântarea de la Luca: Măreşte, suflete al meu, 
pe Domnul şi s-a bucurat duhul meu de Dumnezeu 
Mântuitorul meu, cântarea „Ceea ce eşti mai 
cinstită" pe care noi o cântăm totdeauna în biserică. 
Acolo în mănăstire este scris în aproape toate limbile 
de sub cer cântarea aceasta, cum este scris în 
mănăstirea Pater Noster rugăciunea Tatăl Nostru în 
toate limbile de pe pământ. Noi căutam rugăciunea 
în limba română şi nu o găseam. Era în limba 
chineză, birmaneză, engleză, germană, poloneză, 
rusă, dar în româneşte nu găseam. 

Ne întâlnim acolo cu o profesoară de istorie 
evreică din Bucureşti. Numai de zece ani era acolo. 
Ne-a auzit că suntem români şi ne-a întrebat: „Ce 
căutaţi, părinte? Eu sunt evreică din Bucureşti, 
profesoară de istorie. Haideţi să vă arăt eu cântarea 
de la Luca. Uite aici. Alături de cea în franceză". 
După ce ne-a arătat, ne-am dat la umbra unui arbore, 
că era cald - era pe Ia amiază - şi a stat de vorbă cu 
noi aproape două ceasuri. 

- Doamnă, dumneata eşti profesoară de istorie? 

- Da, părinte, eu cunosc istoria românilor şi a 
evreilor şi a arabilor şi a egiptenilor. 

- Spune mata, cine primează aici, în Ţara 
Sfântă, dintre toate religiile? 

- Ortodocşii, părinte. 

Dintre toate religiile în Ţara Sfântă primează 
ortodocşii. Grecii nu sunt mulţi, dar aşa a lăsat 
Dumnezeu că-s tradiţionali; ţin la legea sfântă. Sunt 
patru sfinte altare internaţionale. Mormântul Domnu- 
lui, unde intră toate religiile lumii. Vezi la noi în 
altar, dacă ar intra o femeie, este sub mare canon. 
Acolo la Mormântul Domnului intră şi femei şi copii 
şi turci şi arabi, toată lumea. Aşa-i şi la mormântul 
Maicii Domnului, aşa-i şi la Betleem, unde s-a 
născut Mântuitorul, şi aşa-i şi la Nazaret. Deci patru 
altare internaţionale sunt în mâna grecilor. 

Grecii slujesc drept pe Mormântul Domnului. 
Imediat după noi vin catolicii. Catolicii sunt foarte 
mulţi ca număr, sunt vreo 700 milioane. După 
catolici vin armenii şi după armeni vin monofiziţii. 




i nu slujesc la Mormântul Domnului, au un altar la 
Sfântul Cuvucliu, în spatele Sfântului Mormânt. 

Dar, ia gândiţi-vă dumneavoastră, dacă n-ar fi 
»vut ortodocşii dreptate acolo, păi Sfânta Lumină nu 
se cobora la noi, avea să se coboare Ia catolici sau la 
armeni, care-s foarte întăriţi, că acolo-s străzi întregi 
în Ierusalim de armeni, sunt boieri mari, moşieri. La 
noi vine Sfânta Lumină. Şi nu vine de acum, ea vine 
tocmai din secolul II, din secolul I chiar a început să 
vină. Şi au fost mari persecuţii, că au fost perşi care 
au ocupat Ierusalimul de multe ori, l-au ocupat 
iu re ii. 

Ai văzut cum este acolo? îmi spunea un părinte 

iacon. Heruvim, el era de la Sinai: „Ehei, dacă n-ar 
i Sfânta Lumină, de când nu mai eram aici! Dar 

eea îi pune pe gânduri pe toţi. Că vine când fac ai 
noştri Sfânta Liturghie". Au încercat ei multe. Ce-au 
(acut armenii la 1424? Pe atunci Patriarhia de 
Ierusalim era săracă. Ocupaseră turcii Ierusalimul, 
lirau trei sultanate mari turceşti: unul în Damasc, 
anul în Egipt şi unul la Bagdad - în Irakul de azi. 
Armenii fiind foarte bogaţi, fiind negustori, le-au 
spus la turci aşa: „ Dumneavoastră puneţi o taxă 
mare pe Mormântul Iui Hristos şi căpătaţi bani, şi, 
dacă creştinii o s-o poată plăti, să slujească ei de 
Paşti acolo". Că îi întrebau turcii pe armeni: „De ce 
nu vine Sfânta Lumină la voi şi nici la alte culte, ci 
vine numai la ortodocşi?" 

Dar ei au găsit un pretext: „De aceea nu vine la 

oi, pentru că ortodocşii slujesc pe Sfântul Mormânt, 

şi noi nu vezi că avem altar deoparte? Dar dă-ne voie 
şi nouă să slujim şi să vezi că o să vină la noi". Şi 
atunci turcii au vrut, că ei nu cred nici ca armenii, 
nici ca noi, să tragă sforile: „Stai, măi, că aici este 
rost de bani!" 

Au pus o taxă de 9000 de galbeni pe 
Mormântul Domnului şi au trimis la patriarhul de 
Ierusalim: „Dacă nu plătiţi această taxă, de Paşti nu 
puteţi intra la Mormântul Domnului. Noi avem 
nevoie de bani!" Că ei împărăţeau, turcii, că ei au 
intrat din secolul VII, la anul 629, au făcut moscheea 
lui Omar acolo. Poporul nostru de la Ierusalim, cum 
este şi astăzi, e patriarhul, 12 mitropoliţi şi 120 de 
preoţi şi vreo 6000 de creştini. Atâta avem în 
Patriarhia Ierusalimului. Ea este mare fiindcă este 
locul cel mai sfânt din lume, unde S-a născut 
Domnul, unde a pătimit, dar nu ca număr. Ca număr 
sunt patriarhii mai mari faţă de cea de acolo. 

Patriarhul a chemat la biserică creştinii şi le-a 
zis: „Uite ce-i, de Paşti nu putem face învierea, că 
ni s-a pus taxă mare de la turci". Până să adune 
bani, s-au dus armenii la sultanatul din Egipt şi la cel 
din Damasc şi le-au spus: „Domnule, noi plătim taxa 
asta, dar daţi-ne voie nouă să slujim anul acesta la 
Mormântul Domnului, să vedem, nu va veni sfânta 
lumină la noi?" Aceia bucuroşi: „Adu banii 
încoace!" După ce-au adus banii, mai erau trei 
săptămâni până la Paşti. 

Sultanul a dat un fel de act - un hatişerif, un 
firman - în care a spus aşa: „Anul acesta ortodocşii 



u vor sluji la Mormântul lui Hristos, că n-au putut 
plăti taxă". Când au auzit creştinii, veniseră 
închinători de prin toate ţările, au zis: 

- Vai de noi! 
-Ce? 

- Ne-au scos de la Mormântul Domnului 
I armenii! 

j - Şi cine slujeşte? 

- Armenii cu patriarhul lor, cu mitropoliţii lor. 
S-au temut şi sultanul şi generalii lor: „Măi, 

are să fie o luptă şi o încăierare pentru credinţă!" 
„De ce?" „O să se ia armenii cu ortodocşii". De la 
credinţă, omul şi moare. Şi-au dat seama, cum a fost 
şi cazul. Au trimis armată turcească cu doi generali, 
şi au spus: „Care-i armean, daţi-i drumul în biserică, 
care-i ortodox, afară! Nici preot, nici diacon, nici 
episcop, nimic ortodox nu intră de Paşti acolo. Trei 
zile. Să intre armenii, să facă Liturghia ei". 

Un general turc a stat aici la piatra ungerii - 
care aţi fost la Ierusalim ştiţi că piatra ungerii e în 
pridvor - să nu intre vreun ortodox acolo. Unul i-a 
Izolat pe ortodocşi afară, patriarhul a venit cu câţiva 
preoţi, 10-20 de preoţi: „Ce facem?" „Lasă, că 
dacă-i autoritate nu te poţi pune cu stăpânirea, mai 
Ues turcii, stăpânire păgână, noi vom face Liturghia 
ufară. Aducem Sfântul Antimis, ca la orice 
biserică!" 

S-au băgat armenii şi un general, adică un paşă 
lurcesc, aici sus unde-i biserica Sfântului Iacob, a dat 
ordin: „Voi slujiţi afară, ortodocşii, şi nu vă 

amestecaţi, că uite, sabia e în mâna noastră!" 
Fiecare a ştiut: „Noi suntem cu crucea, ei sunt cu 
sabia, noi trebuie să răbdăm, că lor le-a dat 
Dumnezeu stăpânirea aici!" 

Au intrat armenii şi au început slujba de cu 
seară, că şi ei sunt creştini, numai că sunt 
monofiziţi, ei cred o voie şi o fire în Hristos. S-au 
despărţit de noi la Soborul IV din Calcedon Ia 451, 
pe timpul împăratului Marchian. 

Au slujit armenii. Sfânta Lumină n-a venit Ia 
armeni. Au slujit, nici un semn. Turcii pândeau, că 
au pus lângă Mormântul Domnului un paşă, să vadă. 
A văzut că patriarhul armean, mitropoliţii s-au 
îmbrăcat, erau şi episcopi, preoţi armeni. 

Ai noştri au făcut Liturghia afară. Au găsit un 
platou şi au făcut Liturghia acolo. Era acolo un stâlp 
mare de marmură, care şi azi este acolo. Când au 
cântat ai noştri, ortodocşii, la ora 12 «Hristos a 
înviat!». Sfânta Lumină a venit şi stâlpul acesta a 
pocnit ca un tun, „bum!", şi a venit Sfânta Lumină 
mare deasupra stâlpului. Când a văzut patriarhul a 
luat lumânările şi a aprins Sfânta Lumină de la 
stâlpul acela de marmură, pe care-i vedeţi şi azi acolo 
care vă duceţi, şi a zis: „Veniţi de luaţi lumină!" 

Şi lumina a venit tot unde erau ortodocşii, unde 
slujeau afară. Atunci un turc, când a văzut minunea 
asta, cum a bufnit stâlpul, a crăpat şi a ieşit Sfânta 
Lumină, a sărit de sus şi a zis: „Mare este Hristos. 
Dumnezeu este Hristos!" Celălalt general a venit şi a 
văzut minunea. 




- Ce-a zis acesta? 
i - A crezut minunea. 

I-a tăiat capul. Ăsta, general turc, i-a tăiat 
capul la celălalt, fiindcă a crezut. Asta s-a întâmplat 
la anul 1424. Mergeţi la Ierusalim să vedeţi stâlpul 
acela cu minune, unde a ieşit Sfânta Lumină la 
ortodocşi! L-am sărutat şi avem şi fotografia. Că eu 
am fost la Ierusalim, la mănăstirea Sfintei Melania, 
şi am sărutat sfintele moaşte a acestui general turc, şi 
se fac multe minuni la aceste moaşte. Este în sicriu 
de argint aurit în mănăstirea Sfintei Melania, unde 
este şi peştera Sfintei Melania. De ce-s sfinte 
moaşte? Generalul care a văzut Sfânta Lumină când 
a ieşit din stâlp şi a zis: „Dumnezeu este Hristos, 
cred în Hristos!", i s-a tăiat capul şi a murit 
mucenic. Şi atunci a auzit şi sultanul şi a zis: 
| - Măi, degeaba i-am oprit pe ortodocşi, 

adevărul este la ei. 

Dar au pus un ciubăr cu murdărie la uşa 
bisericii, că ei vroiau să-i spurce, ori pe noi ori pe 
armeni, că ei nu erau creştini, şi le-au spus aşa la 
armeni: „Dacă nu vine Sfânta Lumină la voi, cu 
toate că aţi dat bani, mâncaţi toată murdăria asta, că 
voi aţi zis că dacă slujiţi la Mormânt vine Sfânta 
Lumină; iar dacă o veni Sfânta Lumină la voi, îi 
punem pe creştinii ortodocşi!" Şi le-au pus nişte 
linguroaie acolo. Şi a dat ordin la armeni, ca toţi, şi 
patriarh şi mitropoliţi, să ia câte o lingură de 
murdărie de acolo. Toţi au luat câte o lingură de 
murdărie de acolo. Aşa le-au făcut. De atunci au 
armenii ciudă pe noi. 

De aceea este bine să nu mănânci de Ia armean, 
că el caută să te spurce. Au mare ciudă pe noi de 
atunci, că i-au spurcat turcii, nu noi, că au cerut să 
slujească la Mormântul Domnului. 

Turcii mai încercaseră să arate că Sfânta 
Lumină nu vine cu adevărat. Tot armenii au pârât: 
„Ştim noi de ce vine Sfânta Lumină la ei. Ei au Ia 
candelele lor vreun meşteşug. Au ceva fosfor, fitilele 
sunt cu fosfor, şi când vine Sfânta Lumină face 
cineva acolo un meşteşug de se aprinde una, şi 
celelalte având fosfor se aprind toate singure". 

Asta a fost cu 500 ani mai înainte, armenii 
având ciudă pe ortodocşi. Şi atunci a dat ordin 
sultanul: „Toate candelele la mormântul Iui Hristos 
la Paşti să fie de fier, nu de sticlă, şi în Ioc de fitilul 
la candelă să pună cuie - au pus cuie de fier -, să 
vedem dacă o să se mai aprindă", că se aprindeau 
toate candelele odată, sunt mii de candele. Şi au pus 
cuie de fier şi candele de fier, şi au luat pe cele care 
erau de argint şi de aur. 

Când au cântat ortodocşii „Hristos a înviat" la 
miezul nopţii s-au aprins toate candelele. Cuiele au 
luat foc şi ardeau ca fitilul de bumbac şi de vată. Şi 
când au văzut turcii s-au speriat şi atunci mulţi au 
crezut în Hristos. „Măi, am pus cuie şi s-au aprins 
toate candelele!" 

Pe urmă altă minune cu Sfânta Lumină a fost la 
1104, când s-a întemeiat Imperiul Latin de Răsărit, 
când au ocupat catolicii Sfântul Mormânt al 
Domnului pe timpul împăratului Isac şi al lui 






Baldovin, altă minune mare, că noi avem scrise toate 
acestea. Cum s-a întâmplat? 

Când s-au făcut cele opt cruciade, pornite de la 
Apus, să cucerească Sfântul Mormânt de la turci, a 
reuşit Godefroy de Bouillon prima cruciadă şi alţii, 
că a avut armată, s-au unit cavalerii francezi, 
cavalerii teutoni, cavalerii de Malta, spanioli, toate 
popoarele şi au pornit o cruciadă mare contra 
turcilor. Şi într-adevăr au bătut pe turci şi au luat 
Mormântul Domnului. Şi atunci catolicii dacă l-au 
ocupat ei, că toate ţările din Occident sunt catolice, 
au zis: „Noi am scos Ierusalimul din robia turcilor. 

De acum este al nostru" . 

Catolicii au făcut multe cât au stat acolo. Vezi 
la mormântul Maicii Domnului câte trepte au făcut, 
au făcut biserica Rotonda, au făcut multe mănăstiri 
catolice în jurul Ierusalimului, tot în numele lui 
Hristos, dar pe ortodocşi i-au dat deoparte. A venit 
vremea să ajungă la Paşti. 

| A venit lumea de pe lume, căci catolicii sunt 

mai mulţi ca noi, au venit să vadă Sfânta Lumină. Pe 
patriarhul nostru cu toţi preoţii i-au dus la Mănăsti- 
rea Sfântului Sava, la 30 de km de Ierusalim, şi i-au 
închis acolo. „Staţi şi slujiţi voi aici, ortodocşii, 

| n-aveţi ce căuta la Mormântul lui Hristos!" 

| Şi a slujit patriarhul latin înconjurat de 

cardinali, de preoţi şi a făcut rugăciune la Mormântul 

| Domnului. Şi când a fost vorba de înviere, au cântat 
şi ei „învierea Ta, Hristoase...", dar nici un semn. 
împăratul fiind de faţă a zis: „Eu am fost anul trecut 

aici şi lumina a venit la ortodocşi, de ce n-a ieşit şi la 
voi?" Şi au slujit până dimineaţă, şi nici un semn. 

- Unde-i patriarhul ortodox? 

- A fost ordin de la măria ta să-1 ducem la 
Sfântul Sava. E a*colo cu preoţii. 

- Duceţi-vă şi aduceţi pe patriarhul ortodox 
înapoi, că eu vreau să văd Sfânta Lumină şi 
adevărul, doar e Pastele acum, a înviat Hristos. 

Au adus pe patriarh de la mănăstirea Sfântului 
Sava numai cu şapte preoţi. Ceilalţi s-au temut să 
vină, credeau că-i omoară. Dar patriarhul a zis: 

- Cum a da Dumnezeu. Hai, fiilor, ne cheamă 
împăratul, că a venit cu scrisoare. 

Au adus pe patriarhul Ioachim cu şapte preoţi 
şi i-au zis: 

- Părinte, n-a venit Sfânta Lumină. Uite, ai 
noştri slujesc de aseară, şi este dimineaţă acum. 

Patriarhul a zis: 

- Dă, măria ta, dacă n-a venit, noi nu ştim de 
ce n-a venit. 

Se temea să spună. Se gândea: „Poate ne-a 
chemat să ne ispitească". Şi a zis: 

- Dacă n-a venit, nu-i voia Domnului, noi nu 
ştim de ce. 

- Părinţilor, dar vine Ia voi Sfânta Lumină? 

- Noi credem la Dumnezeu că vine, că 
totdeauna a venit, dar eu acum sunt numai cu şapte 
preoţi, că lumea s-a împrăştiat, s-a dus în toate 
părţile. 

- Ia slujeşte sfinţia ta! 



Şi s-a îmbrăcat patriarhul ortodox. Era 
iimineaţă pe la ora nouă, a doua zi, şi au intrat 
lirect la Sfântul Mormânt şi a început slujba învierii 
lirect. Şi când a zis „învierea Ta, Hristoase...", 
,ita, a venit Sfânta Lumină, s-au aprins toate 
Jandelele, patriarhul a luat Sfânta Lumină şi a dat 
impăratului. împăratul a spus: „Chiar Imperiul latin 
Iacă rămâne, Ia Mormântul Domnului să rămână 
>rtodocşi, că numai la ei vine Sfânta Lumină!" 

Şi de aceea am spus, păi n-am fost acolo? Nu 
şlim toate? De aceea, când auziţi un sectar blestemat 
că nu crede în Biserică, să-1 duceţi la Ierusalim să 
vadă minunea Sfintei Lumini care vine de Paşti. Că 
nu vine la sectari, la sinagoga blestemată a lor, 
acolo» nu vine nici la catolici, nici la armeni, numai 
la ortodocşi vine. Amin. 

DESPRE BEŢIE 

Eu, după cum vedeţi, sunt încadrat cu pravila, 
cu slujbele mele. Ce să vă mai spun? Doar voi ştiţi 
destule, vorba aceea: „Să-i mai dai hrană la cel 
sătul!?" Dar pentru că aţi venit numaidecât, auziţi pe 
Apostolul Pavel, care atunci când începe a-i număra 
pe cei care nu vor vedea împărăţia cerurilor, zice 
aşa: Nici beţivii împărăţia lui Dumnezeu nu o vor 
moşteni. De aici este mare îndoială pentru soarta lor, 
şi Sfinţii Părinţi spun că omul care a murit în beţie e 
cu anevoie să se mântuiască. 

Cuviosul Paisie de la Neamţ a fost cel mai 
mare stareţ moldovean din toată istoria Moldovei. El 
a murit la 1794 şi a rămas Mănăstirea Neamţ după 
dânsul cu 1100 şi ceva de călugări. ÎI avem între 
cuvioşii cei mari, cu slujbă, cu pravilă, cu polieleu, 
cu priveghere mare, cu sobor, mărimuri ca la toţi 
sfinţii mari. La dânsul au venit, cu vreo câţiva ani 
înainte de moartea lui, nişte lipoveni şi i-au spus aşa: 

- Părinte, noi lucram undeva împreună - la o 
canalizare undeva cum lucrează lipovenii -, şi unul 
din noi a băut, s-a îmbătat straşnic şi după aceea, din 
beţia aceasta, a căzut rău şi a murit. A căzut undeva 
într-o prăpastie şi a murit. Şi am venit să-I punem la 
slujbă. 

Şi a zis cuviosul: 



- Niciodată nu-1 pot pune, că cine moare din 
beţie, e ca şi cel ce moare spânzurat. Şi este cu mare 
îndoială lucru ca să-1 pun eu la slujbe. Pentru că am 
auzit pe apostolul că zice: nici beţivii împărăţia lui 
Dumnezeu să moştenească nu pot. 

Deci de la Cuviosul Paisie şi de la alţi Sfinţi 
Părinţi am aflat că cine moare din cauza beţiei este 
i i şi cel sinucis, că şi-a provocat moartea; nu că a 
murit, că toţi murim, dar a murit fiind foarte legat de 
Hiitana cu beţia, adică şi-a pricinuit moartea singur, 
prin beţie. Că dacă era clar la minte, se ferea. 

Iată un caz care s-a întâmplat aici la noi, la 
argu Neamţ. O femeie în doliu a venit aici 
lângând că soţul ei, fiind funcţionar în Târgu 
Neamţ, se îmbăta adesea. Şi acolo la Cetatea 
Neamţului este un ştrand, un bazin, unde se scaldă 
oamenii vara, cu apă rece. Bazinul e adânc şi nu se 
bagă oricine, decât cei care ştiu să înoate. Şi el a 
w uit beat şi era înfierbântat de vin şi de căldura 

Verii şi a zis: 

- Mă duc să mă scald. Şi femeia i-a spus: 

- Măi, nenorocitule, nu te duce acuma, că gata 

■ ii. 

- Păi, ce!? Eu m-am scăldat în Dunăre. Eu 
n .un nevoie, ce, eu nu ştiu a înota? 

[ - Dar tu nu vezi că eşti mort de beat? 

- Nu, mă duc. 
Şi când s-a dus şi s-a dezbrăcat de haine şi a 

nfttit în bazin, el fiind înfierbântat, 1-a prins răceala 

ipei şi n-a mai putut; a stat inima pe loc şi s-a 

înecat. Şi a venit femeia la mine şi mi-a spus cazul şi 
n-am putut să-i pun slujbe: „Uite, s-a dus să moară 
beat!" 

Eu am stat cu îndoială şi nu l-am pus din cauza 
asta, că şi-a pricinuit singur moartea, fiind beat. 

Tot aici la Târgu Neamţ, unul la Humuleşti, tot 
funcţionar, era şi beţiv şi mare fumător, soţia lui era 
mare funcţionară. A venit acasă şi avea obicei să nu 
doarmă în casă cu femeia, avea o altă casă curată 
dincolo, unde avea un fotoliu. A venit mort de beat 
şi i-a spus soţiei: „Mă duc să mă culc". S-a culcat pe 
fotoliu, dar era cu ţigara în gură şi el a adormit şi 
ţigara a căzut din gură jos în timpul când dormea el. 
Şi a luat foc întâi acoperământul patului, pe urmă de 
pe pereţi. A luat foc garderoba, mobila din casă. El 
mort de beat, deşi era miros, nu s-a trezit. Când au 
pocnit geamurile şi a ieşit focul afară pe geam, 
atunci a văzut un om: „Ce-i acolo, mă? Iese fum de 
la cutare, flăcări". S-a dus la soţia aceluia şi i-a 
spus. Iar aceea: „Vai de mine, soţul meu e în casă". 

Când s-a dus, 1-a găsit ars. A luat foc şi el, 
casa a ars mai departe şi aşa împreună cu beţivul a 
ars şi casa. Din cauza focului pe care îl iubea, că-i 
plăcea ţigara, Dumnezeu 1-a pedepsit, că a ars aici şi 
i-a dat arvuna muncii celei veşnice. A ars aici de viu 
şi apoi s-a dus dincolo să stea în focul cel nestins, 
cum zice Mântuitorul, pentru că i-a plăcut beţia şi 
fumatul. Şi câte cazuri din acestea vin la noi! 

De pe Valea Bistriţei vine o femeie tânără 
deunăzi. A murit socru-su, un om bătrân. Baba era 



loarte bogată, după ce a murit moşneagul, de urât, 
im ştiu de ce, s-a apucat - în loc să se apuce de 
iiij;ăciune, de post, de milostenie, de spovedanie 
t rată, că se duce mâine-poimâine după moşneag - a 
început a bea, de urât după moşneag. 

- Mamă, dar eşti femeie bătrână, lasă rachiul! 

Ii zicea nora. 

Când o vedea, era beată. 
j - Ei, zice, o să mor şi eu acum dacă a murit 

^| moşneagul. Am să beau până ce oi muri! 

într-o dimineaţă ia baba căldările şi se duce la 
,i|iă. Dar a zis ea odată un cuvânt către noră-sa: 

- Mie îmi vine în gând să mă dau în Bistriţa 
lista - că era casa chiar pe malul Bistriţei -, atâta 
ini-e dor de moşneag! 

Dar a zis când era beată... 

- Ia vezi, ăsta-i cuvânt la dumneata? Ăsta e 
i uvânt de femeie nebună! i-a zis noră-sa. 

Şi o cam pândea. „Măi, zice, satana i-a pus în 

jând ceva la baba asta!" 

Şi a luat căldările de dimineaţă şi a zis că se 
duce la apă. Dar ei n-au crezut că aşa de dimineaţă 

ca c beată. Şi au zis: 

- Mamă, lasă că aduc eu apă! 

(| - Nu, nu, nu, dar eu ce-s? Eu mi-aduc apă 
pentru casa mea! că ea avea odăile ei deoparte. 

S-a dus la apă, dar bărbatul, adică feciorul ei, 






> Uzând că nu mai vine, a zis către femeie: „Ia du-te, 
bre, că baba nu vine de la apă, vezi ce-i!" Când s-a 
Bus, căldările erau pe malul Bistriţei, şi ea se 

aruncase într-o bulboană, că altfel n-o găsea, dar era 
o adunătură de apă aşa într-un colţ, un ghiol, care 
era adânc, în dosul pădurii de copaci. Şi acolo au 
găsit-o umflată şi căldările pe mal. Aşa i-a pus satana 
în minte, după ce i-a luat mintea, să se ducă să-şi 
piardă şi sufletul. 

Şi câte cazuri din astea ne vin nouă aici! Câţi 
pier din cauza beţiei! Ce să mai vorbim, sunt sute şi 
mii de cazuri! 

Dar ceea ce am găsit la Cuviosul Paisie şi ceea 
ce spune apostolul Pavel - că nici beţivii împărăţia 
lui Dumnezeu să moştenească nu pot - ne dă a 
înţelege foarte clar că cine moare beat şi şi-a 
provocat moartea din cauza beţiei e cu anevoie să se 
poată mântui. 

Am găsit că cine s-a sinucis nu-1 poţi pune la 
nici un fel de slujbă. Din învăţăturile Sfinţilor Părinţi 
şi Sfântul Vasile cel Mare spune că predaniile 
bărbaţilor sfinţi au putere canonică în biserică - am 
găsit destule mărturii că cel ce moare din beţie e 
asemenea cu cel ce s-a spânzurat sau cu cel ce s-a 
înecat sau şi-a făcut seama în orice chip. 

- Soţiile care au bărbaţi beţivi, ce le sfătuiţi 
să facă ca să-i poată întoarce, că sunt multe lupte 
în casă, sunt multe femei creştine şi cu bărbaţi 
beţivi? 

- Dumnezeu nu-i spărgător de uşi. Dumnezeu 
nu mântuieşte pe nimeni cu sila. Cel beat când e 
liniştit şi soţia poate vorbi cu dânsul, că nu stă beat 
mereu, atunci să-i arate primejdia şi să-1 îndemne să 

„icargă la spovedanie, la un duhovnic iscusit şi 
duhovnicul să-i arate primejdia, că de la beţie vin 
Date relele, toate răutăţile. 

Aţi auzit de cel care stătea singur la marginea 

i satului 1 şi a venit diavolul, ispitindu-1 să aleagă una 
tlin trei: ori s-o bată pe soră-sa, ori să-1 omoare pe 
lată-su, ori să se îmbete o dată. Şi de la beţie a bătut-o 
şi pe soră-sa, a omorât şi pe tată-su. 

Şi a venit satana la el şi i-a zis: „Ei, acum te-am 
câştigat. Fiindcă ai fost prost, ai ales cea mai rea. 
Fiindcă să ştii tu, că de la beţie pe cei mai mari 
oameni i-am răsturnat. Eu l-am răsturnat pe 
Solomon, eu l-am răsturnat pe Olofern, eu l-am 
răsturnat pe Noe, care nu s-a înecat în potop, s-a 
înecat în pahar, şi la beţie pe toţi îi răstorn. Deci să 
ştii că tu ai ales ce-a fost mai rău, că dacă te-ai 
îmbătat eu ţi-am luat mintea şi ai bătut şi pe soră-ta 
şi ai omorât şi pe tată-tu, deci le-ai făcut toate, 

dc-acum eşti al meu". 

Şi satana căuta să-1 arunce acum în mare 
deznădejde, că nu urmează de la un păcat mic altul 
mai mic, ci de la cel mare altul mai mare, că zice 
Scriptura: Adânc pe adânc cheamă. Păcatul trage la 
iad, şi de la un păcat mare diavolul îl dă pe om şi 
mai jos, în deznădejde. 









1 Vezi Ne vorbeşte Părintele Cleopa, voi. 12, pag. 109 

PĂCATUL LIMBUŢIEI 

Sfinţii Părinţi numesc limba „răutate plină de 
otravă aducătoare de moarte". Cu limba 
binecuvântăm pe Dumnezeu, cu dânsa blestemăm şi 
vorbim de rău pe aproapele, la fel şi cu mintea. 
Vrăjmaşul le ia pe amândouă aceste organe: mintea o 
întunecă cu gânduri rele şi limba cu cuvinte rele. Şi 
atunci omul devine unealta vrăjmaşului, că şi 
gândurile lui sunt spurcate, şi limba şi cuvintele lui. 
Trebuie mare băgare de seamă. 

Deci iată câtă primejdie este pentru unul care 
nu ştie să-şi păzească limba, că zice: Cel ce-şi 
stăpâneşte limba sa este bărbat puternic şi desăvârşit 
care poate să-şi stăpânească tot. trupul. Că şi 
corăbiile cât sunt de mari, o mică cârmă le 
îndreaptă în toate părţile. Aşa-i limba pusă între 
mădularele noastre; cică ea aprinde toată roata firii şi 
se aprinde de gheenă. Pentru că omul dacă nu-şi 
stăpâneşte limba este în mare primejdie. De aceea a 
zis şi Solomon: Mai bine este să cadă cineva de la 
loc înalt, decât să cadă prin limbă. Dacă a căzut de 
ia loc înalt, ori a murit ori mai trăieşte, dar dacă a 
căzut prin limbă îşi pierde sufletul. 

Că un lucru greu dacă 1-a scăpat omul din limbă 
e mare primejdie; cum sunt preoţii, arhiereii, dacă ar 
spune un blestem cuiva, că n-au voie să blesteme, 






numai pe eretici (sectari), altfel nu-i voie, pentru că 
cu un singur blestem îşi pierd preoţia şi arhieria. 

Deci o să vorbim ceva despre limbă. Sfântul 
Isaac Sirianul zice aşa: „Limba omului drept este 
scaunul împăratului Hristos, iar limba celui rău este 
căruţa dracilor". Şi iată pentru ce: Omul drept 
totdeauna vorbeşte şi totdeauna tace. Cum? Vorbeşte 
numai cele spre zidire şi spre întemeiere, dar tace 
dinspre cele rele. Asta este ce spune Sfântul Pimen 
la Pateric: „Este om care toată ziua vorbeşte şi toată 
ziua tace, şi este om care toată ziua tace şi toată ziua 
vorbeşte". Şi a întrebat ucenicul: „Cum este asta, 
.iwa?" „Aşa, fiule: este om care tace, dar are 
răutate în mintea lui şi în mintea lui vorbeşte aşa: are 
ciudă pe cel bogat, are ciudă pe cel sărac, are ciudă 
l>c cutare, judecă pe cutare, cleveteşte, se răzbună în 
mintea lui pe cutare, gândeşte rău de cutare, îi pare 
iau de fericirea altuia, şi toată ziua vorbeşte numai 
răutăţi. Tace cu limba, dar vorbeşte cu mintea şi cu 
inima numai răutăţi. Şi este om care toată ziua 
vorbeşte şi toată ziua tace. Fiindcă toată ziua 
vorbeşte numai cuvinte de folos spre zidirea Bisericii 
si a lui şi a altor suflete". 

I Deci acel care vorbeşte numai spre zidire şi 
numai spre folos, limba lui este scaunul lui Hristos, 
Iar acel care vorbeşte numai rele şi nu tace din gură, 
limba aceluia este căruţa dracilor. Cum? Poartă toţi 
.Iracii pe limbă. Amuş cleveteşte, amuş spune 
minciuni, amuş spune glume, amuş vorbeşte răutăţi, 
■iinuş judecă pe cutare, amuş spune de cutare, toată 

ziua vorbeşte, că fiecare patimă este un drac rău, 
cum arată Sfântul Efrem Şirul: „Şi vorbind mereu 
atâtea lucruri rele, poartă aceste patimi pe limbă, 
mai bine zis pe aceşti draci care se arată prin 
patimi". 

Ce se întâmplă însă? Un om din fire este 
vorbăreţ. Aşa-i din fire. Altul nu-i din fire, ci a citit 
mult, a învăţat mult, sau cutare, sau a auzit multe, şi 
vorbeşte cele ce le-a auzit şi le-a memorizat. Să ştiţi 
un lucru: cineva spunea că greşeala cu limba este 
mică. Doamne fereşte, nu-i mică. Dacă şi păcatele 
cu gândul sunt mari, apoi cu limba sunt mai mari. 
Sfântul Efrem Şirul spune aşa: „Nu mă aruncaţi în 
negrijă, fraţii mei, pentru păcatele cu gândul că ar fi 
mici! Dacă păcatele cu gândul ar fi fost mici, nu 
judeca Hristos preacurvie întru poftă de muiere şi 
ucidere întru ura de fratele". Că ce a zis? Cine se 
uită la femeie spre a o pofti - nu aşa simplu - este 
preacurvar în inima sa... Cine urăşte pe fratele său, 
a ucis pe fratele său. 

Ai văzut cât este de gingaşă legea creştină? Ea 
nu face ca Legea Veche, să cosească păcatul cum 
cosim noi iarba, pe deasupra, şi rădăcina să rămână 
acolo să crească alta. Legea Evangheliei scoate 
păcatul din rădăcină. Nu numai să nu faci păcatul, 
nici să nu pofteşti. Nici să nu te porneşti cu ură. Dar 
mai greu decât păcatul acesta este al limbii. De ce? 
Pentru că cuvântul este sluga minţii, după Sfinţii 
Părinţi. Mintea naşte pe gând şi gândul formează 
cuvântul. Şi auzi ce spune Evanghelia? că din 



prisosinţa inimii grăieşte gura. Omul cel bun - zice 
Mântuitorul - din comoara inimii sale scoate cele 
bune, şi omul cel rău, iarăşi din comoara cea rea, 
scoate cele rele... Şi cele rele se manifestă întâi prin 
gând şi al doilea prin cuvânt. 

De multe ori pierdem toată osteneala noastră şi 
toată fapta bună, dacă nu păzim acestea două: mintea 
şi limba. Că tot păcatul se începe de la minte, de la 
i'.ând, şi toată fapta rea se exprimă întâi prin limbă. 
De aceea trebuie mare băgare de seamă. 

Poate aţi citit voi prin diferite cărţi de morală 
creştină acea istorioară despre păcatul limbii 2 , cu 
lemeia care nu-şi înfrâna limba şi duhovnicul ei care 
i-a dat canon să semene sămânţă de scai şi după 
aceea să o adune. Cum sunt scaii aceia că s-au dus şi 
I au umplut lumea şi nu-i mai poate strânge nimeni 
înapoi, aşa sunt roadele păcatului din limbă. 

Iată ce-am vrut să spun: am vrut să arăt cât de 
mare este păcatul din limbă. Ţi se pare o glumă? Aşa 
ne pare nouă păcatul cu limba. Dar ai auzit ce spune 
Proorocul David? Gura ta a înmulţit răutate şi limba 

ia a împletit vicleşug. 

Unul spune o minciună în marginea asta de sat 
şi du-te şi o ascultă în cealaltă margine cât îi de 
mare, cât au mai mărit-o oamenii. Aici s-a întâmplat 
mică, acolo-i mare. A spus unul o minciună, celălalt 
.1 mărit-o, celălalt a făurit-o, celălalt a creat altele 
tlintr-însa, şi se vatămă atâta lume de la o minciună a 



3 Vezi Ne vorbeşte Părintele Cieopa, voi. 10, pag. 1 12. 

unuia sau de la o clevetire sau de la o vorbire de rău, 
atâtea auzuri şi atâtea suflete. Deci aceasta am vrut 
să vă spun: Mare lucru este să-şi stăpânească omul 
mintea şi gândurile, dar nu mică lucrare este şi 
aceasta în a-şi stăpâni omul limba. 

Aţi auzit în Evanghelie că spune aşa: Doi vor fi 
în ţarină; unul se va lua şi altul se va lăsa. Doi vor 
fi pe pat; unul se va lua şi altul se va lăsa. Doi vor fi 
în casă; unul se va lua şi altul se va lăsa. Două vor 
fi la moară; una se va lua şi alta se va lăsa. Ştiţi voi 
ce înseamnă aceasta? Să le tâlcuim aici cu cuvintele 
Sfântului Efrem Şirul: Doi vor fi în ţarină... Ştiţi voi 
ce înseamnă ţarină? Toată lumea aceasta. 
Mântuitorul când a fost întrebat despre neghinele 
ţarinii a spus aşa: ţarină este lumea, neghinele sunt 
fiii celui viclean, iar grâul, fiii împărăţiei. Dar aici 
Evanghelia spune: Doi vor fi în ţarină... In lumea 
aceasta, care-i ţarina lui Dumnezeu, sunt oameni 
buni şi drepţi, şi sunt oameni păcătoşi şi răi. Şi cei 
buni se iau pentru împărăţia Cerului, iar cei păcătoşi 
se lasă pentru gheenă. Asta înseamnă Doi vor fi în 
ţarină. 

Apoi spune aşa: Doi vor fi pe pat. Unul se va 
lua şi altul se va lăsa. Când spune Evanghelia că doi 
vor fi pe pat, boala o arată. Pe cei bolnavi, că vedeţi 
dumneavoastră, numai în spitalele din România sunt 
atâtea mii de bolnavi. Vezi câţi sunt la pat? Dar sunt 
bolnavi drepţi, cum a fost Lazăr şi Iov care în boală 
n-au cârtit şi au mulţumit lui Dumnezeu pentru 
suferinţă de atâţia ani, şi sunt bolnavi nedrepţi, cum 
a fost Ghezi care s-a leproşat. 



adică cei ce zac, unul se va lua şi altul se va lăsa. Se 

ia pentru împărăţie bolnavul cel drept care în timpul 

bolii cheamă preotul, se mărturiseşte curat, îşi face 

Sfântul Maslu, se împacă cu toţi şi-şi plânge păcatele 

I lui până la ultima suflare. Acela se ia pentru 

împărăţie. Şi se lasă pentru gheenă bolnavul acela 

I care nici în vremea bolii nu lasă ţigara, nu lasă 

I rachiul, nu lasă înjuratul şi-i spune femeii: „Să 

I nu-mi aduci popa, să nu-1 văd aici, că eu n-am să 

1 mor!" Că nu-1 lasă dracul nici la moarte să-i aducă 

preotul să-1 împace cu Dumnezeu. Asta înseamnă doi 

vor fi pe pat, arătând boala lor, unul se va lua şi 

altul se va lăsa. 

I Apoi zice: Doi vor fi în casă; unul se va lua şi 

| altul se va lăsa. Cine sunt cei din casă? Cei din casă 

I sunt conducătorii popoarelor şi a judecătoriilor şi a 

armatelor şi a puterii politice şi a statului şi acei ce 

conduc comunele şi judeţele, toate, toate care sunt în 

viaţa de obşte a ţării. Şi sunt şi oameni buni şi 

oameni răi în casă. Dar de ce le spune din casă? 

Pentru că aceia nu merg la prăşit cu noi. Aceia 

conduc din casă. Du-te la un notar al comunei, el are 

registru de câţi s-au născut în comuna asta şi câţi au 

murit. La dânsul scrie. De la el iei certificatul de 

naştere şi certificatul de înmormântare. Va să zică el 

din casă ştie câţi s-au născut în comuna asta şi câţi au 

murit. 

Tot aşa şi cel din armată ştie câte regimente 

arc, şi tot aşa fiecare din casă. Aşa sunt şi judecătorii 

care de la tribunal ştiu câte procese, câtă lume au, 
aşa sunt toţi care conduc poporul din afară şi ei au 
scrise toate. 

Dar între aceştia sunt şi oameni buni, şi acei 
buni se iau pentru împărăţia Cerurilor, sunt şi 
oameni răi care nu-şi fac datoria lor aşa cum scrie 
cartea, nici faţă de stat, nici faţă de sufletul lor şi de 
Biserică. Şi aceia se lasă pentru gheenă. 

Şi mai departe zice: Două vor măcina la moară 
~ aţi auzit. Aţi văzut ce zice Sfântul Efrem? Două, 
n-a mai zis doi aici. Două vor măcina la moară sunt 
femeile, că ele macină multe tare, că nu mai tac din 
gură. Şi sunt femei care macină făină bună, că 
vorbesc cuvântul lui Dumnezeu şi învaţă pe copii 
frica de Dumnezeu şi vorbesc numai de bine pe alţii 
şi îşi iau aminte de sine, şi-şi iau aminte de cuvintele 
lor şi de limba şi gura lor şi o păzesc. Şi acestea se 
iau pentru împărăţia Cerurilor. 

Şi sunt femei care le place toată ziua să 
vorbească de rău, să clevetească, să spună minciuni, 
să facă fel de fel de izvodiri, şi acelea se lasă pentru 
gheenă. Moară a numit lumea aceasta că se învârte 
veşnic, are evoluţie şi merge de la naştere spre 
moarte şi iarăşi se învârte în toate problemele cu cele 
patru anotimpuri, cu cele patru stihii, şi mai departe. 
Deci când a zis: Două vor măcina la moară, a arătat 
mulţimea femeilor care macină, unele spre bine, de a 
creşte copiii în frica de Dumnezeu, de a învăţa de 
bine şi pe alţii, de a sfătui cele mai bătrâne pe cele 
mai tinere să fie cinstite, să fie cu frica lui 

Dumnezeu şi aşa mai departe, şi altele care macină 
rău şi acelea se lasă pentru gheenă, cum spune acolo. 
Şi aceasta fiindcă a fost cuvântul despre paza limbii, 
mi-am adus aminte şi acestea să vi le spun. 

Mai este ceva: cine-şi păzeşte limba sa are 
mare linişte sufletească. Limba este făcută de 
Dumnezeu să vorbească numai cele bune şi cele spre 
slavoslovia lui Dumnezeu şi cele de trebuinţă. Că nu 
ne-a făcut Dumnezeu să fim muţi. Te-a întrebat 
cineva, ţi-a cerut un lucru, ţi-a cerut un sfat, trebuie 
să vorbeşti cu soţia, cu copiii: „O să facem un gard, 
o să mergem la târg...", mă rog, ce ai de făcut. Dar 
când vin cele rele opreşte-te, pentru că prin cele ce 
am vorbit ne legăm înaintea lui Dumnezeu cu limba 
noastră. Şi acum ni se pare o glumă, dar dacă nu 
ne-am mărturisit sau dacă ne-am mărturisit şi n-am 
făcut canonul, ca femeia aceea care a semănat scai, 
de care v-am pomenit mai înainte că n-a mai putut să 
adune toată sămânţa care s-a împrăştiat, apoi ne 
aşteaptă dincolo osândă. 

Cuvântul „diavol" vine din limba greacă unde 
înseamnă clevetitor, fiindcă diavolii ne clevetesc pe 
noi înaintea lui Dumnezeu când greşim: „Ia uite ce-a 
lăcut cutare!" întâi ne îndeamnă să facem rău şi apoi 
ne clevetesc. „Uite ce-a spus! Uite ce-a făcut!" Şi ei 
pe urmă clevetesc pe Dumnezeu la om, cum a făcut 
la Adam: „Ce-a zis Dumnezeu? Nu-i adevărat. Ai să 
ic faci dumnezeu". Şi pe om, la Dumnezeu: „Uite ce 
a tăcut Adam!" Ne pune rău pe noi cu Dumnezeu şi 
pe Dumnezeu cu noi, ca totdeauna să tragă asupra 

noastră osândă şi cu acesta se aseamănă şi omul 
păcătos care cleveteşte, care pârăşte, care spune 
minciuni, şi care-i place în toată vremea să vor- 
bească, fără să se controleze dacă vorbeşte bune sau 
rele. 

De aceea vă spun, cât ne-a ajuta mila 
Domnului, bine este să luăm aminte toţi să cârmuim 
limba noastră cât se poate mai mult, ca să fie scaun 
al lui Hristos, cum v-am spus mai înainte, şi să nu 
fie căruţa dracilor. Amin. 




ÎNSEMNĂRI DIN VIAŢA UNOR 
CUVIOŞI PĂRINŢI ADORMIŢI ÎN 

DOMNUL ÎN 
SFÂNTA SIHĂSTRIE 

Iubitul meu Părinte în Hristos Iisus, 

Cu cele ce mi-ai amintit m-ai lovit în gândire. 
Că şi eu, păcătosul, de multe ori mă gândeam să-mi 
fac un mic memoriu, cu unele fapte şi cuvinte ale 
iubiţilor noştri Părinţi, care au adormit în Domnul în 
muceniceasca ascultare din obştea Sfintei Sihăstrii. 
Şi deşi mă gândeam la acest lucru, tot am amânat 
vremea. Iar cuvintele Prea Cuvioşiei Voastre m-au 
silit să îndrăznesc a lăsa toate şi a scrie câte un mic 
crâmpei din multele nevoinţe şi învăţături, ale celor 
ce au dus crucea lui Hristos până la uşa mormântului 
si care după cuvântul Domnului au răbdat aici în 
Sfânta Sihăstrie până la sfârşit. Dar nu am scris cine 
ştie ce: una, că cei mai mulţi dintre ei aveau viaţă 
lainică şi cu toată puterea îşi ascundeau nevoinţele 
lor de zi şi de noapte, şi cu greu ar fi putut cineva să 
Ic afle taina vieţii lor pe de-a-ntregul; iar al doilea că 
ucum a trecut vreme nu puţină de la adormirea unora 
Vi nu mai ţin minte toate cele din viaţa lor. Totuşi eu 
păcătosul am făcut câte o mică însemnare la viaţa 
fiecăruia din cele ce cu ochii le-am văzut şi cu 
urechile lc-am auzit. Ca cel ce cu nevrednicie şi ca 

cel leneş şi molatic, am avut de la mila lui 
Dumnezeu vreme de a vieţui în aceeaşi mănăstire cu 
ei, şi pentru că îndurarea Ziditorului nostru încă m-a 
ţinut cu zile până acum, de la cei mai vechi adormiţi 
începând, aici voi însemna cele ce urmează: 



SCHIMONAHUL 
NICANDRU PÂNTEA 

Acesta a fost rudenie cu bătrânul stareţ 
Ioanichie, a fost cu el la Ierusalim şi la Sfântul 
Munte. Soţia lui, schimonahia Macaria, nu a voit să 
se reîntoarcă în ţară. A rămas acolo Ia Sfintele 
Locuri, la mănăstirea de fecioare. Şi acolo, după mai 
mulţi ani a adormit în Domnul. Acest părinte era 
foarte iubitor de osteneală în ascultări şi nelipsit de 
la pravila bisericii. Avea obicei să zică aceste 
cuvinte: „Părinţilor şi fraţilor, ca să ne putem mântui 
avem nevoie de răbdare «cu vagonul) 

CONSTANDIE URICARU 

Acesta era de prin comuna Ciumaş, Bacău, şi 
venise aici de la metocul Sfântului Munte cel de Ia 
Ţifeşti. Fusese ucenic vestitului Părinte Evghenie, 
îngrijitorul acestui metoc. Acesta ştia toată Psaltirea 
pe de rost şi multe acatiste. Lucra la coşniţe de alun 
şi la linguri şi era cu ascultarea la vacile mănăstirii. 









A căzut apoi într-o boală grea de plămâni. Şi 
căzând la pat, nu-şi curma ziua şi noaptea rugăciunea 
din minte şi din gură. De multe ori striga tare: 
„Părinţilor, tare mă bat dracii". Şi odată l-am 
întrebat: „Părinte Constandie, dar ce au dracii cu 
sfinţia ta?" Iar el a zis: „Dracii vin şi strigă cu chiote 
îngrozitoare la urechea mea ca să tac, să nu mai zic 
psalmi şi rugăciuni către Maica Domnului". îmi 
aduc aminte şi parcă-1 văd şi astăzi cum stătea rănit 
la coaste pe un colac de gumă. Avea răni la mâini şi 
la picioare căci se spărsese la genunchi, la coate, de 
tuberculoză osoasă. Nu putea să stea nici într-un fel, 
că peste tot era rănit, dar se arăta un suflet foarte 
lare, că niciodată nu cârtea pentru atâta suferinţă, 
numai zicea către cei ce veneau pe la el: „Vă rog, 
părinţilor, rugaţi-vă ca bunul Dumnezeu să-mi dea 
răbdare până în sfârşit". 

îmi aduc aminte că odată, când era el sănătos, 
era cu noi la o ascultare în grădină, era toamna şi 
părintele iconom ne pusese să cărăm nişte sfecle, 
morcovi şi nişte praz la beci pentru iarnă. Noi 
vorbeam toată ziua, iar el se chinuia să nu-şi curme 
psalmii din minte şi din gură; tăcea şi zicea în taină 
psalmii. Şi văzând că noi, fraţii, vorbeam aşa fără 
rost şi tot îi stricam liniştea lui, el nu ne-a ocărât, 
ilar ne-a făcut atenţi despre rugăciune şi a zis o 
singură dată către noi cu lacrimi în ochi: „Fraţilor, 
unde este «Doamne Iisuse»?" 

...Şi apoi iară a tăcut nimica zicând, dar atâta 
l intere a avut acel cuvânt, încât ori de câte ori îl 
vedeam pe el începeam să zic şi eu, păcătosul, 

rugăciunea „Doamne Iisuse". Şi multă vreme parcă 
era o trâmbiţă care-mi suna mereu şi care îmi zicea: 
„Fraţilor, unde este «Doamne Iisuse»?" 

Odată, pe când era el cu ascultarea la vacile 
mănăstirii şi eu eram la oi, ne-am întâlnit amândoi în 
Poiana Găinăriei. Şi el m-a rugat să vin mai aproape. 
Apoi mi-a dat o Psaltire în mână şi mi-a zis: „Frate 
Constantine, te rog să mă urmăreşti că eu greşesc 
foarte mult la psalmul 35: Zis-a călcătorul de lege ca 
să greşească întru sine: nu este frica lui Dumnezeu 
înaintea ochilor lui" şi celelalte... 

Apoi eu am deschis Psaltirea şi mă uitam, iar el 
zicea pe de rost acest psalm şi am văzut că nici un 
cuvânt nu a greşit, ci toate le-a zis bine. Apoi i-am 
zis: „Părinte, n-ai greşit nimic Ia acest psalm, l-ai zis 
exact ca pe carte". Iar el a zis către mine: „Aşa, 
frate, n-am greşit cu memoria, dar cu lucrul eu în 
toată vremea şi în tot locul greşesc faţă de acest 
psalm. Căci nu am frica lui Dumnezeu înaintea 
ochilor minţii, şi de aceea în toată vremea greşesc cu 
mintea, cu cuvântul şi cu lucrul". Şi apoi a zis către 
mine: „Iartă-mă, frate" - şi aşa ne-am despărţit. 
Căci şi vacile lui şi oile mele nu ne aşteptau, ci se 
depărtaseră de noi. 

După ce am ajuns Ia cârd, de abia am înţeles că 
altul a fost scopul Iui, nu de a-1 urmări eu de 
greşelile psalmului când îl zice pe de rost, ci de a mă 
folosi pe mine şi a-mi aduce aminte de frica lui 
Dumnezeu şi de paza minţii spre a nu greşi lui 
Dumnezeu. Că cine le are pe acestea două, cu 
anevoie se va birui când va da de păcat. 

I Când a voit să se săvârşească acest părinte, era 
lângă dânsul alt monah tot cu numele de Constandie, 
care a îngrijit de el până la moartea lui, şi a zis 
părintele Constandie cel ce murea către cel ce era 
lângă dânsul: „Părinte, eu astăzi am să mor şi tare te 
rog să stai lângă mine şi să te rogi, că mare grijă am, 
fiindcă diavolii până la ultima suflare ne pândesc pe 
noi. Şi de aceea şi eu, păcătosul, am mare nevoie de 
mila şi de ajutorul lui Dumnezeu mai mult acum ca 

oricând în viaţă" . 

Şi zicând aceasta, a ridicat mâna dreaptă aşa 
rănită cum era ca să-şi facă semnul Sfintei Cruci şi a 
/is: „Doamne ajută!", apoi a zis către cel de faţă: 
„Părinte, iartă-mă!" şi în acel minut şi-a dat duhul, 
nemaiputând a termina de făcut semnul Sfintei Cruci. 



[ FRATELE VASILE ILIE 

După ducerea din viaţă a acestui părinte, a 
căzut la boală fratele Vasile. Când s-a îmbolnăvit, 
eram cu ascultarea la oile mănăstirii, cu el şi cu 
Părintele Galaction Ilie. Fratele meu Vasile, încă de 
când eram eu la oi acolo, aproape de Sfânta 
Mănăstire Cozancea, învăţase pe de rost toate 
acatistele de peste săptămână şi cele 21 de molitfe de 
după catismele Psaltirii. Iar după ce am venit noi aici 
la Sihăstria, el a mai învăţat încă 10 catisme din 
Psaltire şi oricând era cu rugăciunea în gură. 

îşi făcuse o rânduială că vara, de trei ori pe zi, 
cât stătea la mulsul oilor, zicea aceste molitfe. Iar 

celelalte rugăciuni le zicea pe munte sau oriunde era. 
Părintele Galaction, care mulgea cu el împreună oile, 
ştia rânduiala lui şi în vremea mulsului oilor nu-1 
întreba nimic ca să nu-i strice liniştea. Erau unele oi 
care trăgeau tare la muls, dar el, săracul, atâta 
răbdare avea că nimica nu zicea. Şi eu care dam oile 
la strungă, când vedeam că unele din ele calcă cu 
piciorul în găleată şi trag aşa de tare, îi ziceam: 
„Frate Vasile, dar de ce nu le baţi, că se învaţă cu 
nărav?". Iar el tăcea şi numai după muls zicea: 
„Frate, nu-s vinovate bietele oişoare, ci codârlău 
acela care le îmboldeşte ca să mă supere pe mine, 
dar mare-i Dumnezeu şi Prea Curata Stăpână". 

Umblam cu el cu oile prin pădure, prin munţi. 
Pe el în toată vremea îl găseam ocupat cu rugăciunile 
Iui, umbla cu capul gol şi numai cu o cordică neagră 
îşi lega părul ca să nu-i vină în ochi, mai cu seamă 
când făcea metanii. Aşa că acum începuse chiar şi 
iarna să umble tot cu capul gol. Era bun prieten cu 
Părintele Atanasie Păvălucă, acela care ştia pe de 
rost Psaltirea şi care a umblat toată viaţa cu capul 
gol. Şi de la acela lua multe sfaturi călugăreşti şi 
ciobăneşti, că acela a fost mare mocan în vremea lui 
şi acum era aici la oile Sfintei Mănăstiri Secu. Se 
întâlneau amândoi cu oile pe munte şi foarte mult 
ţinea la el Părintele Atanasie, când îl vedea cu mare 
râvnă spre ascultare şi rugăciune. 

Când eram cu el păscând oile, după ce îşi 
termina pravila de rugăciune, dacă oile se aşezau la 
păscut şi stăteau liniştite, el începea să cânte. Şi 
cânta sau „Iisuse, Fiul lui Dumnezeu, miluieşte-mă" 

sau „Prea Sfântă Născătoare de Dumnezeu, în 
vremea vieţii mele nu mă lăsa pe mine" şi celelalte 
sau troparele cele de după catisme: „Eu sunt. 
Doamne, pomul cel neroditor care nici o roadă de 
pocăinţă nu aduce", sau cel de după a cincea: 
„înfricoşat este Scaunul Tău şi vicleană este viaţa 
mea", sau cel de după a şaptea: „Când va şedea 
Judecătorul şi îngerii vor sta de faţă şi trâmbiţa va 
răsuna, şi văpaia va arde, ce vei face, ticăloase 
suflete al meu, ducându-te la Judecată"... Dar aşa 
era cântarea lui că întotdeauna o amesteca cu multe 
lacrimi şi niciodată nu l-am văzut fără de lacrimi 
multe pe obraz când cânta aceste tropare. 

Uneori eu trebuia să rămân la stână să ajut 
Părintelui Galaction la treburile din stână şi la 
măturat târla şi el se ducea singur cu oile pe Muntele 
Tăciunele şi după o vreme îl auzeam cântând cele de 
mai sus. Şi zicea Părintele Galaction: 

- Frate Costache, auzi că Vasile a început iar 
să bocească. Săracul, mare dar i-a dat Dumnezeu, că 
uşor mai poate să plângă. Eu - zicea Părintele 
Galaction către mine - de atâţia ani sunt la oile 
acestea, dar ca fratele Vasile n-am întâlnit aşa de 
sârguitor la ascultarea lui şi la pravilă. 

Aşa, bietul meu frate avea şi acest obicei că la 
orice necaz şi ispită zicea: „Mare este mila 
Domnului şi mare este Stăpâna noastră. Prea Sfânta 
Născătoarea de Dumnezeu şi pururea Fecioara 

Măria" . 

Am stat cu el la oi aproape doi ani, dar 

niciodată nu l-am auzit să cârtească, cu toate că era 



88 



NE VORBEŞTE 



ascultarea destul de grea şi mai ales primăvara la 
fătatul oilor. Apoi s-a îmbolnăvit săracul, căci a răcit 
într-o iarnă când a stat până aproape de Postul Mare 
cu oile la rugi în pădure şi avea numai o colibă de 
lemn acoperită cu cetină şi focul. Şi după ce a venit 
din pădure, aproape de Postul Mare a început să 
tuşească şi să scuipe sânge; şi nici aşa nu se îndura 
să se lase de ascultarea lui de la oi. Dar aproape de 
Sfintele Paşti, neputând a se mai ţine de oi, în Joia 
Mare şi-a luat iertăciune de la noi în stână şi luân- 
du-şi cojocul şi cărţile lui de pravilă a coborât de 
vale la sfânta mănăstire. Eu am rămas în locul lui cu 
Părintele Galaction şi mă duceam din când în când 
pe Ia el şi-1 întrebam cum îi mai este cu sănătatea, 
iar el zicea: „Slavă Bunului Dumnezeu, fratele meu, 
că încă mă simt mai bine. Dar mă mâhnesc că am 
început să uit din molitfele şi din rugăciunile care le 
ştiam pe de rost". 

Apoi, după o vreme, când a slăbit şi mai mult, 
m-am dus pe la el şi l-am găsit stând în genunchi în 
chiliuţa lui şi i-am zis: „Frate Vasile, mai ştii ceva 
pe de rost?" Iar el a zis: „Fratele meu, de când am 
slăbit, mi-a slăbit tare şi memoria. Numai Acatistul 
şi Paraclisul Prea Curatei Stăpâne le mai ţin minte pe 
de rost, iar celelalte în zadar mă chinuiesc să le mai 
zic, că nu le mai pot. Dar zic şi eu mai adesea 
«Doamne Iisuse» şi alte rugăciuni scurte care le mai 
ştiu". După câteva zile a fost pe la el Părintele 
Galaction ca să-1 vadă ce mai face. Iar când a venii 
Părintele Galaction la stână, a zis către mine: „Frate 
Costache, să ştii că Vasilică ne lasă pe noi şi se 

duce, căci am fost astăzi pe la el şi ne-am luat 
iertăciune şi am văzut că i s-au umflat tare 
picioarele. El mi-a trimis răspuns să mă duc la el şi a 
zis către mine: «Părintele meu, te-am chemat să ne 
vedem pentru ultima dată în veacul de acum»". 
[ După aceasta n-au trecut decât câteva zile şi 
mi-au spus unii din părinţi că fratele Vasile a avut 
oarecare înştiinţare de plecare din lumea aceasta, în 
acest fel: Era ziua mare şi soborul sfintei mănăstiri 
era la masă. Fratele Vasile a ieşit din chilie să se 
ducă să se închine la biserică - căci până în ziua în 
care a murit se purta pe picioare şi nici o zi nu a stat 
la pat. Aşa că el ducându-se a găsit uşa bisericii 
încuiată, şi fiindcă cheia era la Părintele Proclu, 
paraclisierul, văzând el că este încuiată biserica, a 
ieşit aşa în faţa bisericii unde era un scaun. 

Şi stând pe el, îşi zicea în taină rugăciunile sale 
până vor sta părinţii la masă ca să vie părintele cu 
cheia bisericii. Dar deodată părinţii care stăteau la 
masă l-au auzit strigând tare şi zicând: „Prea Sfântă 
Născătoare de Dumnezeu, miluieşte-mă". Şi zicea 
aşa tare mai de multe ori până când a obosit şi a 
căzut jos în genunchi. Şi auzind părinţii, au venit cu 
toţii de la masă la el şi părintele stareţ 1-a întrebat 
zicând: „Dar ce ai păţit, frate Vasile?". Iar el acum 
nu mai vorbea tare, ci încet aşa în şoapte şi făcea 
semn cu mâna şi arăta spre biserică, zicând: „Părinte 
stareţ şi părinţilor, închinaţi-vă că Stăpâna noastră. 
Maica Domnului cu Mântuitorul în braţe, este aici de 
faţă...". Şi le arăta lor cu mâna şi îşi pleca capul la 
pământ. Iar stareţul, socotind să nu fie o nălucire a 

dracilor - căci după cum ştim au dracii şi acest 
obicei ca aproape de moarte să se arate omului în 
chip de îngeri sau alte feţe cereşti -, a zis către 
fratele Vasile: „Dar de ce ai strigat aşa de tare şi 
ziceai «Preasfântă Născătoare de Dumnezeu, 
miluieşte-mă!»?" 

Iar el a zis: „Părinte stareţ, aici unde stăteam 
pe acest scaun, fiindcă am găsit biserica încuiată, 
ziceam şi eu păcătosul ce mai puteam rugăciuni, şi 
deodată din dosul bisericii au venit asupra mea o 
droaie de draci care de care mai urâţi şi au început 
să mă lovească cu nişte beţe ca de foc şi ziceau: «Ce 
te tot rogi degeaba că nu te-ai mântuit, că eşti 
păcătos?» Şi eu văzând că mă chinuiesc şi scrâşnesc 
la mine, nu mi-am pierdut nădejdea şi am început a 
striga la Preacurata şi Preasfânta Maica Domnului. 
Şi aşa am tot strigat din toată inima să nu mă lase şi 
îndată am văzut un nor alb şi foarte strălucind cu 
raze şi s-a pogorât până deasupra bisericii. Iar pe nor 
am văzut pe Maica cea Preasfântă cu Mântuitorul în 
braţe şi am auzit glas de la ea care a zis către mine: 
«Nu te teme, de acum mai ai trei zile şi vii la noi». 
Şi încă am văzut că atunci când veneaţi Preacuvioşia 
Voastră cu părinţii. Mântuitorul ne-a blagoslovit pe 
toţi şi pe urmă acel nor s-a ridicat în sus după ce aţi 

ajuns cu toţii aici". 

După ce a spus aceasta, bietul fratele Vasile 

zicea cu multe lacrimi către părinţi: „Părinţilor, 
mare putere are înaintea lui Dumnezeu Maica 
Domnului, şi Mântuitorul foarte mult o ascultă în 
rugăciunile ei". După aceea stareţul a zis: „Frate 

Vasile, ia seamă, roagă-te cât poţi şi ai grijă de 
minte, că sunt şi ispite de la vrăjmaşul care se poate 
arăta în chip de lumină". Acestea le-a zis către el, 
apoi, ducându-se cu părinţii, le-a spus: „Vedeţi, 
părinţilor, dacă după trei zile fratele Vasile se va 
duce de Ia noi, să ştiţi bine că Maica Domnului 1-a 
mângâiat pe fratele înainte de plecarea de aici". 

Apoi părintele stareţ văzând că a slăbit mai 
tare, s-a dus până la stareţul Mănăstirii Secu şi a 
cerut blagoslovenie ca să-1 călugărească, că atunci 
Sihăstria aparţinea de Sfânta Mănăstire Secu. Iar 
stareţul. Arhimandritul Meletie Nicuţă, a zis: „Nu-1 
mai face călugăr că are să se facă sănătos şi apoi să 
nu avem observaţie de la Sfânta Mitropolie". Aşa că 
a venit stareţul nostru mâhnit de acolo că nu-i dăduse 
voie să-1 călugărească. Şi a zis: „Mâine dimineaţă 
să-1 aduceţi la sfânta biserică ca să-1 împărtăşim cu 
Preacuratele Taine". Şi aşa a doua zi, el singur 
sprijinindu-se în băţ a venit şi a ascultat stând jos 
Sntr-o strană toată slujba Sfintei Liturghii şi la sfârşit 
s-a împărtăşit. 

După Sfânta împărtăşanie spuneau părinţii că 
era aşa de vesel de parcă s-ar fi făcut sănătos şi s-a 
dus la chilia lui. Iar a treia zi, chiar în ceasul acela, 
pe la ora 11 ziua, când cu trei zile mai înainte i se 
arătase Maica Domnului, s-a săvârşit. 

Am avut şi eu păcătosul un semn la moartea 
lui. Eu eram cu oile pe munte şi deodată m-a luat un 
somn aşa de greu că nu mă puteam ţine pe picioare 
$i cu mare greu am putut să aduc oile la stână la 
amiază, că dormeam în picioare. Iar când am ajuns 

Ia stână, m-am aşezat pe un pat şi m-am culcat. Iar 
Părintele Galaction m-a întrebat: „Dar ce ai, eşti 
bolnav?" Iar eu îi spuneam: „Lasă-mă să dorm". Şi 
am dormit aşa vreo două zile şi două nopţi, numai 

ridicam capul şi iar îl puneam jos. 

Părintele, socotind că m-am îmbolnăvit, s-a dus 
la mănăstire să ceară alt frate să se ducă cu oile. Şi 
când a venit, a spus: „Părinte Costache, îmi pare că 
vrei să te duci după Vasilică". Şi eu atunci nu 
auzeam, dar el mi-a spus: „Ştii că fratele Vasile a 
murit încă de alaltăieri şi azi îl îngroapă?" Şi eu, 
atunci auzind, m-am trezit, mi-am luat gluga şi băţul 
şi m-am dus devale la mănăstire. Am sosit chiar 
când îl puneau în groapă şi foarte am început să 
plâng, că mă durea inima de iubitul meu frate care 
m-a adus la sfânta mănăstire şi cu care luasem parte 
la multe ispite, încă de când eram la casa 
părintească, căci am stat cu el la oi prin multe locuri, 
şi la toate ne ajutam şi ne sfătuiam. 

După înmormântarea iubitului meu frate, m-am 
dus iarăşi la oi pe munte şi când vedeam locurile pe 
unde se închina el şi îmi aduceam aminte de 
sârguinţa şi de sfaturile lui, multă umilinţă şi 
mâhnire mă cuprindea. într-o zi, fiind cu oile pe 
munte, m-am întâlnit cu Părintele Atanasie, marele 
nevoitor şi prieten de aproape al fratelui Vasile. Şi 
acela a zis către mine: „Blagosloveşte, frate". Iar eu 
am zis: „Blagosloveşte sfinţia ta, părinte". Şi el a 
zis: „Domnul!", apoi a adăugat, zicând: „A plecat 
fratele Vasile la rai?" Iar eu am zis: „Dar cine ştie, 
părinte, acest lucru, dacă s-a dus la rai?" Iar el a 



adăugat: „Să ştii, frate, că la rai s-a dus fratele tău, 
că nu cred să lase Dumnezeu pe un om aşa de smerit 
şi ascultător să se piardă". 

Şi din ziua aceea, eu, păcătosul, parcă mă 
mângâiam cu o nădejde că iubitul meu frate a fost 
miluit de Dumnezeu şi s-a mântuit. 

Aceste puţine le-am însemnat ca amintire din 
viaţa fratelui meu Vasile. Iar câte ispite şi încercări 
am avut noi încă înainte de a veni aici la Sihăstria 
când era la oi acolo la Sfânta Mănăstire Cozancea, 
acelea nu le-am mai scris, că le ştie Cel ce ne-a 
miluit şi ne-a chemat pe noi. 



PĂRINTELE VASILE MITOŞERU 

Acesta venise aici de la Sfânta Mănăstire 
Cozancea, eu am fost ucenicul cuvioşiei sale. 

îmi aduc aminte că era un om tare umilicios şi 
deşi era puţin cam iute la fire, dar lesne se pleca spre 
lacrimi şi avea mare frică de Dumnezeu. Avea un 
ochean cu vederi multe de pe la Sfintele Locuri. II 
punea în faţă şi se uita prin el şi când vedea prin el 
patimile Domnului plângea cu hohot şi zicea: „Iacă 
cu cu păcatele mele am răstignit pe Domnul şi încă şi 
azi şi în fiecare zi îl răstignesc". Era foarte milostiv 
bătrânul şi foarte harnic la lucrul de mână. Ştia mai 
multe meserii, că era şi prisăcar vestit şi fierar şi 
lemnar, făcea şi cofe, ciubere, împletea coşniţe de 
alun şi făcea linguri foarte frumoase. De la el am 
învăţat şi eu păcătosul a face linguri şi a împleti 
coşniţe de alun. 

Când mă duceam pe la el şi ziceam: „Părinte 
Vasile, te rog să-mi arăţi cum se fac linguri", el 
zicea: „Nu vreau să-ţi arăt, că-mi furi meseria". 
Apoi îmi croia o lingură, îmi dădea tesla în mână şi 
scoaba şi zicea: „Iaca aşa, frate, se fac linguri" şi tot 
aşa bietul bătrân m-a învăţat să fac şi coşuri. Fie 
pomenită dragostea lui. Apoi zicea: „Măi, frate, eu 
îţi arăt cum să faci linguri şi coşuri, dar frăţia ta să 
ştii că eu nu ştiu carte. Să iei Patericul şi Vieţile 
Sfinţilor şi să vii la mine să-mi mai citeşti că eu sunt 
om prost şi păcătos, şi aş voi să mai ştiu şi eu 
ceva...". Şi aşa mă duceam pe la el prin sărbători 
sau când aveam puţină vreme liberă şi dacă-i citeam 
ceva din Vieţile Sfinţilor sau din Pateric, numai ce 
vedeam că scoate basmaua din buzunar şi se ştergea 
pe la ochi şi zicea: „Ia, aceştia au fost oameni, frate, 
pe faţa pământului care au suferit şi s-au nevoit atâta 
pentru dragostea lui Dumnezeu". 

Eu păşteam vacile şi îi aduceam nuiele de alun 
bune din care scotea bătrânul smicele pentru coşuri. 
Apoi el mă chema în chilie şi-mi dădea câte o felie 
de pâine cu miere de albine. Odată, văzându-mă cam 
necăjit, m-a chemat şi a scos dintr-o lădiţă un rând 
de schimburi noi de pânză foarte curată, apoi a 
aprins o lumânare şi a zis: „Na, frate, zi bogdaproste 
că te văd că ai cămaşă ruptă şi faci ascultare, apoi eu 
sunt mai păcătos ca frăţia ta şi nu trebuie să am de 
prisos haine". 

în biserică el avea o strană a lui într-un ungher 
în paraclisul cel vechi care a ars, căci bătrânul stareţ 
mai mult acolo slujea, că era mai cald ca în biserica 

de piatră, şi îl vedeam acolo stând în strană foarte 
atent la cântările bisericii şi adesea plângând. Avea 
obicei să rămână mai la urmă, cŞnd ieşeam din bise- 
rică şi se închina el singur şi apoi se ducea la chilie. 

La chilia lui avea bătrânul o cămăruţă îngustă 
cu un geam mic şi tare întunecoasă. Părintele 
Gherasim, fratele meu, s-a dus şi 1-a rugat să-I 
primească acolo. Iar el i-a zis: „Te primesc, frate, 
dar cu o condiţie". Şi acela a zis: „Care?" Iar el a 
zis: „Ca să-mi cânţi acolo din când în când câte un 
axion sau altceva din cântările Bisericii, că mie 
tare-mi place cum cântă frăţia ta la biserică". Aşa că 
bietul Gherasim a fost bucuros că 1-a primit acolo, că 
el de mult căuta chilie cât mai tainică şi mai la o 
parte şi aşa că după ce Părintele Gherasim îşi 
termina pravila lui, îi zicea: „Părinte Vasile, dacă ai 
vreme, eu acum pot să-ţi cânt ceva". Şi acela zicea: 
„Stai acolo în chiliuţă şi cântă că eu aud şi te ascult 
de aici", că numai o uşă îi despărţea. Şi te mirai de 
lucrarea lor - Gherasim cânta în cămăruţă câte un 
axion sau o slavă sau altceva, iar bătrânul sta pe 
vatră lângă sobă şi, ascultând, plângea mereu până 
ce acela zicea: „Părinte Vasile, de-ajuns", iar acesta 
răspundea năduşit de plâns: „De-ajuns, părinte. 
Dumnezeu să te răcorească în Rai, că m-ai răcorit pe 
mine, păcătosul". 

N-aş şti această lucrare a lor, dar am stat şi eu 
la Părintele Vasile ca ucenic câteva luni, că era mare 
lipsă de chilii şi m-a dat părintele stareţ să stau la el. 
El dormea pe o vatră, că nu avea pat, iar mie îmi 
aşternea nişte piei de oi jos şi aşa mă culcam, că 
avea chilie cam mică şi nu prea aveam unde pune 

pături. Era bolnav bătrânul de piept şi tot tuşea, dar 
lucrul din mâna lui niciodată nu-1 lăsa. 

Apoi după o vreme s-a îmbolnăvit şi nu mult a 
zăcut. S-a dus duminică la sfânta biserică şi s-a 
împărtăşit şi după două zile 1-a găsit Părintele 
Gherasim mort, rezemat de sobă şi avea mâna 
dreaptă pusă pe piept. Aşa l-am văzut şi eu. După 
moartea lui. Părintele Gherasim a stat lângă sicriul 
lui trei zile şi tare mâhniţi i-am citit la Psaltire, încă 
şi alţi părinţi şi fraţi. 



PĂRINTELE VISARION PALADIE 



Acesta era tot de prin părţile Botoşanilor, 
dintr-un sat, Tomeşti, aproape de Părintele Vasile. 
Era un părinte foarte blând şi tăcut, de meserie rotar 
şi tâmplar. Era foarte ascultător şi sârguitor la lucrul 
lui. De la el atâta ţin minte că zicea de multe ori: 
„Fraţilor, să nu osândim pe nimeni că nu putem 
cunoaşte judecăţile Domnului, în ce chip mântuieşte 
pe om". încă de tânăr îmbolnăvindu-se, s-a dus către 
Domnul. 



SCHIMONAHUL ILARION IONICA, 
FOSTUL ICONOM AL SFINTEI SIHĂSTRII 

De la acest părinte am primit prima ascultare 
când am venit la Sfânta Sihăstrie. Era un părinte 
bătrân cu barba cam rară şi albă, foarte sârguitor la 
sfânta ascultare. Venea dis-de-dimineaţă pe la chiliile 

noastre şi, bătând în uşă, zicea: „Haideţi, dragul 
moşului, hai la ascultare!". Şi după ce ne chema pe 
noi, el se ducea înainte la pădure sau de era vara la 
coasă şi când veneam noi, el era sătul de treabă. 
Acest părinte era din părţile Bacăului, din o comună 
Racova. Ne povestea că în faţa unei mari primejdii 
s-a hotărât să vină la mănăstire şi să se facă călugăr. 

El, după cum spunea, a fost dragoman la plute 
pe râul Bistriţa şi odată, venind noaptea spre casă în 
vreme de iarnă, când trecea pe la marginea unei 
păduri, l-au înconjurat o haită de nouă lupi. El fiind 
pe atunci om tânăr cam de 30 de ani şi având la 
dânsul numai toporul cu care lucra la plute, văzând 
că lupii se apropie, s-a retras în marginea pădurii şi a 
tăiat o prăjină lungă de carpen şi a început a se apăra 
de lupi ca de nişte câini răi. Şi atâta s-a luptat cu ei 
încât a lepădat de pe el şi hainele toate şi căciula şi 
numai în cămaşă rămăsese. Lupii i-au sfâşiat hainele 
şi căciula. Iar el, după două-trei ceasuri de luptă, a 
obosit atâta încât a căzut jos pe zăpadă în genunchi şi 
pe cât mai putea se apăra. Şi văzând că nu are 
nădejde de viaţă a strigat din toată inima lui către 
Domnul: „Doamne, dacă-mi dăruieşti viaţă, călugăr 
de mănăstire mă fac". 

Şi îndată după această rugăciune a lui, ca prin 
minune s-au auzit venind nişte oameni în sănii şi cu 
clopote pe cai, ajungându-1 pe drumul care era 
aproape de el, au sosit cu toţii şi lupii au fugit în 
pădure. Dar el fiind aproape mort de oboseală, l-au 
luat oamenii în săniile lor şi l-au îmbrăcat cu haine 
de ale lor, şi aşa cu viaţă scăpând, s-a ţinut de 

cuvântul dat Domnului şi, lăsând lumea, a venit aici 
la Sihăstria ca să slujească toată viaţa Preamilosti- 
vului Dumnezeu care i-a dat viaţă. 

Era de mirare să-1 vezi că şi acum, bătrân de 
peste 80 de ani, era întâiul la ascultare şi cel dintâi la 
Utrenie, la miezul nopţii. El mi-a dat mie 
păcătosului ascultarea la vacile mănăstirii şi eu am 
zis către el: „Părinte iconom, eu sunt din partea 
câmpului şi nu cunosc munţii şi pădurile de pe aici şi 
mă tem că am să mă rătăcesc pe aici cu tot cu vaci". 
Iar el, bietul bătrân, parcă îl aud zicându-mi: „Nu te 
teme, dragul moşului, nu te teme, ţine-te de Cioanca 
- aceasta era o vacă bătrână cu un corn rupt - că ştie 
ea bine toate poienile de prin pădurile din jur şi le 
duce pe toate celelalte vite la păşune". 

Aşa că, auzind cuvântul bătrânului, am primi! 
cu bucurie ascultarea şi într-adevăr Cioanca toată 
vara m-a condus şi m-a scos cu toate vitele pe 
oriunde era hrană pentru ele. Eu îmi luam dimineaţa 
ceva hrană de la chelar şi o carte cu Vieţile Sfinţilor 
şi numai le porneam pe vite din ocol şi ele mă purtau 
pe mine unde le povăţuia Domnul. 

Mi-a dat bătrânul Ilarion un băţ în mână când 
mi-a încredinţat această ascultare şi eu tare ţineam Ia 
el, ca la un lucru mare, că era dat mie din mâna 
bătrânului celui evlavios. Dar nerăbdarea mea m-a 
făcut să-1 prăpădesc că l-am azvârlit odată aşa, în faţa 
vacilor, să le opresc la o vale şi s-a dus în nişte tufe 
dese de alun şi oricât l-am căutat, nu l-am mai găsit. 

Acest bătrân avea ca ucenic şi ca ajutor pe un 
frate Constantin Şandru - mai târziu schimonahul 

Chiriac - care a şi luat iconomia mănăstirii după 
moartea lui şi i-a moştenit şi bunele lui obiceiuri. 

Avea bătrânul Ilarion şi acest obicei bun. In 
fiecare seară, după ce veneau părinţii şi fraţii de la 
ascultări şi se linişteau pe la chiliile lor, el venea la 
uşă pe la fiecare şi zicea: „Iartă-mă, părinte sau 
frate, că poate v-am supărat cu ceva în ziua aceasta". 
Şi după ce îşi cerea iertare de la toţi, se ducea şi el la 
chilia lui şi, făcându-şi rugăciunile spre somn, aşa se 
odihnea. 

Socotesc că este bine să mai însemnez aici ceva 
şi despre cele mai de pe urmă ale vieţii acestui 
bătrân. Şi iată ce am a zice: Odată bătrânul Ilarion a 
luat boii mănăstirii şi tânjala cu cioflâncile 3 de tras 
lemne. Şi-a luat ţapina în spate şi toporul pe mână şi 
a plecat pe plaiul Sihlei să aducă nişte buşteni de 
brad la vale în Sihăstria. Dar ajungând acolo şi 
văzând că buştenii sunt îngheţaţi, a prins cu ţapina de 
unul şi, când buşteanul s-a desprins de la pământ, 
fiind locul puţin prăvălatec, s-a rostogolit în loc şi i-a 
prins un picior bătrânului şi i 1-a rupt mai jos de 
genunchi. 

El, săracul, văzându-se acolo singur şi cu 
piciorul rupt, a strigat la boi care erau prinşi cu 
cioflâncul de butuc şi boii au urnit puţin butucul din 
loc şi aşa el a scos piciorul de sub butuc şi oprind 
boii s-a prins cu mâinile de jugul boilor. Şi aşa 
mergea puţin şi când opreau boii se odihnea puţin cu 
piciorul sănătos şi aşa a ajuns în faţa mănăstirii şi a 




3 Unealtă de fier peniru tras lemnele. 

strigat la noi şi l-am adus la chilie aproape mort de 
durere şi de osteneală. 

Apoi părinţii au îndreptat încet piciorul la loc şi 
l-au pus în lopăţele, căci nu a voit să meargă la 
spital. Iar bietul bătrân atâta a slăbit de durere, încât 
nu mai avea nădejde de viaţă şi striga mereu la 
Maica Domnului. Eu aveam chilia lângă a lui şi 
părintele stareţ m-a rânduit să am grijă de el şi să-i 
stau în ajutor cu tot ce va avea nevoie. Apoi el stând 
aşa pe pat mereu se ruga şi m-a trimis de am chemat 
pe unii din părinţii şi fraţii cei mai săraci şi le-a dat 
de pomană hainele lui şi încălţările, oprind pentru el 
numai pe cele mai vechi şi rupte cu care a zis ca să-1 
îngroape. Mi-a dat şi mie nişte cămăşi şi o pereche 
de bocanci. 

După aceasta, el aştepta ceasul cel mai de pe 
urmă. Dar într-o noapte, pe când el sta la rugăciune 
plângând, i s-a arătat o femeie prea frumoasă şi prea 
încuviinţată şi i-a zis: „De ce plângi, părinte?" Iar 
părându-i-se că este o doamnă doctoreasă pe care o 
cunoştea, el a zis către dânsa: „Doamnă doctoriţă, 
iată de ce plâng, că mi-am rupt piciorul şi ştiu că de 
acum voi muri, că nu se mai tămăduieşte". Iar 
femeia pe care el o socotea doctoreasă, i-a zis: 
„Părinte, să ştii că mai ai de trăit un an de zile şi 
după aceea ai să te odihneşti". Şi după ce a zis aceste 
cuvinte s-a dus de la el. 

Eu m-am dus la el dimineaţa că aveam grijă să 
nu fie candela mare şi să-i fac focul. Şi el mi-a zis: 
„Frate Constantine, te rog cheamă la mine pe 
părintele stareţ că am să mă spovedesc". Şi m-am 
dus şi am chemat pe bătrânul stareţ şi acela îndată a 

venit. Şi după ce s-a mărturisit el, a spus părintelui 
stareţ cele ce văzuse, iar părintele stareţ 1-a întrebat: 
„Ei, şi acum cum te mai simţi cu piciorul?" Iar el a 
zis: „Preacuvioase Părinte, parcă m-aş bizui să mă 
scol să mă duc la biserică". 

Şi aşa de faţă cu stareţul s-a sculat încet, şi-a 
luat rasa din cui şi apoi a cerut cârja lui, şi stareţul 
m-a chemat şi mi-a zis: „Vezi că bătrânul vrea să 
meargă la biserică". Şi eu foarte mă minunam şi am 
zis către stareţ: „Părinte, dar cum să meargă? Dar el 
nu se poate atinge cu piciorul de nimic că îl doare 
foarte". Iar stareţul mi-a spus: „Lasă acum cum zice 
el". Şi aşa când l-am văzut că s-a dat jos de pe pat 
singur şi sta în picioare, foarte m-am minunat, apoi 
m-a rugat să merg cu el până la paraclis, că acolo se 

lăcea slujba în acea zi. 

Era într-o duminică la vecernie, la lăsatul 

secului de Postul Mare. Şi a mers aşa sprijinindu-se 

în cârjă şi eu îl ţineam de mână. Iar când l-au văzut 

părinţii în biserică, foarte se minunau că ştiau că stă 

la pat de câteva luni de zile. Iar el, ajungând la 

biserică, a făcut trei închinăciuni, apoi a stat jos într-o 

[strană şi foarte plângea şi mulţumea lui Dumnezeu 

[că 1-a învrednicit să mai vadă o dată biserica şi să 

[asculte slujba. Iar când a venit de la Vecernie, a 

venit singur încetişor şi-mi zicea: „Eu văd, măi 

dragul moşului, că piciorul meu nu mă mai doare 

chiar de-1 pun bine pe pământ". Aşa din ziua aceea a 

început să vină singur la pravila bisericii. 

Părintele stareţ i-a poruncit să nu mai facă nici 
Io ascultare şi să vie numai la pravila bisericii pe cât 
va putea. S-a făcut schimonah şi i-a dat blagoslovenie 

să se împărtăşească cu Preacuratele Taine în fiecare 
duminică şi la praznicele cele mari. Iar după un an 
de zile, exact în ziua lăsatului de sec de Postul Mare, 
a adormit în Domnul. 

Eu acum eram cu ascultarea la oi şi îmi aduc 
aminte ca azi, că eram pe o pochină de stog stând 
lângă oile la care le dam fân pe zăpadă la turiste 4 - şi 
am auzit devale la mănăstire că sună clopotele aşa pe 
după amiază. Şi nu ştiam ce este. Iar seara când am 
venit cu oile la bordeiul de iarnă am întrebat pe 
Părintele Galaction: „Părinte, dar de ce au sunai 
astăzi clopotele pe la vremea aceea?" Iar el mi-a 
spus: „Măi, frate Costăchel, au sunat clopotele că s-a 
dus de la noi Părintele Ilarion bătrânul". încă îmi 
aduc aminte că eu a doua zi aşa stând lângă oi, am 
luat un creion şi după mintea mea de atunci socoteam 
câte zile a trăit de la naştere până la mormânt acesi 
bătrân; şi socotind anii cu 365 şi cei bisecţi de la al 
patrulea an cu 366, mi-au ieşit vreo 31.000 de zile şi 
mai mult căci trăise vreo 87 de ani. Şi apoi ziceam în 
mintea mea, ce sunt aceste puţine zile faţă de veacul 
cel fără de margine? 



IERODIACONUL 
GLICHERIE ANDREI 

Acesta era de prin părţile Putnei, dintr-o 
comună Mândreasa. Pe acest părinte l-am întâlnit 
întâi când veneam la Sihăstria cu fratele meu Vasile; 



4 Loc de mâncare pentru oi iarna. 

era la Sfânta Mănăstire Neamţ, venit cu ascultare. Şi 
el cu multă dragoste ne chema: „Veniţi la noi la 
Sihăstria, fraţilor, că acolo este mai linişte". Era 
crescut aici la Sihăstria de mic copil şi era un bun 
cântăreţ şi ducea viaţă curată şi evlavioasă. Dar după 
câţiva ani s-a îmbolnăvit de plămâni. Şi ducându-se 
până acasă, pentru oarecare interese familiale, s-a 
îmbolnăvit mai rău şi acolo a adormit în Domnul. De 
la el ţin minte aceste cuvinte, pe care avea obicei să 
le zică către noi când ne vedea pe toţi la ascultare: 
„Nu te teme, turmă mică, că bine a voit Tatăl vostru 
cel din Ceruri să vă dea vouă împărăţia". 

Se vede că aceste cuvinte evangheliceşti le 
purta şi el, fericitul, mai mult întru a sa inimă. 



[ SCHIMONAHUL PROCLU POPA 

Acesta era din părţile judeţului Neamţ, din 
comuna Calu-Iapa. L-am avut ca naş la călugărie. 
Era un părinte blând şi ascultător, fiind bătrân şi 
având peste 80 de ani, încă făcea slujbă de bucătar şi 
jde paraclisier în mănăstire. Avea un chip tare 
cuvios, cu barbă albă ca zăpada, cu părul alb şi creţ 
ca lâna de pe oaie, puţin pleşuv. îl vedeam adesea 
plângând în biserică mai ales în vremea Sfintei 
Liturghii şi oricând se scotea în biserică Sfânta 
Evanghelie. Umbla mai în toată vremea cu haine 
vechi rupte, încălţat cu opinci de pânză şi purta în 
toată vremea metanii de lemn în mână care erau 
locite şi luceau de multa purtare pe degete, căci 

veşnic zicea rugăciunea: „Doamne Iisuse Hristoase, 
miluieşte-mă pe mine, păcătosul". 

Odată, stând el pe un scaun la poarta 
mănăstirii, fiindcă mă luase sub mantie la călugărie, 
am zis: „Părinte, dar câte metanii să fac eu de acum 
dacă m-am călugărit?" Iar bietul bătrân a zis: „Dă, 
câte unii zic că trebuie făcute 300 de metanii, alţii 
mai mult. Iar eu te sfătuiesc, fă cât mai multe 1 
metanii că acuma eşti tânăr. Dar un lucru să nu uiţi 
oriunde eşti: zi cu mintea şi cu gura rugăciunea I 
Domnului - Tatăl nostru - şi Doamne Iisuse s-o ai 
mereu în gură de paza gândurilor, că dracii n-au 
odihnă de a ne ispiti pe noi. încă să ai grijă să faci 
cu dragoste şi cu toată sârguin|a ascultarea la care 
eşti trimis. Că aşa dacă ai s-o faci are să te ferească 
Dumnezeu de toate cursele vrăjmaşului". Am zis sil 
eu apoi către bătrânul: „Blagosloveşte, părinte şi m.t I 
iartă" şi am plecat la ascultare şi cugetam la cele ce I 
m-a sfătuit cuviosul bătrân şi mă minunam că el fiind I 
om simplu aşa de înţelepţeşte m-a sfătuit. I 

îmi aduc aminte că el fiind mulţi ani cu slujba I 
de paraclisier, toate şervetele şi perdelele, feţele dai 
masă şi orice ar fi (ost nevoie de spălat, el singur lei 
spăla. Avea lângă chilia lui vatră, cazan curat şl| 
ciubăr curat, săpun curat şi cenuşă de lemn, şi îl 
vedeam pe cuviosul bătrân spălând adesea, fi 
aduceam şi eu lemne de fag şi-1 întrebam: „Părinte, 
dar de ce nu dai Ia vreo femeie să spele acestea, efi 
mare muncă ai". Iar el zicea: „Fratele meu, acestea 
sunt lucruri de-ale sfintei biserici şi sunt şervete ni 
care se şterg preoţii la dumnezeiasca Liturghie şi nu i 
voie să pună mâna pe ele cei nesfinţiţi. Apoi nu i 






bine să chemăm noi femei să ne facă nouă slujbe în 
sfânta mănăstire, că acesta este un lucru de sminteală 
şi de păcat". 

Şi aşa bietul bătrân spăla câte un ciubăr mare 
de lenjerie şi le ducea la pârâu unde le clătea cu apă 
rece şi apoi ruga pe câte un părinte sau frate să-i 
ajute să le aducă la deal la mănăstire şi le punea pe 
funii curate la uscat. Şi oricine le vedea nu credea că 
aceste lucruri s-au spălat de un bătrân, că erau aşa de 
curate că mult întreceau pe cele spălate de femei. Şi 
când erau încă puţin umede, vedeam pe bietul bătrân 
că le strânge şi apoi le punea pe o masă în mijlocul 
chiliei. Se ducea la Părintele Nicanor şi împrumuta 
fierul de călcat şi aşa le călca cu fierul şi le strângea 
frumos şi apoi le ducea la sfânta biserică. 

Iar chilia bătrânului nu avea nici un fel de 
aşternut de cânepă sau de lână pe pat sau pe pereţi, 
ci numai rogojini şi lângă un perete stătea o cruce 
mare, care şi-a flcut-o cu mulţi ani înainte de moarte 
şi pe care i-am pus-o după moartea lui, după cum el 
a lăsat cuvânt. A adormit în Domnul la adânci 
bătrâneţi cu câteva ore după ce se împărtăşise cu 
Sfintele şi Preacuratele Taine, stând în genunchi şi 
zicând „Tatăl nostru"... 



f SCHIMONAHUL COZMA FERMUŞ 

Era din acelaşi sat cu Părintele Proclu. Acesta 
era un om înalt cu o barbă albă şi lungă până 
aproape de brâu. Ca şi Părintele Schimonah Proclu, 
el era un om simplu, neştiind carte. Umbla cu opinci 

şi cu un cojoc rupt încins cu o funie pe deasupra. 
Când mergea la biserică îşi lua rasa cea roşietică şi 
veche de lână şi un culion învelit cu o camilafcă 
veche-veche, ruptă şi proastă. în chilie nu avea nici 
un fel de pat şi nici lampă, ci un opaiţ de sticlă cu 
fitil mic pe care îl scotea cu acul când se lăsa în jos. 
Avea o sobă foarte veche în chilie şi niciodată nu 
văruia în chilie. Dormea jos lângă sobă şi avea 
aşternut un cojoc rău. 

Mă duceam pe la el şi-i ziceam: „Părinte, dar 
de ce nu văruieşti prin chilie, că tare-i afumată şi 
pereţii s-au înnegrit de fum" - că era soba cam 
crăpată şi mereu ieşea fum. Iar el zicea: „Măi 
nepoate, apoi pentru mine ce mai trebuie atâta 
văruit, că doar ca mâine am să mă duc dincolo. Şi 
apoi n-ai auzit ce zice la Pateric, că avva Arsenie nu 
mai schimba apa la smicele, măcar că era puturoasă 
şi învechită? Şi apoi acela era om mare şi sfânt, nu 
ca mine un prost şi plin de păcate". 

Acest schimonah avea numai două cămăşi rupte 
şi peticite şi nişte iţari vechi şi când voia să spele 
acele două cămăşi, îşi lua dulama cea veche a lui în 
loc de cămaşă şi lua cămăşile şi cioarecii (iţarii) şi Ie 
punea pe spate pe un ţăpoi şi se ducea la pârâu şi 
apoi le purta de câteva ori prin apa pârâului, apoi 
nici nu le storcea, ci le punea întinşi pe ţăpoi sau pe 
o greblă şi le lua în spate şi, aducându-le la deal, le 
punea pe un gard vechi din dosul chiliei. 

Eu de multe ori îi ziceam: „Părinte, dar ai 
spălat rufele?" Iar bietul bătrân zicea: „Le-am spălat, 
măi nepoate, şi iacă le-am pus pe gard, că de-a da 

Dumnezeu ploaie, apoi se mai spală ele şi singure". 
Iar eu îi ziceam: „Dar, părinte, săpun ai avut?" Iar 
el zicea: „Dar ce mai trebuie să stric săpunul pe 
rufele acestea, că doar nu-s rufe". 

Acest cuvios bătrân avea şi acest bun obicei: 
Când ieşeau părinţii şi fraţii din biserică sau şi 
închinători creştini care se întâmplau să vie la 
biserică, el stătea în genunchi în pridvorul bisericii şi 
la toţi care ieşeau din biserică, cerea iertăciune 
zicând: „Iertaţi-mă pe mine, păcătosul, că am 
supărat pe Dumnezeu". 

Eu mă supăram şi ziceam: „Părinte, dar de ce 
stai acolo şi tot ceri iertare, că poate se smintesc 
oamenii că vor crede că cine ştie ce păcat ai făcut de 
ceri iertare de la toţi?" Iar el zicea: „Măi, nepoate, 
lasă să gândească oamenii ce-or gândi, că doar n-o 
să mă judece dincolo oamenii, ci Dumnezeu care ştie 
păcatele mele". 

Odată iar m-am supărat şi m-am dus la 
părintele stareţ şi i-am zis: „Părinte Prea Cuvioase, 
dar de ce stă Părintele Schimonah Cozma totdeauna 
acolo în genunchi în pridvorul bisericii şi cere iertare 
de la toţi? Ar trebui să nu mai stea, că poate face 
sminteală oamenilor". Iar bătrânul stareţ Ioanichie a 
zis către mine: „Lasă-1, frate, să stea acolo că are 
lucrarea lui. El a luat blagoslovenie pentru cele ce 
face". Şi de atunci am tăcut şi eu şi nu-i mai ziceam 
nimic, că mă gândeam că nu este bine să mă amestec 
eu în taina acestui lucru. 

Acest bătrân multă vreme în mănăstire avea 
ascultarea de colivar şi mereu îl vedeam acolo către 

poarta mănăstirii unde pisa grâu într-o piuă de lemn 
la care lucra cu piciorul. Mă duceam Ia el, îl vedeam 
cu un fes rău, lăsat pe ochi, cu un cojoc vechi încins 
cu o funie pe deasupra şi mereu pisa grâu. Eu îl 
întrebam: „Părinte, dar nu oboseşti ridicând aici 
chilugul acesta toată ziua?" Iar el săracul, zicea: 
„D-apoi, măi nepoate, mai vine ispita şi zice că-i 
greu, dar eu mă gândesc că am de răsplătit păcatele 
mele şi apoi aşa trece". Şi îmi spunea: „Mi-a zis 
popa stareţul că de câte ori oi ridica chilugul cu 
piciorul, de atâtea ori să zic: «Doamne Iisuse 
Hristoase, Fiul lui Dumnezeu, miluieşte-mă». Dar 
crezi, măi nepoate, că eu mai fac chiar aşa? Iaca 
vine vrăjmaşul şi-mi fură din minte sfânta rugăciune 
şi iac-aşa mă face să uit eu, păcătosul, datoria asta 

sfântă". 

Multe aş avea de însemnat din viaţa acestui 
smerit bătrân, dar fiindcă aici nu fac o descriere a 
vieţii lui, am pomenit doar câteva lucruri în treacăt... 
Acest schimonah a adormit în Domnul la bolniţa 
Sfintei Mănăstiri Neamţ, căci în primăvara anului 
1941, în luna lui mai, a ars mănăstirea noastră şi 
fiind mare lipsă de chilii. Sfânta Mănăstire Neamţ a 
luat acolo la bolniţă mai mulţi bătrâni de pe aici din 
care unul a fost şi acesta. 



PĂRINTELE IFTIMIE GORDICIUC 

Bătrânul acesta era din Bucovina şi vorbea cam 
ruteneşte. Era foarte ascultător. Odată era cu 
ascultarea la boii mănăstirii şi păscând el boii pe 

muntele mănăstirii, eu eram cu oile pe acolo pe 
aproape şi mi-a zis gândul: „Du-te până la bătrânul 
acela să-i ceri vreun sfat pentru mântuire şi vezi ce 
are să-ţi spună". Aşa că m-am dus până la el şi i-am 
zis: „Blagosloveşte, părinte Iftimie". Iar el a zis: 
„Domnul şi Maica Sfântă să te blagoslovească, 
frate". Şi eu am adăugat: „Părinte Iftimie, te rog 
să-mi spui un sfat cum să mă mântuiesc?" Iar el a zis 
către mine: „De ce să zic la dumitale, eu fiind om 
prost şi nu pricep ceva bine, dar dacă zici sfinţia 
voastră, eu credem aşa. Eu toată viaţa mea până 
venit-am aici la mănăstire, fost-am slugă la stepenu. 
Şi eu credem că după cum stepenu când slujit-am 
bine ne-a plătit bine, aşa şi noi aicea la sfânta 
mănăstire, dacă slujim bine şi cu dreptate, stepenul 
nostru Hristos are să dea plată bună. Iar dacă noi nu 
facem bine, are să ne pedepsească Stepenul că nu 
purtăm grijă de slujba noastră aşa cum trebuie". 

Apoi eu am cerut iertare şi am plecat la oile 
mele şi măcar că cuvintele bătrânului au fost foarte 
simple, dar pe mine, păcătosul, m-au pus pe gânduri 
şi îmi zicea gândul: „Vezi cum slujeşti, că Stăpânul 
cel din Cer are să-ţi plătească ... Iar de nu vei sluji 
bine, ai să iei pedeapsă pentru lenevirea ta". 

Şi acest bătrân tot la bolniţa Mănăstirii Neamţ a 

adormit în Domnul. 



IERODIACONUL MEMNON GLAVAN 



Acesta era din oraşul Botoşani, mare cântăreţ 
bisericesc, avea conservatorul de muzică 

bisericească. Era neobosit în slujba bisericii şi la 
strană. După ce ieşea din biserică, păzea foarte 
tăcerea. Se ducea la chilie şi împletea fesuri 
bisericeşti sau făcea coşniţe şi linguri. Făcea de 
multe ori pe paraclisierul şi tot ca şi părintele Proclu 
spăla el singur toată lenjeria bisericii. Era foarte 
harnic şi la ascultare, dar îi plăcea să se izoleze, să 
lucreze singur. Lucra foarte cu spor şi la pădure şi la 
fân, dar numai să fie singur, că îi era greu de vorbă 
multă. Avea o melodie în cântare foarte frumoasă şi 
evlavioasă. 

Multe lacrimi a scos cu cântările lui din ochii 
oamenilor care îl ascultau. Din când în când se 
îmbolnăvea de nervi, dar nici când era bolnav nu 
lăsa strana. Parcă-I văd când venea Ia masă, avea un 
şervet în mână, stătea cu capul plecat în jos şi 
niciodată nu vorbea în timpul mesei. Dacă părintele 
stareţ îl rânduia să citească sau să cânte ceva la 
praznicele de la masă, noi aveam mare bucurie, că şi 
la citire era foarte clar şi la cântare neîntrecut. După 
ce citea sau cânta iarăşi sta cu tăcere la masă. 

De multe ori părintele stareţ a voit să-1 facă 
preot şi el nu a primit zicând că este prea muli 
pentru el. Când vedea pe cineva că este bolnav îl 
încuraja cu aceste cuvinte: „Dă slavă lui Dumnezeu 
că nu te-a uitat şi ţi-a trimis ciocanele mântuirii". 
Odată l-am întrebat: „Părinte, oare cine poate să se 
mântuiască?" Iar el a zis: „Ascultă, frate 
Constantine, cel ce va răbda până la sfârşit, şi 
aceasta nu o zic eu, ci Domnul". 



PĂRINTELE CLEOPA 

Apoi, îmbolnăvindu-se odată mai tare, s-a dus 
I la Iaşi la un spital să se îngrijească de sănătate şi 
I acolo a adormit în Domnul. După câte am înţeles, a 

fost înmormântat la Sfânta Mănăstire Cetăţuia, acolo 

lângă Iaşi. 



SCHIMONAHUL STELIAN RACHIERU 

Era de pe la Oglinzi. Acesta a adormit în 
Domnul înainte de a veni eu la Sfânta Sihăstria. Dar 
atâta ştiu despre el că spunea odată Stareţul Ioanichie 
la masă, că acesta a venit la mănăstire la bătrâneţe şi 
era rânduit să păzească vitele mănăstirii, îl chema 
Ştefan şi era foarte ascultător şi umilicios la sfintele 
rugăciuni. După o vreme s-a îmbolnăvit şi, căzând la 
pat, nu-şi curma rugăciunea Iui. Odată stareţul s-a 
dus prin pădure să caute bureţi, iar după o vreme, 
obosind de umblat, a stat să se odihnească pe 
trunchiul unui copac răsturnat de vânt şi, când 
aproape să adoarmă, a auzit un glas subţire care i-a 
zis: „Părinte, scoală şi du-te la mănăstire ca să 
călugăreşti pe Stelian". Şi bătrânul trezindu-se, se 
gândea: „Oare ce-o mai fi asta?" 

Şi aşa a venit la mănăstire şi a aflat pe bătrânul 
Stelian foarte slăbit, care auzind că a sosit stareţul a 
trimis pe cel ce-1 îngrijea să-1 cheme şi 1-a rugat să-1 
împărtăşească cu Sfintele Taine, că se simte foarte 
slăbit. Iar părintele îndată a trimis să aducă nişte 
haine şi 1-a făcut direct schimnic cu numele de 
Stelian. După ce I-a călugărit, 1-a împărtăşit cu 

Sfintele şi Preacuratele Taine şi în acel ceas a şi 
adormit. 

După moartea lui, un frate care trebuia să-i 
sape groapa a zis către părintele stareţ: „Părinte, dar 
unde să-i facem groapa?" Iar stareţul a arătat un loc 
lângă biserică unde era iarbă verde şi nu se cunoştea 
nici un semn că acolo ar mai fi fost vreodată cineva 
îngropat. Stareţul însă era mâhnit că nu ştia unde ar 
fi fost mormântul ctitorului sfintei mănăstiri, fiindcă 
schitul a fost multă vreme pustiu şi mormintele vechi 
nu se mai cunoşteau nici unul unde au fost. Aşa că 
fratele acela săpând acolo unde a arătat stareţul, 
deodată, la o adâncime de aproape doi metri a dat de 
un fel de boltă şi îndată a chemat pe părintele stareţ, 
şi mai săpând sub acea boltă de pământ care stătea 
ridicată, cum ar fi zidită, printr-o pânză deasă de 
păianjen se vedeau nişte oseminte omeneşti. Şi când 
au văzut, au săpat înainte şi a căzut o piatră mai 
mare, ceva ca o cărămidă cu însemnarea aceasta: 
„Aici se odihneşte robul lui Dumnezeu, schimonahul 
Nicanor Cerneschi ctitorul şi stariştea sfintei biserici 
din Sihăstria". 

Cuvintele erau scrise pe slovă veche. Şi aşa că 
odată cu săparea gropii Părintelui Stelian Rachieru 
s-au aflat şi rămăşiţele fericitului ctitor al Sihăstriei 
care a adormit în Domnul la anul 1844, la 29 august, 
după cum se poate vedea şi din alte documente. 
Acestea le-am auzit povestindu-le stareţul nostru 
Ioanichie cândva la masa de obşte a părinţilor. 

PĂRINTELE GHERASIM ILIE, 
FRATELE MEU 

Despre acesta poate că nu ar mai fi nevoie să 
dau însemnări, dar fiindcă el aici la Sihăstria mai 
mulţi ani a stat decât la Cozancea, şi fiindcă aici a şi 
adormit în Domnul, apoi puţine însemnări tot voi 

mai face şi despre el. 

Şi iată cam ce aş avea de zis: 

Acesta, încă frate fiind şi făcând ascultare 
câţiva ani la vitele mănăstirii, a învăţat pe de rost 
toată Psaltirea cu tot cu molitfele, cu cântările lui 
Moise, cu Paraclisul şi pomelnicul cel mare de la 
urma Psaltirii. Apoi îşi luase această pravilă, ca să 
zică toată Psaltirea o dată în 24 ore. Şi dacă nu ar fi 
terminat-o, nici nu mânca în acea zi. Am stat odată 
cu el în chilie şi el, aducând un căpătâi şi nişte 
scânduri, a făcut un fel de pod, cu un capăt ceva mai 
sus ca să-i vină la îndemână spre a face metanii. Şi 
după ce venea seara la chilie de pe Ia ascultările de 
obşte, îşi făcea rugăciunile spre somn, dar în loc să 
se culce îşi lua metaniile şi începea a face această 
rânduială: făcea 500 de metanii mari, apoi zicea pe 
de rost cinci catisme la Psaltire şi iar 500 de metanii 
şi iar cinci catisme. Şi aşa până la Utrenie ieşea cu 
1500 de metanii şi cu 15 catisme citite, iar când 
venea paraclisierul la ora 11 şi îl chema la Utrenie, 
el îşi lua rasa şi mergea la biserică, şi după Utrenie 
se culca şi el. 

Această rânduială a ţinut-o nu puţină vreme. 
Iar fiindcă făcea o nevoinţă aşa de mare, avea şi 
mari războaie de la draci, uneori ispită cu patimile 
trupului, alteori îi da mare război cu somnul. Iar el, 
când vedea că îl luptă somnul sau îi vin gânduri rele, 
apoi începea a-şi trage câte 20-30 palme peste obraz 
sau peste cap. Iar uneori îl vedeam că se descinge de 
centiron şi îşi trăgea câte 40-50 de centiroane pe 
spate, fiind cu o dulamă mai subţire. Şi îl auzeam 
cum se certa cu el singur şi zicea: „Dormi, calule, 
dormi, n-ai să dormi în groapă ca mâine, de gândeşti 
la spurcăciuni? Lasă că îţi dau eu spurcăciuni!". De 
multe ori după ce se bătea aşa de rău, îl vedeai că 
începe să plângă, apoi sta jos cu capul plecat pe 
pământ şi plângea acolo. Şi apoi se apuca iar de zis 
psalmi şi de metanii. 

Mie îmi era tare necaz că din cauza lui nu 
puteam să mă odihnesc, că el făcea zgomot şi 
hodorogea cu metaniile şi cu bătăile lui. Apoi m-am 
dus la părintele stareţ şi i-am spus că fratele 
Gheorghe nu mai doarme, face mereu metanii şi se 
bate singur, şi că eu din cauza aceea sunt tulburat că 
nu mă pot odihni. 

Iar stareţul a zis către mine: „Lasă-1, măi frate, 
că acela săracul are luptele lui, căci a declarat război 
dracilor şi dacă aceia nu-1 Iasă în pace, nici el 
săracul nu se lasă biruit". Apoi a zis: „Frăţia ta, 
dacă nu ai pace cu el, apoi ai blagoslovenie să ic 
muţi la alt frate sau părinte". 

Aşa, bietul meu frate, văzând că eu nu-1 înţeleg 
şi că mă necăjesc din cauza lui, a zis către mine: 






„Fratele meu, te rog să mă ierţi pe mine, păcătosul, 
că eu cu păcatele mele îţi fac necaz şi sminteală 
frăţiei tale şi nu te las să te odihneşti. Am să caut o 
chilie undeva şi apoi am să mă mut de aici acolo". Şi 
aşa a şi fScut. într-o dimineaţă când m-am trezit, eu 
am găsit o scrisoare pe masă scrisă cu creionul şi 
zicea aşa: „Iubitul meu frate, iartă-mă pe mine, 
păcătosul, şi te roagă pentru mine, necuratul, că eu 
m-am mutat din chilie". Aşa că eu după ce am citit 
scrisoarea, foarte m-am întristat şi am plâns că din 
cauza mea a plecat fratele meu de acolo şi m-am dus 
să-1 caut să vedem unde s-a dus şi l-am găsit într-o 
cămăruţă întunecată cu un geam foarte îngust şi spart 
la Părintele Vasile Mitoşeru din dos. I-am cerut 
iertare şi el cu mare bucurie m-a iertat şi a zis că să 
nu fiu supărat că el este foarte bucuros că şi-a găsit 
chilie după inima lui. 

După ce s-a mutat el acolo, n-a trecut mult şi-1 
văd că geluieşte nişte scânduri groase şi i-am zis: 
„Dar ce faci, frate Gheorghe?" Iar el a zis: „Casă 
îmi fac". Şi aşa şi-a făcut un sicriu la care şi 
părintele Vasile - care era lemnar - 1-a ajutat. Apoi 
şi-a luat sicriul, a scos tot din chiliuţa aceea şi a lăsat 
numai pereţii goi şi afumaţi, că era acolo o sobă 
veche şi stricată care scotea fum. Şi aşa a rezemat de 
un perete capacul sicriului, iar în sicriu a pus nişte 
paie şi o piatră sub cap. Şi aşa când voia să se culce 
- nu avea nici un pat acolo -, se culca în sicriu. 
Când făcea sicriul, Părintele Calistrat i-a zis: „Frate 
Gheorghe, câte sicrie de acestea or să putrezească 
până când vei muri frăţia ta?" Dar el a zis: „Eu cred 

la bunul Dumnezeu că acesta va fi mie casă de 

veci". 

Apoi eu am fost rânduit să mă duc la oi că 
Părintele Galaction nu avea ajutor. Mai pe toamnă, 
fiindcă luase un frate de acolo, era nevoie ca din 
mănăstire să trimită altul în loc, că eu nu aveam 
tovarăş la cârd şi nici nu puteam să umblu de obşte 
cu oile, că eram cam bolnav. Aşa că m-am dus la 
părintele stareţ şi l-am rugat dacă socoteşte să-mi dea 
de ajutor pe fratele meu Gheorghe. Stareţul a fost 
tare bucuros şi a zis: „Du-te, frate, şi spune-i că am 
zis eu să se ducă un timp acolo la oi cu frăţia ta, 
măcar că avem mare nevoie de el aici, că el face la 
strană toată slujba". Aşa că eu m-am dus şi i-am 
spus: „Frate Gheorghe, eu v-am cerut la părintele 
stareţ să mergeţi la oi". El a zis: „Fie voia 
Domnului, frate". 

Aşa că şi-a încuiat chiliuţa lui cu sicriul şi a 
mers la oi. Şi fiindcă era toamnă, oile se mulgeau 
numai de două ori şi mai târziu o dată. Mergând 
amândoi cu oile, el mă întreba: „Unde să merg eu, 
în urmă sau înainte?". Dar mă ruga să nu-1 întreb 
adeseori, că el avea de lucru cu Psaltirea lui. El 
tăcea, întorcea oile şi din când în când mai striga la 
ele, apoi iar îl vedeam făcând metanii şi zicea psalmi 
în taină. Când vedea că oile stau bine, mă întreba: 
„Frate Costică, vrei să asculţi şi frăţia ta?" Şi aşa de 
la catisma de unde era zicea înainte, una, două, trei 
şi mai multe catisme până se porneau oile şi ne 
duceam după ele. Când termina pravila lui şi de era 
pe la ora 3, apoi stăteam undeva unde se aşezau bine 
oile şi scoteam cele spre hrană din glugă şi mâneam. 

După masă el mai stătea vreo oră-două aşa mai 
liber şi atunci de era vreme îmi spunea mie multe de 
prin Pateric sau Vieţile Sfinţilor. Seara după ce 
ajungeam cu oile la târlă, după muls, ne duceam 
fiecare la aripa noastră să facem focul, că eram cu 

ocolul pe piciorul strungii. 

Aveam câini buni, că ne supărau lupii. într-o zi 
de dimineaţă văd pe fratele meu că taie un mesteacăn 
care era în faţa aripii lui, aşa de un stat de om de la 
pământ. După ce 1-a tăiat, 1-a cioplit aşa până la 
jumătate, apoi a luat nişte draniţe şi 1-a acoperit ca 
pe o capeluţă, a adus acolo şi o icoană mare cu 
Maica Domnului care o luase el de acasă când a 
venit şi a pus-o acolo în cui ca într-o strană, apoi a 
adus candelă şi a pus-o în faţa icoanei. A luat apoi 
un hârleţ şi a tras pământul aşa în faţa acelei icoane, 
ca să-i fie la îndemână să facă metanii. 

Şi când venea seara eu mă uitam de la aripa 
mea de la vale la a lui care era de la deal, şi el 
acolo, la icoana Maicii Domnului, până aproape de 
miezul nopţii tot făcea metanii şi zicea pravila lui de 
psalmi. 

Eu fiind slab cu trupul, cădeam mort seara de 
oboseală, că toată ziua oile mă fugăreau prin pădure, 
mai ales că erau în toamna aceea mulţi bureţi şi 
foarte alergau oile după ei. Dar el, săracul, cu toate 
că avea aceeaşi alergare, nu-şi lăsa metaniile lui. E 
drept că el era cu mult mai tare cu trupul ca mine. 

Câteodată eu mă căiam că nu am lemne de 
ajuns la aripa mea, dar când mă trezeam dimineaţa 
găseam o mulţime de lemne aduse din pădure şi puse 

acolo lângă aripa mea, că unele din ele erau aşa de 
groase că eu de abia Ie ridicam de la pământ. Şi-I 
întrebam: „Dar cu boii le-ai adus pe acelea, frate?" 
Iar el zicea: „Nu cu boii, ci cu calul meu acesta 
viclean". Aşa cu darul Domnului a trecut şi toamna 
aceea, şi pe el l-au luat iar devale la biserică ca 
paraclisier şi ca şi cântăreţ la strană, că era lipsă de 
oameni, aşa că iar ne-am despărţit. 

Odată stareţul a voit să cureţe beciul cel mare 
de la clopotniţă că era dărâmat şi mult pământ şi 
pietre erau în el. Şi a zis la masa părinţilor: „Trebuie 
să tocmim nişte oameni ca să scoatem molozul şi 
piatra din beciul cel mare de la clopotniţă şi apoi să-1 
reparăm pentru trebuinţele noastre". Iar fratele 
Gheorghe s-a sculat în picioare la masă şi a zis; 
„Preacuvioase părinte, dacă îmi dai blagoslovenie, 
eu păcătosul voi curaţi beciul acela". Stareţul a spus: 
„Frate Gheorghe, acolo-i muncă, nu şagă. Este atâta 
moloz şi piatră dărâmată şi n-ai să poţi singur. Să 
mai tocmim nişte oameni, că iaca, părinţi sunt puţini 
şi apoi fiecare are ascultarea lui". Iar el a zis: „Mie, 
preacuvioase părinte, dacă îmi dai blagoslovenie, 
să-mi daţi numai nişte lumânări ca să am de-ajuns 
acolo, că-i întuneric, mai cu seamă pe noapte". Şi 
stareţul, bucuros, i-a zis: „Dumnezeu să-ţi ajute, 
frate Gheorghe, dar ia seama să nu te îmbolnăveşti, 
că acolo-i rece tare şi ai să asuzi". 

Apoi, după ce fratele a căpătat blagoslovenie, 
s-a dus şi a luat o roabă, un târnăcop, lopată şi hârleţ 
şi s-a pus pe treabă. Căra câte 30-40 roabe şi apoi 
iarăşi stătea şi se ruga. Şi aşa pe la uşa clopotniţei, zi 

şi noapte a tot cărat, noaptea aprinzând lumânări să 
vadă. Şi în timp de 7-8 zile a scos tot pământul şi 

pietrele de acolo. 

Când a auzit stareţul că a terminat se minuna că 
socotea că cel puţin o lună va avea de lucru. Apoi 1-a 
chemat şi i-a zis: „Frate Gheorghe, Dumnezeu să-ţi 
răsplătească osteneala" şi i-a dat 500 de lei, cu toate 
că acest obicei nu-1 avea stareţul, să plătească cuiva 
ascultarea. Dar fiindcă nişte oameni îi ceruseră ca să 
cureţe beciul 4000 lei, de aceea făcuse aceasta. 
Fratele Gheorghe nu voia să ia nici un ban, apoi 
văzând că zice stareţul mereu, a zis: „Blagosloviţi ca 
cu aceşti bani să-mi cumpăr nişte cărţi şi icoane". Şi 
aşa a făcut. S-a dus la biblioteca Sfintei Mănăstiri 
Neamţ şi de toţi banii a luat cărţi şi icoane şi apoi pe 
toate le-a împărţit pe la fraţi, pe la părinţi şi creştini. 

Apoi a fost rânduit Ia alte ascultări şi peste un 
an s-a îmbolnăvit. Stareţul îndată 1-a călugărit şi el 
zăcea acolo pe un pat afară pe cerdacul Părintelui 
Vasile, dar nu curma de zis rugăciunile lui. Odată, 
sora noastră Ecaterina, care în acea vreme era la 
Agapia, ucenică la o maică bogată şi de neam mare 
care avea frate general, şi văzând venind la aer acolo 
la casa maicii anumiţi musafiri, a spus că are un 
frate bolnav, iar o rudenie a unuia din musafiri a 
spus că are un frate doctor. Sora a voit să aducă pe 
doctor la părintele Gherasim, că acela era un doctor 
foarte iscusit şi bun creştin. 

Eu am venit să-i spun că a venit sora cu 
doctorul. Iar el a spus: „Ce doctor? Eu m-am rugat 
atâta lui Dumnezeu ca să-mi dea boala sau orice 

necaz şi acum dacă Dumnezeu a făcut milă cu mine 
şi mi-a dat boala, apoi să caut leacuri?" Şi apoi a zis: 
„Dacă vine cu doctorul aici, eu aşa slab cum sunt mă 
scol şi fug în pădure". I-am spus sorii şi n-a mai 
îndrăznit să vină cu doctorul la patul lui. 

Stând el acolo pe patul lui, când venea vremea 
Sfintei Liturghii îşi lua o pernuţă şi băţul într-o mână 
şi aşa încet venea până la biserică şi stătea într-o 
strană, iar dacă nu putea, se culca jos pe duşumele 
cu faţa la Sfântul Altar şi cu pernuţa aceea sub cap 
că era foarte slăbit, şi asculta până la urmă Sfânta 
Liturghie. Odată, fiind paraclisier, am văzut pe 
stareţul care slujea că plângea în altar şi a zis către 
mine: „Săracul Gherasim, cât îi de slab şi tot nu ar 
voi să lase Sfânta Liturghie". 

Aşa s-a nevoit câteva luni şi prin luna lui 
septembrie, la ziua Crucii, s-a dus la Domnul. După 
moartea Iui, am găsit o mică scrisoare pe patul lui de 
suferinţă şi era scris aşa: „Iubitul meu frate, să ştii 
că pe frăţia ta are să te ţie Dumnezeu mai mult în 
această viaţă, dar te rog să nu mă uiţi şi pe mine, 
păcătosul, la sfintele rugăciuni. Că şi eu, păcătosul, 
cu multe lacrimi m-am rugat Iui Dumnezeu pentru 
cei din familia noastră să vă aducă Domnul la calea 





mântuirii 



*i 



PĂRINTELE CONSTANDIE GOLEA 

Acesta era din Comuna Starosilţa, judeţul 
Botoşani, de-aproape cu Părintele Vasile. Pe acesta 
1-a adus la mănăstire fratele Alecu. Acest părinte era 



din fire cam vorbăreţ, dar foarte harnic la ascultare 
şi bun la inimă. El a îngrijit până la ultima suflare pe 
Părintele Constandie Uricaru despre care am vorbit 
mai sus. Şi oricând s-ar fi întâmplat să se 
îmbolnăvească cineva în mănăstire, el era primul la 
chilia lui şi cu toată dragostea îl slujea. După o 
vreme s-a îmbolnăvit şi el. Şi aşa bolnav, pe cât 
putea, avea grijă de alţii care erau bolnavi mai tare 
decât el. 

Aşa că s-a întâmplat de s-a îmbolnăvit un 
părinte duhovnicesc Ioanichie Andronic, care mai pe 
urmă s-a făcut sănătos şi a plecat de la noi în 
Oltenia, unde a fost pus stareţ al Sfintei Mănăstiri 
Frăsinei. Iar Părintele Constandie, în acea vreme 
simţindu-se ceva mai bine cu sănătatea, a înhămat 
caii mănăstirii şi s-a dus cu Părintele Ioanichie să-1 
ducă la spital la Piatra Neamţ, că era bolnav de ulcer 
la stomac şi avea nevoie de operaţie. Iar după ce 1-a 
dus pe acela şi 1-a aşezat acolo la spital şi i-a dat cele 
de nevoie, el s-a întors să vie la mănăstire cu căruţa, 
cu un frate care era vizitiu la cai. Dar pe drum a 
început să-i fie rău cu inima şi când a ajuns pe Ia 
primăria din Vânători, a murit acolo în căruţă. Şi 
aşa, ducându-se să slujească celui bolnav, el s-a dus 
către Domnul. 



PĂRINTELE IONA DASCĂLUL 

Acesta era un Părinte uscăţiv la faţă, cu barbă 
sură, de loc din ţinutul Iaşilor, comuna Bădeni. Era 
foarte iubitor de osteneală; cu ascultarea era la 

grădină şi la livadă. El a pus toată livada din jurul 
sfintei mănăstiri. Odată am fost rânduit de Părintele 
iconom Chiriac ca să fiu ucenic şi să ajut la sădit 
pomi, şi parcă îl aud cum zicea: „Iaca, frate, pun 
aceşti pomi să crească aici, poate şi-or mai aduce 
aminte părinţii şi fraţii care vor mai trăi în 
mănăstirea aceasta, că a fost odată pe aici unul cu 
numele de Iona păcătosul şi dacă va voi Domnul să 
rodească aceşti pomi, apoi când vor mânca roade din 
ei, mă vor pomeni şi pe mine, păcătosul". 

Acest părinte stătea în chiliile cele vechi din 

partea de la deal de biserică care au ars la anul 1941, 

atunci când focul a pustiit mănăstirea. El niciodată I 

pat nu avea în chilie, fără numai soba cea veche care I 

zicea că aşa a găsit-o acolo. Avea două piei de oaie I 

care le aşternea pe jos seara când se culca şi se I 

învelea cu rasa sau cu un cojoc vechi care îl avea. ■ 

Eu i -am zis odaia: „Părinte, eu aş veni la cuvioşia ta I 

ucenic că tare îmi place să fiu cu ascultarea la livadă I 

şi la grădină, dar mi-i frică că o să-mi porunceşti să I 

dorm numai pe jos şi eu nu pot aşa". I 

Iar bietul bătrân, ştergându-se pe la frunte, că I 

era asudat de muncă, fiind o zi călduroasă de vară, a I 

zis către mine: „Hei frate, dacă am avea noi şi I 

dincolo măcar atâta odihnă cât avem aici pe pământ, I 

bine ar fi, dar eu mă tem că voi auzi de la Domnul I 

că tu ţi-ai luat cele bune acolo pe pământ, ce mai I 

cauţi odihnă şi aici?" Iar eu i-am zis: „Dar ce odihnă I 

este aceea să dormi mereu pe pielea aceea de oaie?" I 

Iar el a zis: „Dar ce? E rău asta? Dar aceia care stau 

pe la temniţă şi poate aşteaptă să-i scoată la moarte ■ 

după câteva zile, apoi ce odihnă mai au aceia? Şi 
apoi sfinţii nu au suferit aşa cu toţii până s-au făcut 
sfinţi?" Auzind aşa de la bătrânul, am înţeles că el 
este prea bucuros să doarmă acolo jos şi că are acele 
două piei aşternut şi n-am mai stăruit a-! întreba. 

Acest bătrân ori în biserică, ori afară la 
ascultare nu avea altă pravilă decât rugăciunea 
„Doamne Iisuse Hristoase, Fiul lui Dumnezeu, 
miluieşte-mă pe mine, păcătosul". Odată, când altoia 
la pomi, a zis către mine: „Vezi, frate, că tu în 
rădăcina de pădureţi pui mlădiţa de măr dulce şi dacă 
se prinde şi creşte copac mare, apoi oricine mănâncă 
mere şi nu mai ţine socoteală că acestea roade au 
crescut într-o rădăcină de pom sălbatic. Iaca şi 
Dumnezeu altoieşte pe om, chiar de ar fi el rău cu 
năravul şi sălbatic, dar dacă aude cuvântul Domnului 
şi vrea să se pocăiască şi să se îndrepte, apoi 
Dumnezeu îl ajută şi trimite Duh Sfânt şi pe urmă 
omul acela se schimbă şi nu mai face cele rele ca 
înainte, ci începe a se arăta în el roadele Duhului 
Sfânt care după cum am auzit la biserică sunt 
acestea: dragostea, pacea, îndelungă-răbdarea, bună- 
tatea şi celelalte care scrie acolo". Şi eu mă miram 
cum un om simplu care nu ştia carte, cugeta aceste 
lucruri. 

Acest bătrân, ca şi ceilalţi de pe atunci, umbla 
veşnic cu opinci şi purta metanii de lemn în mână. 
Uneori, în biserică în vremea Utreniei, la miezul 
nopţii, când îl supăra somnul, zicea aşa, puţin mai 
şoptitor, rugăciunea Doamne Iisuse... 

Dar Părintele Vasile care era mai iute puţin din 
fire şi mai tainic, se scula din strana lui şi se ducea 
la urechea Părintelui Iona şi zicea aşa în şoaptă: 
„Mai încet, părinte, că te aude Dumnezeu". Iar acest 
bătrân, mi-1 amintesc că îi făcea închinăciune şi 
zicea: „Iartă-mă, părinte, că iacă mai zic şi aşa că mi 
se pare că fuge somnul". Eu stăteam acolo lângă un 

stâlp şi auzeam ce zic ei. 

Duminică sau la sărbători mai mari când aveau 
obiceiul să se împărtăşească părinţii cei mai bătrâni, 
vedeam şi pe Părintele Iona că îşi lua rasa lui şi o 
dulamă mai curată, apoi camilafca o punea pe fesul 
cel vechi şi aşa venea la biserică să se împărtăşească, 
şi eu îi ziceam: „Părinte, dar de ce nu ţi-ai făcut un 
potcap, că sărbătoarea este bine să vii cu potcapul la 
biserică?" Iar bătrânul zicea: „Da ce om mare mai 
sunt eu ca să mai pun şi acela pe capul meu, că 
potcapul trebuie să-1 poarte popa acela care ştie carte 
multă, nu un om prost şi păcătos ca mine?" 

Acest bătrân, pe lângă ascultarea lui, când avea 
puţină vreme, îşi lua toporul, se ducea la pădure şi 
aducea mereu lemne de foc. Şi eu îi ziceam: „Dar 
Părinte Iona, de ce nu ceri boii mănăstirii să-ţi aduci 
lemne şi cari mereu cu spinarea de atâţia ani?" Iar el 
zicea: „Dar ce să mai necăjesc şi eu boii atâta vreme 
cât mai pot eu să-mi aduc lemne?" Şi aşa avea o 
mare grămadă de lemne şi puse bine lângă zidul 
mănăstirii, mai mult decât aveau cei tineri. Şi acest 
părinte a fost luat la bolniţa Sfintei Mănăstiri Neamţ 
după arderea Sfintei Mănăstiri Sihăstria. Dar el, 
când a simţit că slăbeşte, luând-şi traista şi băţul, a 

venit singur înapoi la Sihăstria şi eu l-am întrebat: 
„Dar de ce n-ai stat acolo. Părinte Iona, că acolo aţi 
avut bună îngrijire şi chilii bune?" Iar el a zis: „Aici 
am venit întâi şi aici vreau să mor". Şi Fiindcă era 
lipsă de chilii, că încă nu terminasem chiliile, noi 
i-am dat chilie mică în dosul zidului care era din cele 
rămase de la ardere şi acolo, puţine zile mai vieţuind 
în desăvârşită sărăcie, s-a dus la Domnul fiind 
împărtăşit cu Preacuratele lui Hristos Taine numai cu 
câteva zile mai înainte. La el în chilie, după moarte, 
nimic nu am găsit decât traista cu care a venit de la 
bolniţă şi băţul şi o rasă veche, iar jos o rogojină 
veche pe care l-am găsit adormit în Domnul. 
Avea peste 80 de ani. 



PĂRINTELE GALACTION ILIE 

Acesta a fost stareţul meu de la oi. Era un 
părinte foarte sârguitor la ascultarea lui şi foarte 
milostiv. Când vedea pe cineva că trecea pe lângă 
stână, zicea: „Du-te, frate Costăchel, şi cheamă pe 
omul acela să stea la masă la noi". Şi oricui trecea 
pe acolo el voia să-i dea câte ceva de la stână, că 
zicea: „Să ştii, frate, că aici la oi este izvor şi dacă 
nu-i da deloc din el, apoi el seacă. Iar dacă se mai 
dă, Dumnezeu ţine oile sănătoase şi nu se cunoaşte 
de unde dai". Acest părinte în toată viaţa lui purta o 
dulamă numai până la genunchi, ca să nu-1 încurce la 
alergat după turmă prin pădure. Avea cojoc şi gluga 
lui ciobănească şi băţul, mai avea două-trei rânduri 

de schimburi şi cioareci (un fel de pantaloni albi de 
suman), şi mai mult nimica, nici un fel de avere. Eu 
îi ziceam: „Părinte, dar de ce nu-ţi faci şi sfinţia ta 
nişte haine lungi ca la ceilalţi părinţi şi să ai mai 
multe?" Iar el zicea: „Frate Costăchel, eu m-am 
spovedit la un pustnic pe care l-am găsit umblând cu 
oile prin munte şi acesta mi-a spus ca niciodată în 
viaţa mea să nu am haine de prisos şi să nu-mi las 
canonul meu de metanii; să nu uit în toată vremea de 
a zice: «Doamne Iisuse Hristoase, Fiul lui 
Dumnezeu, miluieşte-mă pe mine, păcătosul», şi să 
mă împac cu cine am avut vreo supărare mai înainte 
de a asfinţi soarele. Şi a zis că dacă voi păzi acestea 
are să-mi facă Dumnezeu parte de mântuire". 

Acest părinte era aşa de bun la inimă că, dacă 
se ducea sâmbăta pe la mănăstire şi căpăta ceva de la 
praznic sau de la chelărie sau ori de unde ar fi 
căpătat ceva de hrană sau ceva vin, el nici nu gusta 
din ele până nu venea la stână şi în vremea mesei 
împărţea la toţi egal toate, că zicea: „Mare primejdie 
este pentru călugăr să mănânce pe ascuns". Avea 
acest cuvânt care îl zicea adesea: „Dragostea şi cu 
frăţia mult întrece bogăţia". El în toată viaţa lui a 
fost numai cioban la oi şi când era în lume şi după ce 
a venit la mănăstire. Nu a fost căsătorit. Era din 
comuna Pipirig. Avea acest obicei: dacă nu şi-ar fi 
făcut cele 300 de metanii, nu mânca în acea zi. De 
multe ori fiind masa pusă, el zicea: „Iertaţi-mă, 
fraţilor, că eu nu mi-am făcut datoria în faţa lui 
Dumnezeu". îşi lua metaniile, ne zicea nouă să 
mâncăm, iar el se ducea în pădure şi până nu-şi 

termina canonul nu venea, şi apoi stătea şi el la 
masă. 

în toată viaţa lui, miercurea şi vinerea nu gusta 
nimic până nu răsăreau stelele. îl vedeam că după ce 
mulgeam noi oile seara, el lua cutia cu sfânta anafura 
şi, cerând iertare, el lua anafura seara târziu şi apoi 
stătea la masă. Odată eu i-am zis: „Părinte, dar 
acuma este vreme de vară şi ziua este mare şi apoi 
sfinţia ta trebuie să alergi după oi şi ai de muls oile 
de trei ori pe zi şi ele trag la muls şi trebuie putere şi 
ar trebui să dezlegi cu masa mai devreme". Iar el a 
râs: „Frate Costăchel, mie mi-a spus Părintele 
Atanasie că odată un sfânt a văzut că duceau pe un 
om la groapă şi că mergeau cu el doi îngeri frumoşi, 
unul înaintea sicriului şi altul în urmă, şi că sfântul 
acela i-a întrebat cine sunt ei, iar unul din acei îngeri 
i-a zis: «Eu mă numesc Miercurea», şi celălalt i-a 
zis: «Eu mă numesc Vinerea şi am venit aici cu 
porunca Domnului să ajutăm acestui suflet că acesta 
în toată viaţa a postit aceste două zile, în afară de 
două la Paşti şi pe la Crăciun sau de era în vremea 
dezlegării»". 

Apoi eu, auzind aceasta, am întrebat pe 
Părintele Atanasie Păvălucă, acela care a umblat cu 
capul gol toată viaţa lui şi el mi-a arătat această 
istorie în Pravila Mare a Bisericii, aceea a lui Matei 
Basarab. Acest părinte tot nu ştia carte, dar i-a dat 
Dumnezeu o memorie aşa de bună încât orice auzea 
de prin sfintele cărţi, tot ţinea minte. Tare mult îi 
plăcea să-i citească cineva de prin Pateric şi din 
Sfânta Scriptură. Foarte mult îi plăcea să audă istoria 

cea sfântă din cartea Sfântului şi Dreptului Iov. După 
ce puneam treburile la cale şi eu mai rămâneam pe la 
stână, el îmi zicea: „Frate Costăchel, te rog mai ia 
Sfânta Scriptură şi mai citeşte acolo la Sfântul Iov". 

Şi când îi citeam, el mereu plângea şi zicea: 
„Hei, săracul, iaca acesta a fost un om pe lume că 
n-a cârtit înaintea lui Dumnezeu că i-a luat atâtea oi 
şi atâtea vite şi copiii. Dar eu, păcătosul, cât îs de 
slab în credinţă, că dacă se îmbolnăveşte o oaie sau 
piere, îndată mă supăr şi nici nu pot mânca în acea 
zi". Şi într-adevăr, dacă se întâmpla ceva boală la oi 
sau piereau din ele, el veşnic era trist şi mâhnit. Şi 
dacă ÎI chemam la masă, de multe ori îmi zicea: 
„Apoi mai am curaj să mănânc, că Dumnezeu pentru 
păcatele mele pedepseşte turma aceasta". Şi aceasta 
o făcea pentru că era foarte milos şi cu dragoste de 
turma lui. 

Iată ceva şi despre cele mai de pe urmă ale lui. 
Odată a fost rânduit de părintele iconom să strângă 
nişte mere din livadă pentru masa de obşte - că aşa 
era obiceiul la noi, nimenea nu avea voie să mănânce 
pe la chilii mere sau alte fructe ce le adunam, ci în 
vremea mesei se împărţeau la fiecare pe cât 
ajungeau. Aşa că s-a dus bietul bătrân să culeagă 
mere şi, suindu-se într-un măr nu prea înalt, a 
alunecat şi a căzut jos şi şi-a rupt un picior. Şi a 
strigat şi l-au adus părinţii. Şi aşa suferind câteva 
luni, s-a apropiat de sfârşitul lui. Am voit să-1 duc la 
spital şi nu a vrut. Şi a zis: „Lasă că Bunul 
Dumnezeu mi-a dat această durere pentru păcatele 
mele". Aşa că am pus un frate care îl îngrijea cu 






toate cele de nevoie şi se mărturisea adesea şi-1 
împărtăşeam cu Prea Curatele Taine. 

Pe când el era pe patul de suferinţă a murit un 
alt bătrân cu numele de Nazarie. Acela avea aproape 
o sută de ani. Dar tot în acel timp a venit fratele care 
îngrijea de Părintele Galaction şi mi-a zis: „Părintele 
Galaction vă cheamă până acolo". Aşa că m-am dus, 
iar el a zis: „Părinte stareţ, dar a murit Părintele 
Nazarie?" Şi eu i-am spus: „Da, a murit". Iar el a 
zis: „Să nu-1 îngropaţi că mâine seară mor şi eu şi ne 
veţi îngropa pe amândoi deodată ca să nu mai faceţi 
cheltuială de două ori". Eu i-am zis: „Nu, părinte, 
sfinţia ta eşti mai tânăr ca Părintele Nazarie, că nu ai 
nici 70 de ani şi are să-ţi dea Dumnezeu sănătate şi 
ai să mai trăieşti să mai paşti oile". Iar el a zis: „Ba 
nu, părinte, mâine seară la ora şase am să mă duc şi 
eu din viaţa aceasta". Aşa că eu m-am dus la 
treburile mele şi mă gândeam: „Oare aşa are să fie?" 

Şi a doua zi, către seară, a venit iar fratele la 
mine şi a zis: „Părinte stareţ, haideţi că vă cheamă 
Părintele Galaction". M-am dus şi când m-a văzut a 
lăcrimat puţin. Sufla rar şi a zis încet către mine: 
„Părinte stareţ, vă rog să citiţi cuvântul cel de darea 
sufletului". Eu am trimis pe fratele de a adus 
epitrahilul şi Molitfelnicul şi am zis la cei doi fraţi 
care se întâmplaseră acolo: „Staţi în genunchi, 
fraţilor". Şi am început a citi dezlegarea aceea care 
se citeşte la sufletul cel ce se luptă cu moartea. Iar 
pe când citeam, fratele Minai Coşofreţ, care era mai 
aproape de mine, a zis: „Părinte, nu mai citi că 
părintele a murit". Şi eu am ridicat epitrahilul de pe 

faţa lui şi el îşi dăduse sufletul, nu mai sufla. M-am 
uitat la ceasul meu, era ora 6 seara, după cum mi-a 
spus el din ziua trecută. Am căutat în actele sfintei 
mănăstiri data când s-a născut spre a-i scoate 
certificatul de înmormântare şi am aflat că a murii 
exact în ziua şi ceasul în care s-a născut, după 64 de 
ani. 



PĂRINTELE VASILE RUŞTIORU 



Acesta a fost de loc de la Fărcaşa. Am stat cu 
el la oi când încă era frate. Era foarte bun Ia inimă, 
tot ce avea dădea milostenie. Lingurarii de la Pipirig 
ziceau că e tata lor, că mare milă avea de ei. S-a 
îmbolnăvit de plămâni că a răcit stând cu oile în 
pădure iarna la rug. Era foarte pravilist, nu-şi lăsa 
rugăciunea ziua şi noaptea. Când a slăbit s-a 
întâmplat că eram de săptămână la Sfântul Altar. A 
venit fratele care îngrijea de el şi a zis: „Părinte, 
veniţi că Părintele Vasile a spus să-1 împărtăşiţi cu 
Preasfintele Taine că se simte slab". Eram aproape 
de terminarea Sfintei Liturghii şi, după ce m-am 
împărtăşit, am lăsat din Sfinte în Sfântul Potir, şi aşa 
că după ce mi-am citit mulţumirile, înainte de a mă 
dezbrăca de veşminte, am luat Sfântul Potir şi 
linguriţa cu procovăţul deasupra şi m-am dus. 

Când am ajuns la chilia lui, el a zis: „Iartă-mă. 
părinte stareţ, şi să nu mă uitaţi şi pe mine, 
păcătosul, la Sfânta Liturghie". Apoi a zis: „Iată, 
văd un munte verde şi tare frumos şi un cârd de oi 

albe şi nişte păstori care mă cheamă să mă duc cu ei. 
Dar i-am rugat să mă aştepte puţin, ca să-mi iau 
încălţăminte de drum". Şi după ce a zis aceasta, se 
uita aşa într-un loc şi făcea semn cu mâna către mine 
ca să-i dau Sfintele şi îndată după ce-am zis: „Cred, 
Doamne, şi mărturisesc..." şi după ce s-a împărtăşit, 
îndată a suspinat uşor şi s-a dus la Domnul în acel 
minut. 

Au venit la înmormântarea lui rudeniile de 
acasă, dar cei mai mulţi au fost lingurarii cei săraci, 
care mult au plâns după el şi ziceau: „A murit 
Părintele Vasile, tata nostru". Căci tare îi era lui 
milă de bieţii lingurari şi de orice om sărac, şi pe cât 
putea îi ajuta. 



PĂRINTELE PETRU GANEA 



Acesta era din Ardeal, de la Bistriţa Năsăud, 
din comuna Teleiu. Era foarte harnic şi ascultător 
bătrânul. Când am venit întâi la mănăstire, am fost 
dat ca ucenic la el şi eram amândoi cu ascultarea la 
vitele mănăstirii. El vorbea totdeauna cu accentul 
acela ardelenesc. Mă întreba zicând: „No, măi 
cocon, dat-ai mâncare la mârhaie?" Aşa le zicea la 
vite. Noaptea mă scula întotdeauna să merg la 
Utrenie. Parcă îl aud cum zicea: „No, frate 
Costache, hai să mergem la biserică, că a sunat 
sfânta toacă" . 

Fiindcă avea chilia largă, i-a mai dat Părintele 
stareţ încă vreo trei ucenici, aşa că într-o vreme 

eram vreo patru ucenici la el şi bietul bătrân cu mare 
dragoste ne povăţuia. Noi, venind seara de pe la 
ascultare, după ce făceam rugăciunile spre somn, 
adormeam repede, dar el, bietul bătrân, făcea mereu 
rugăciune şi metanii până ce aproape venea vremea 
Utreniei. II auzeam zicând câteodată: „O, Prea 
Sfântă Mărie, Maica Domnului nostru Iisus Hristos, 
miluieşte-mă pe mine, păcătosul, acum şi-n ceasul 
morţii. Amin". Şi aceasta o zicea de trei ori cu 
metanii mari, apoi se culca şi el puţin şi, când suna 
deşteptarea în toaca cea de fier la miezul nopţii 
pentru Utrenie, noi nu ne înduram să ne sculăm, iar 
bătrânul zicea: „No, hai măi coconi, dragii tatei, hai 
sculaţi-vă că a venit vremea sfintei slujbe". Apoi, 
când auzea şi clopotul, zicea: „No, măi coconi, 
auziţi toţi glasul arhanghelului. Hai să mergem, hai 
să mergem, că dacă noi dormim de-acuma se supără 
îngerul care ne păzeşte". 

Şi aşa, până nu ne vedea pe noi scoşi din chilie 
şi duşi la biserică nu ne lăsa şi pe urmă venea şi el 
cu cârja până Ia biserică. Când vedea că noi 
adormeam în biserică în timpul Utreniei, apoi venea 
şi ne zicea aşa încet: „No, măi coconi, dragul tatii, 
aici nu-i vreme de dormit, ci de rugă, nu vă lăsaţi să 
vă moleşiţi că aceasta este ispita celui rău". Şi aşa şi 
ziua la ascultare ne supraveghea şi ne îndemna să 
tăcem din gură şi să lucrăm. Iar pe el nu-I vedeai 
niciodată şezând degeaba. Sau lucra juguri de boi, 
tânjale, funduri, linguri, greble, furci de lemn, când 
era pe afară. In chilie sau citea, sau se ruga şi puţină 
vreme se odihnea. A adormit şi acesta în Domnul la 
vârsta de 82 de ani. 



CUVÂNT DESPRE ÎNSTRĂINARE 

LA ÎNMORMÂNTAREA 
SCHIMONAHULUI MARCU POTOP 

(t 1973) 



Părinţilor şi fraţilor şi iubiţi credincioşi. 
Cu ajutorul şi cu mila Preasfintei şi de viaţă 
Făcătoarei Treimi, a Tatălui şi a Fiului şi a Sfântului 
Duh, ale Preasfintei Născătoare de Dumnezeu şi 
Pururea Fecioarei Măria, şi ale tuturor sfinţilor ne 
aflăm la înmormântarea unui părinte bătrân, 
schimonahul Marcu din această sfântă chinovie. Şi 
este bine cu această ocazie să vorbim ceva din viaţa 
lui. Aşa este obiceiul Bisericii lui Hristos, mai ales 
că astăzi îl petrecem pe ultimul drum, pe cel al 
veşniciei, de unde nu se va mai întoarce până nu va 
suna trâmbiţa Judecăţii de Apoi. Şi iată ce am a zice: 
Părintele Marcu, de la începutul vieţii lui, 
străin a venit pe lume, prin străini a trăit şi întru 
străinătate şi-a săvârşit viaţa lui. El era din judeţul 
Mehedinţi, dintr-o comună din Munţii Mehedinţului 
numită Călugăreni, satul Cloşani, aproape de satul 
de unde a fost Tudor Vladimirescu, vestitul 
revoluţionar de la 1821. El a fost străin şi părăsit de 
toţi ai lui. Mama lui 1-a născut, cum vorbeşte lumea 
azi, „din flori", adică înainte de a se căsători, şi 1-a 
părăsit, lăsându-1 undeva unde 1-a găsit o biată 
femeie credincioasă, cu frică de Dumnezeu, o 
bătrână, şi 1-a înfiat şi !-a crescut. Şi aceea 1-a trecut 

după numele familiei sale, adică familia Potop, că 
aşa i se spunea. 

El a învăţat câteva clase de carte pe cheltuiala 
acelor bătrâni care l-au crescut, apoi s-a dus săracul 
străin prin lume să-şi câştige pâinea cea de toate 
zilele. Şi s-a dus şi a lucrat la sondele petroliere, mai 
întâi la Moineşti, apoi la Moreni, când s-a aprins 
sonda aceea vestită, care se trăgeau clopotele în toată 
ţara ca să o stingă - el era acolo, îmi povestea. A 
lucrat la sonde până a intrat în armată şi apoi a venit 
marele război, primul război mondial. A mers pe 
front în luptele cele crâncene de la Mărăşeşti şi 
Mărăşti, Oituz, Târgu Ocnei, Valea Caşinului şi în 
toate părţile cele mai grele a fost cu frontul, unde a 
căzut, săracul, prizonier Ia nemţi. Nemţii l-au dat pe 
mâna ungurilor şi apoi ungurii pe mâna austriecilor 
şi a ajuns tocmai In Munţii Alpi, în Munţii Tirolului 
din nordul Italiei, şi acolo, împreună cu alţi 3000 de 
prizonieri au lucrat un an şi aproape jumătate în 
mine şi la mari greutăţi. îmi zicea: „Ne-am dus în 
Munţii Alpi şi acolo, fiind prizonieri, ne păzeau 
nemţii şi ungurii şi italienii că eram acolo prinşi din 
toate părţile. Şi ne-au pus să săpăm în zăpadă - 
Munţii Alpi au zăpadă de sute de metri -, să ne 
facem barăci de unde să mergem să lucrăm la mină 
tot acolo. Şi am săpat două sute de metri prin zăpadă 
şi n-am mai dat de pământ, că acolo e zăpadă 
veşnică. Şi am făcut barăci în zăpadă şi am lucrat 
acolo şi de două ori am fugit din lagăr şi m-au prins 
în Serbia, în Bosnia şi Herţegovina şi m-au întors 
înapoi". 

Şi alte chinuri a trecut până a rânduit 
Dumnezeu şi s-a încheiat pacea de la Versailles, 
unde s-a făcut pacea peste toată Europa şi atunci a 
venit şi el în ţară cu alte mii de prizonieri care au 
mai scăpat cu viaţă de acolo. 

Şi s-a căsătorit cu o femeie credincioasă, dar ea 
a murit după câţiva ani, iar el, văzându-se iar singur, 
s-a dus iar să lucreze pe la sonde. Dar l-au dat să 
lucreze la o sondă de pe o schelă mare de 70 de 
metri, şi s-a rupt schela de sus şi venea ca un glonte 
în jos. Şi din viteza aceea a spus: „Maica Domnului, 
nu mă lăsa!" Şi s-a prins de o gratie de fier, că avea 
să se facă praf până jos. Şi atunci s-a prins cu 
picioarele de gratia de fier şi a scăpat cu zile, dar din 
momentul acela a zis: „Dacă mi-ai dat. Doamne, 
zile, nu mai stau în lumea asta deşartă, bine că m-ai 
auzit, că mă duc să mă fac călugăr la o mănăstire, 
să-mi plâng păcatele mele mai înainte de a mă duce 
din lumea aceasta!" 

Şi aşa s-a dus săracul la Mănăstirea Tismana, 
care era aproape de el acolo şi mănăstirea 1-a trimis 
la un schit pustiu, singuratic, la Cioclovina, în vârful 
munţilor, unde a stat trei ani de zile. Şi de acolo, 
după o vreme, cu blagoslovenia episcopului a fost 
trimis la Schitul Peştera Ialomicioarei, unde a stat 
încă vreo câţiva ani, şi de acolo s-a dus la 
Mănăstirea Ghighiu, lângă Ploieşti, unde am fost şi 
eu astă toamnă, o mănăstire foarte mare şi frumoasă 
biserică, aproape exact cu cea de la Cernica, unde a 
mai stat şapte ani şi a fost călugărit de preasfinţitul 
Valerian Zaharia - care este pensionar acum la 
Bucureşti, fiind atunci stareţ - sub numele de 

Hrisant, fiindcă Haraiambie îl chema din botez. 
După o vreme a venit la Horaiţa, tot retrăgându-se 
după o viaţă mai liniştită. Şi a stat un timp şi acolo, 
şi, auzind el de mănăstirea aceasta Sihăstria, m-am 
pomenit cu el aici. 

Când a venit întâia oară era frate, a venit 
tocmai de acolo de la Ghighiu şi a mai stat el acolo 
un timp, a văzut cum e pe aici, apoi şi-a adus aminte 
de Sihăstria şi după ce 1-a călugărit şi a stat la 
Horaiţa, a venit aici şi apoi a mers cu noi când 
ne-am dus de aici la Mănăstirea Slatina. Acolo nu 
ştiu după câtă vreme l-am făcut schimonah şi i-am 
pus numele Marcu. Eu am citit cu multă atenţie viata 
Sfântului Marcu de la Muntele Fracesc, mare 
sihastru, şi mi-a fost drag numele acesta şi am 
călugărit încă unul, tot cu numele Marcu, care acum 
e pe Ia Putna. 

Şi apoi, după ce l-am călugărit, a făcut săracul 
diferite ascultări, unde a fost nevoie: pe la vie, pe la 
vite, pe la stână, unde a fost. însă el a fost un om 
foarte străin. întrebi pe oricine din mănăstirea 
noastră dacă a venit vreodată aici sau când am fost la 
Slatina vreo rudenie a Părintelui Marcu, sau vreun 
frate sau vreo soră sau vreun prieten sau vreun 
cunoscut de prin părţile acelea. II întrebam odată: 
„Părinte Marcu, ai primit vreo scrisoare de când eşti 
la mănăstire?" „D-apoi, taică, de la cine să primesc? 
Pe mine nu mă ştie nimeni de unde sunt şi eu 
aproape nu ştiu pe nimeni, chiar dacă m-aş duce pe 
acolo". „Nu te-ai mai duce?" „Nu m-aş mai duce 
niciodată. De când am plecat din locurile acelea, 
n-am mai fost". Comuna lui este lângă un munte 



PĂRINTELE CLEOPA 



137 



mare - Cloşanu îi spune - îmi povestea el, unde sunt 
minele Baia de Aramă. 

Deci după o vreme Părintele Marcu s-a retras 
de la Mănăstirea Slatina aici, pentru că acolo s-a 
făcut mănăstire de maici pensionare şi el, ştiind că 
face parte din soboraşul nostru, s-a retras săracul 
încoace, către Sihăstria. Şi a venit aici după cum aţi 
văzut şi încetul cu încetul, ca o lumânare care tot 
arde, arde, şi tot se topeşte, dar ştii că ajunge până la 
sfârşit, i-a venit neputinţa, 1-a ajuns bătrâneţea. Dar 
a avut o inimă de fier: cât a putut, tot a venit la 
biserică şi tot citea ia Psaltire, iar acasă avea o 
nevoinţă nespusă. Nu ştiu dacă dormea un ceas sau 
două pe noapte. „Taică, zice, nu pot dormi". „Dar 
ce faci?".... Cât a putut să facă metanii, metanii 
făcea. Pe urmă a zis: „Nu mai pot, mă dor şalele, 
picioarele". Apoi a făcut închinăciuni, mii de 
închinăciuni. Citea mult la Psaltire şi acasă. Aici la 
Psaltire şi acasă la Psaltire, şi acatistele Maicii 
Domnului şi al Mântuitorului. Apoi avea o carte 
Urmarea lui Hristos, mereu citea dintr-însa, şi-n 
Pateric şi ce cărţi îi cădeau în mână. 

De la o vreme îmi spune: „Taică, nu mai pot 
face metanii şi nici închinăciuni. Dă-mi blagoslo- 
venie să stau pe scaun şi să zic rugăciunea lui Iisus". 
Şi stătea pe scaun şi făcea 3-4000 până la 6000 şi 
mai multe de rugăciuni ale lui Iisus într-o zi şi o 
noapte, mai cu seamă noaptea mai mult. Şi cât mai 
putea, mai venea până la biserică. Dar era slăbit 
organismul, şi iar se ducea la chilie. Iar când n-a mai 
putut, săracul, a stat la chilie câteva săptămâni. Tot 
avea grijă să se spovăduiască; tot ce a avut din 

tinereţe s-a mărturisit curat. Şi s-a împărtăşit cam o 
dată pe lună şi mai aproape, o dată la două 
săptămâni. Şi acum, cu o săptămână în urmă, l-am 
împărtăşit, iar la moartea lui a venit fuga bietul 
părinte care îngrijeşte de bătrâni, ca să-mi spună că a 
slăbit. Eu am luat cartea şi crucea şi am fugit, dar 
chiar când am ajuns îşi dăduse sufletul. El era 
spovedit şi împărtăşit. Numai un părinte era lângă 
dânsul când şi-a dat duhul. 

Şi aşa sufletul Părintelui Marcu este acum 
înaintea Preasfintei Treimi şi s-a dus cu mult sau cu 
puţin. Dumnezeu ştie. L-am cunoscut om al 
rugăciunii şi a avut o virtute mare, care acoperă 
mare mulţime de păcate: înstrăinarea. Străin a fost 
de când s-a născut, prin străini a trăit şi prin ţări 
străine şi acum îl petrecem pe drumul cel din urmă 
în străinătate şi fără neamuri şi fără să plângă vreun 
neam sau vreun nepot la capul lui, sau mamă, sau 
soră, sau tată, sau frate, fără numai aceste suflete 
întâmplate aici şi noi, fraţii lui duhovniceşti. 

Am vrut să vă spun o istorioară ca să ne dăm 
seama de mila lui Dumnezeu care este asupra Iui. In 
Pateric, la capitolul 20, pentru înstrăinare, se 
vorbeşte aşa: Un bătrân mare, văzător cu mintea, 
avea doi ucenici. Şi unul era mai molatic, mai 
trândav, nu prea nevoitor, nu prea mare postitor, nu 
prea mult canon făcea, însă se liniştea fiind foarte 
străin, că nici nu ştia nimeni de unde a venit şi nici 
nu-1 găsise nimeni acolo unde stătea sub ascultarea 
bătrânului. Avea bătrânul încă şi altul, foarte 
nevoitor, foarte milostiv, foarte săritor la priveghere, 
la mii de metanii, foarte treaz cu mintea. Şi se 

minuna bătrânul că unul era mai pregetător, adică 
mai îngăduitor, şi nu aşa de silitor, iar altul aşa de 
viteaz şi aşa de mare nevoitor. Dar a rânduit 
Dumnezeu să-1 ia întâi pe cel străin. Şi a murit cel 
străin şi, când a murit, bătrânul fiind înainte-văzător 
cu mintea, s-a uitat şi a văzut că a venit o mulţime 
de îngeri purtători de lumină şi cu mare veselie au 
luat sufletul călugărului aceluia străin şi când au 
ajuns cu el la porţile cerului, a auzit un glas: „Ştiu 
că a fost cam nelucrător, dar pentru străinătatea lui 
deschideţi porţile cerului, că şi Eu am fost străin pe 
pământ şi M-am pogorât la neamul omenesc" - a zis 
Hristos. Şi aşa călugărul cel străin, înconjurat de 
îngeri, a intrat pe porţile cerului şi s-a dus în raiul 
desfătării. 

Şi n-a trecut mult şi a murit şi călugărul cel 
mare nevoitor, mare postitor, mare priveghetor, 
mare lucrător al rugăciunii şi în toate privinţele. Dar 
când a murit, a venit tată-său de acasă, mamă-sa, 
frate-său, sora, nepoţii, strănepoţii. L-au înconjurat 
neamurile, că „Moare părintele, vai!" şi au început 
să plângă la capul lui. Şi într-adevăr, călugărul şi-a 
dat duhul, de faţă fiind şi călugării şi neamurile şi 
rudeniile şi prietenii. Dar stareţul lui cel văzător cu 
mintea n-a mai văzut nici un înger la moartea acestui 
călugăr. Şi atunci a început să plângă stareţul şi să se 
roage: „Doamne, dar s-a pierdut ăsta? La cel străin 
atâţia îngeri şi la acesta nici unul?" Şi a auzit un glas 
în chilia lui noaptea: „Nu te întrista, bătrânule, că 
Dumnezeu e drept! Acel străin când a deschis ochii 
în vremea morţii şi se muncea cu moartea şi se 
chinuia şi se lupta cu duhurile răutăţii, n-a avut pe 

nimeni din neamurile lui să-1 mângâie, să-i zică 
„dragul mamei", sau „dragul tatei" sau „părinte". 
N-a văzut pe nimeni plângând, nici mângâindu-1 pe 
dânsul. Şi Dumnezeu e drept: unde n-au venit 
neamurile au venit îngerii şi l-au mângâiat şi l-au 
mântuit. Iar aici au venit neamurile. Şi acesta s-a 
mântuit, pentru nevoinţa lui, dar n-are măsura celui 
dintâi, pentru că a stat sub apropiere de neamuri şi 
sub mângâierea prietenilor şi a neamurilor lui. Şi 
cine este prieten lumii, totdeauna se desparte de 
Dumnezeu, nu poate fi ca cel străin". 

De la părintele Marcu una ştiu, rugăciunea 
necontenită şi înstrăinarea. S-a înstrăinat în lumea 
aceasta, că zice Mântuitorul că nici un prooroc nu-i 
cinstit în patria sa. Străin a fost şi Avraam în 
pământul Haran şi în ispite din toate părţile s-a 
înstrăinat pentru cuvântul Domnului. El a lăsat toate 
şi întru sărăcie şi întru ascultare şi întru supunere 
şi-a încheiat drumul. Mă uitam ieri când l-au 
îmbrăcat părinţii şi au pus pe el schima şi rasa, l-au 
pieptănat şi, înainte de a-1 pune în sicriu, l-au pus pe 
pat. Cel puţin mie aşa mi s-a arătat, aşa am privit la 
el: era senin, alb la faţă ca niciodată, vesel ca şi cum 
ar fi un om care a terminat toate treburile şi se 
odihneşte. Aşa l-am văzut - că acum nu mai e voie 
să-1 vedem, că aşa e călugărul - liniştit la faţă, ca un 
apostol, ca un călător care a terminat. Parcă zicea cu 
marele apostol Pavel: Călătoria am săvârşit, 
credinţa am păzit, iar acum mă duc la Domnul să-mi 
dea mie cununa dreptăţii, care o va da Domnul în 
ziua aceea, şi nu numai mie, ci şi tuturor celor ce 
iubesc arătarea Lui. 

Când îl vedeam neputincios şi slab, îl întrebam: 
„Ce faci, părinte Marcu?" „Mă dor picioarele, mă 
doare stomacul, mă supără cutare...". îmi aduceam 
aminte de cuvântul Scripturii care zice: S-a stins 
întru dureri viaţa mea şi anii mei întru suspine. 
Ferice de omul care suferă în lumea asta şi în timpul 
acesta de suferinţă el se roagă şi se pregăteşte de 
plecare, că prin ceea ce mai suferă omul aici se 
curăţă de tot ce a făcut în lumea asta şi acolo se duce 
la bucuria cea fără de margine şi la liniştea cea fără 
de sfârşit. 

Aşa am credinţă şi cred la mila Preasfintei 
Treimi şi a Maicii Domnului, Părintele Marcu, pe 
care îl vom petrece azi la mormânt, s-a dus la linişte, 
la bucurie, după atâtea osteneli şi scârbe şi boli şi 
neputinţe, după atâtea zile petrecute şi în războaie şi 
în greutăţi, care n-am vreme să le spun, numai 
Domnul le ştie, a murit în mănăstire. Iată ce spune 
Urmarea lui Hristos: „Nu este lucru mic să moară 
cineva în mănăstire". 

Ca om, cine ştie ce neputinţe a mai avut, dar 
oare Biserica lui Iisus Hristos, izvorul iertării şi al 
curăţirii prin Preacuratele şi dumnezeieştile Taine ale 
Domnului Dumnezeului şi Mântuitorului nostru Iisus 
Hristos, cât 1-a curăţit pe el până acum prin 
spovedanie, prin împărtăşirea cu Preacuratele Taine 
şi cât îl uşurează de acuma, pentru că se aduce jertfa 
cea fără de sânge de acum permanent pentru el. Şi 
de câte ori veji auzi la pomenit şi la ectenie diaconul 
sau preotul: „încă ne rugăm pentru toţi părinţii şi toţi 
ostenitorii care s-au ostenit în sfânt lăcaşul acesta şi 
au adormit împrejurul lăcaşului acestuia", acolo va 

intra şi el. Deci va fi pomenit în veci, că aşa zice 
Duhul Sfânt: Pomenirea dreptului cu laude şi 
veşnică este pomenirea lui. 

Acum va urma parastasul şi vom merge să-1 
ducem la cimitir. Părintele Marcu s-a dus la 
Mântuitorul, Preasfânta Maica Domnului să aibă 
milă de el şi preaputernicele ei rugăciuni să-1 
însoţească, că mâine va trece vămile. Astăzi sufletul 
lui este pe faţa pământului, azi îl duce pe unde a 
umblat toată viaţa, după mărturia Bisericii, iar mâine 
va trece vămile şi va ajunge pentru prima dată la 
scaunul Preasfintei Treimi. Preasfânta Maica 
Domnului şi toţi sfinţii cu rugăciunile şi mila lui 
Dumnezeu să-1 însoţească, iar noi păcătoşii să ne 
rugăm ca să se roage şi pentru noi, dacă va afla har 
şi îndrăzneală înaintea lui Dumnezeu. Amin. 

